
PAPINA RIJEČ 


TEŽAK JE, AU ISTOVREMENO SJAJAN, 
PUT VJERNOSTI ISUSU KRISTU! 


U nedjelju 15. ožujka 1998., u tijeku euharistijskog 
slavlja u bazilici Svetoga Petra u Vatikanu, Ivan Pavao II. 
proglasio je blaženima Mariju del Carmen Salles y 
Barangueras, Brigitu di Ges Morello i Vinka Eugena 
Bossilkova. 

U prigodnoj propovijedi Sveti Otac je istaknuo kako 
Božji poziv koji pojedinu osobu zove na svetost života i 
povjeravava joj osobito poslanje za služenje bližnjemu, 
“na blistav način odsijeva u duhovnom iskustvu troje 
novih blaženika”, koje s radošću uzdiže na čast oltara. 

“Troje novih blaženika”, nastavio je papa, “koji nam 
se danas predočuju na čašćenje, znali su prihvatiti taj 
zahtjevan poziv. Nije ni za njih to bio lagan put. Trebali 
su se, naime, suočiti s kušnjama i protivnostima, a to su 
oni činili dušom uvijek spremnom dokraja izvršiti Božju 
volju.” 

Kako je to činio Vinko Eugen Bossilkov, redovnik 
pasionist i biskup biskupije Nikopol u Bugarskoj, suočen 
s progonom što su ga komunističke vlasti u Bugarskoj 
nakon 2. svjetskog rata provodile protiv Katoličke 
crkve? Na to je pitanje Ivan Pavao II., u skladu s liturgij¬ 
skim čitanjima te nedjelje, među kojima bijaše i odlomak 
iz 1. poslanice Korinćanima “o Kristu stijeni”, vrelu žive 
vode, dao sljedeći odgovor: 

“Pili su, naime, iz duhovne stijene koja ih je pratila, 
a ta stijena bijaše Krist.” (1 Kor 10, 4) Biskup mučenik 
Vinko Eugen Bossilkov se napojio iz duhovne stijene koja 
je Krist. Slijedeći vjerno karizmu utemeljitelja svoje 
Družbe, Svetoga Pavla od Križa, duboko je častio 
duhovnost/Kristove/ Muke. Osim toga, bez pridržaja se 
posvetio pastoralnom služenju kršćanske zajednice koja 
mu je bila povjerena, suočujući bez krzmanja i samu 
kušnju mučeništva. 

Biskup Bossilkov je tako postao najblistavija slava 
Crkve u svojoj domovini. Neustrašiv svjedok Kristova 
križa, on je jedna od tolikih žrtava što ih je komunizam 
žrtvovao, u Bugarskoj i drugdje, u svom programu 
uništenja Crkve. U ono teško doba progonstva mnogi su 
gledali u njega, i od njegova primjera i od njegove 
hrabrosti crpili snagu da bi mogli ostati do kraja vjerni 
Evanđelju. Radostan sam, što u ovaj svečani dan za 
bugarski narod mogu iskazati poštovanje tolikima, koji 
su, poput Bossilkova, životom platili svoju bezrezrevnu 
privrženost vjeri koju su na krštenju primili. Mons. 
Bossilkov je znao na čudesan način objediniti u svojoj 



Ivan Pavao II. proglašava blaženima mučenika Vinka Eugena 
Bossilkova, Mariju del Carmen Salles Y Barangueras i Brigitu od Isusa 

predočuje kao izvrstan lik Katoličke crkve u Bugarskoj, 
ne samo zbog njezine široke kulture, već i zbog sustavne 
ekumenske težnje, te junačke vjernosti Petrovoj Stolici. 

Kad je neprijateljstvo komunističkog režima protiv 
Katoličke crkve postalo sve otvorenije i prijeteće, blaženi 
Bossilkov je želio ostati uz svoj narod, premda je znao da 
je to životna opasnost. Nije se bojao suočiti se s vihorom 
progonstva. Kad je osjetio da se približio čas najveće 
kušnje, napisao je poglavaru svoje redovničke Provin¬ 
cije: “Imam hrabrosti živjeti, a nadam se da čuje imati i 
za podnošenje gorega, ostajući vjeran Kristu, Papi i 
Crkvi.” (Pismo XIV) 

I tako je taj biskup i mučenik, koji je tijekom svega 
svog života nastojao biti vjerna slika Dobroga pastira, to 
postao na posve osobit način u trenutku smrti, kad je 
svoju krv pridodao onoj Jaganjca žrtvovanog za spasen¬ 
je svijeta. Kako sjajan primjer za sve nas, koji smo poz¬ 
vani svjedočiti vjernost Kristu i njegovom Evanđelju! 
Kako veliko ohrabrenje za sve koji i dan danas trpe 
nepravde i zlostavljanja zbog svoje vjere! Neka primjer 
ovoga mučenika, što ga danas promatramo u slavi 
blaženih, ulije pouzdanje i gorljivost svim kršćanima, 
osobito onima dragog bugarskog naroda, koji ga već 
može zazivati kao svoga nebeskog zaštitnika.” 






PAPINA RIJEČ 


VINKO EUGEN BOSSILKOV 
rođen je u mjestu Belene na 
Dunavu, u Bugarskoj, 16. studenoga 
1900. Na krštenju mu nadjenuše 
ime Vinko, a kad je unišao u družbu 
pasionista, uzeo je ime Eugen. Za 
svećenika je zaređen 25. srpnja 
1926. Završivši nakon toga dok¬ 
toratom postdiplomski studij na 
Orijentalnom Institutu u Rimu, vra¬ 
tio se u Bugarsku. Najprije je imen¬ 
ovan biskupskim tajnikom, a 1934. 
župnikom u mjestu Bardarscki- 
Gheran. Isticao se radom oko litur¬ 
gijske obnove, u katehizaciji, propo¬ 
vijedanju, te znalačkom uspostavlja¬ 
nju odnosa s pravoslavnima. 



Novi blaženik Vinko Eugen Bossilkov 


Godine 1944. sovjetska je vojs¬ 
ka okupirala Bugarsku i u njoj 
uspostavila komunističko-staljin- 
istički režim. Uskoro po uspostavi 
toga sustava počeli su progoni pro¬ 
tiv katolika: ukinute su crkvene 
organizacije, plijenjena su crkvena 
dobra, protjerivalo se misionare 
strance. 

Teške prilike za Crkvu u 
Bugarskoj mons. Bossilkov opisao je 
u pismu poglavaru pasionista u 
Nizozemskoj, početkom 1949., ovim 
riječima: “Pisano je ‘Eto, kazah 
vam, unaprijed!’ (Mt 24, 25). To se 
sada s nama dogodilo i događat će 
se. što se mene tiče nimalo se ne 


sada s nama dogodilo i događat će 
se. Što se mene tiče nimalo se ne 
bojim i pripremam se na najgore. 
Zato uvijek ponavljam moliti, mnogo 
moliti, i ako jednog dana čujete naj¬ 
gore vijesti, nastavite moliti, a 
tragovi naše krvi će otvoriti put sja¬ 
jnoj budućnosti i, premda mi to ne¬ 
ćemo vidjeti, drugi će žeti to što smo 
mi zasijali u mukama. Gdje je mis¬ 
terij zla tamo je i Božja svemogu- 
ćnost i k tome molitva dobrih Sveta¬ 
ca Božjih. Stoga uvijek naprijed s 
pouzdanjem.” 

Kad je mons. Bossilkov odbio 
prihvatiti posebni zakon kojim je 
režim naumio odvojiti malenu, ali 
složnu, katoličku zajednicu od Svete 
Stolice, uhićen je i osuđen na smrt. 

Presuda je izrečena 3. listopada 
1952. i izvršena 11. studenoga. 
Posljednje riječi novoga blaženika 
bile su: “Ne bojte se za mene; ja sam 
već zaodjenut milošću Božjom i 
ostao sam vjeran Kristu i Crkvi.” 

Kanonski postupak za njegovo 
proglašenje blaženim otpočeo je 25. 
listopada 1985., a Ivan Pavao II. 
potpisao je dekret o njegovom mu- 
čeništvu 26. ožujka 1994. 

MARIJA DEL CARMEN SA- 
LLĆS Y BARANGUERAS rođena je u 
Vicu (Barcelona) 9. travnja 1848. 
Kroz obiteljski odgoj, osobito nakon 
proglašenja dogme o Bezgrešnom 
začeću Majke Božje, poprimila je 
gorljivost prema čašćenju Bezgre¬ 
šne Djevice, te je cijelo svoje biće 
stavila u službu djela Otkupljenja. 
Nakon brojnih poteškoća pristupila 
je 1871. Institutu dominikanskih 
trećoredica gdje je naučila ujediniti 
akciju i kontemplaciju. Običavala je 
govoriti: “Drage volje bih dala svoj 
život radije negoli zanijekati jednu 
jedinu istinu koje naučava Crkva.” 
Nakon što je u zajednici došlo do 
podjele, utemeljila je 1892. “Družbu 
redovnica od Bezgrešne, misionarki 
kršćanskog nauka”, te se potpuno 
posvetila cjelovitoj formaciji žena, 


po uzoru koji je uočila na Bezgreš¬ 
noj Majci Božjoj. Osobito ju je taknu¬ 
la poniznost Bezgrešne te je ponavl¬ 
jala: “Ne očekujem ništa od stvoren¬ 
ja, već od Boga, darovatelja svakog 
dobra.” Tražila je od svojih sestara 
da budu “čatrnje koje se napunjaju 
učenjem, znanošću molitve i kre¬ 
posti s ciljem da ih prošire”. Gotovo 
19 godina putovala je španjolskom i 
osnovala 13 zajednica i škola, nad¬ 
vladavajući poteškoće pouzdanjem 
u Božju providnost. Umrla je u 
Madridu 25. srpnja 1911. Pošla je 
ususret slavi neba riječima: “Bože 
moj, kako si velik u darivanju!” i 
željom: “U nebo!” U nebo!” 



Blažena Carmen Salles Barangueras 


BRIGIDA OD ISUSA MORELLO 
rodila se 17. lipnja 1610. Kao 
djevojčica je na Veliki Petak 1614. 
slušala propovijed te je uočivši kako 
propovjednik i nazočni svijet plaču, 
otpočela rasti u razmatranju tajne 
ljubavi Krista raspetoga. Pratio ju je 
stalni unutarnji glas ohrabrenja: 
“želim biti sveta!” Ta odluka nije 
oslabila ni kad je stupila u brak 
1633. s Matijom Zanacariem, jer je 
shavaćala da je i brak mjesto posti¬ 
zanja svetosti. Ubrzo, nakon što joj 
je muž umro od sušice, Brigida je 
ostala udovica bez djece, i, otk¬ 
lonivši drugi brak, potpuno se 
posvećuje Kristu, nastojeći se sve 

ostala udovica bez djece, i, otklonivši drugi brak, pot¬ 
puno se posvećuje Kristu, nastojeći se sve više suobličiti 
Isusu Kristu koji se utjelovio, umro i uskrsnuo, za ljud¬ 
sko spasenje. Zaživjela je misijskim i ekumenskim 
duhom koje je prenijela na svoje učenice i ozakonila u 
pravilu. Župnik ju je imenovao “prioricom kršćanskog 
nauka” odgovornom za vjeronauk i odgoj vjeroučiteljica 
u vidu osobite blagodati za obitelji i okolinu. 

U traženju potpunog redov-ničkog života utemeljila 
je s pet svojih suradnica 17. veljače 1649. Uršulinke 
Bezgrešne Djevice Marije. Zadatak družbe bio je odgoj 
ženske mladeži “blagošću i poniznošću” ali “pravedno i 
odlučno”. Kad se nova redovnička obitelj zaputila redo¬ 
vitim životom, Gospodin ju je pozvao na žrtvu i trpljenje 
za ostvarenje nauma uključenog u povijest spasenja. 
Nije ju nadvladalo malodušje jer mu se hrabro oprla 
osjedočenjem: “Bog je naš otac i nikad nas neće odbaci¬ 
ti!” Ujedinvši sklad srca i volje postala je svjedokinjom 
“duhovne radosti”, kojom je od 1655. do smrti 3. rujna 
1679. u bolesti i trpljenju pratila napredovanje nove 
zajednice i djelo vlastitog posvećenja. 

Za vrijeme pastirskog pohoda Crkvi u Nigeriji, od 
22. do 24. ožpjka 1998., Ivan Pavao II. je proglasio 
blaženim Slugu Boljega Ciprijana Iwena TANSI. 



Novi blaženik, IWENE (CIPRIJAN MIJO) TANSI 
rođenje 1903. u poganskoj obitelji, u mjestu Igboezunu 
u Nigeriji. Kršten je 1912., i nadjenuše mu ime Mijo. 
Godine 1925. ušao je u sjemenište i 1937. zaređen je za 
svećenika. Gorljivo je vršio župničku službu: bio je 
nadasve Božji čovjek i narodni čovjek; druge je uvijek 
stavljao ispred sebe, a posebno je bio pozoran za pas¬ 
toralne potrebe obitelji i apostolat mladeži, kako po 
molitvenom tako i po moralnom životu. Godine 1950. 
unišao je u zajednicu trapista u Mount-St. Bernard u 
Engleskoj, uzeo ime Ciprijan, te je svima bio uzor 
poniznosti, vjernosti, poslušnosti i molitve. Umro je 20. 
siječnja 1964. pripremajući se za povratak u domovinu, 
s ciljem da tamo utemelji monašku zajednicu trapista. 


BIJAŠE SLUGA 

PONIZAN I VJERAN 

Dok pišem uvodne riječi ovome broju Glasnika, 
spontano mi naviru u svijesti riječi pjesnika Petra 
Preradovića: “Rod bo samo koj si mrtve štuje, na 
prošlosti budućnost si snuje!” Doista, svojom porukom 
one posadašnjuju i ljudsku obvezu poštivanja baštine, 
koja objedinjuje ovovremeni i vječni život. Stota obljetni¬ 
ca rođenja Alojzija Stepinca, zagrebačkog nadbiskupa, 
kardinala i hrvatskog metropolita, aktualizacija je vred¬ 
novanja i čašćenja takve obveze i takve baštine. 

Božja nas riječ u poslanici Hebrejima opominje: 
“Spominjite se svojih glavara koji su vam navješćivali 
riječ Božju: promatrajući kraj njihova života, nasljedujte 
njihovu vjeru.” (Heb 13, 7). 

I sam Sluga Božji nas je u oporuci zamolio za isti taj 
čin vjere i ljubavi rekavši: “Sjetite se kadkada u molitva¬ 
ma i mene, svoga pastira u teškim vremenima, da mi 
Gospodin bude milostiv. Ja se nadam, da će mi milosrd¬ 
ni Isus dati milost, da mogu uvijek u nebu moliti za sve 
vas, dok bude svijeta i trajala naša dijeceza, da svi 
prispijete k cilju, za koji vas je Bog stvorio.” (Krašić, 28. 
svibnja 1957.) 

Stota obljetnica rođenja Sluge Božjega Alojzija 
Stepinca uprisutnjuje njegov izvanredan ljudski značaj, 
kršćansku osobnost, lik vjerna svećenika i dobroga 
pastira, uzornog rodoljuba, kroz koji se razabire kako je 
on tražio Božju blizinu i kako ga je Bog pratio i krijepio 
kroz cijeli njegov zemaljski život. Upravo je ta kristovs- 
ka dimenzija jamac opravdanoj radosti i zaslužnom 
zagovoru. 

Kad je 28. svibnja 1934. objavljeno da je Pio XI. 
imenovao mladoga svećenika Alojzija Stepinca nad¬ 
biskupom koadjutorom s pravom nasljedstva zagreba¬ 
čkom nadbiskupu Antunu Baueru, Božji narod se istins¬ 
ki radovao. A on, svećenik tek 3 i pol godine i u dobi od 
nepunih 36 godina, osjećao je strah pred izazovom hoće 
li biti servus fldelis et prudens. Osim toga bijaše svjestan 
križevnog sadržaja biskupske službe. 

Ozbiljnost njegova stava izvira-la je iz duboke vjere 
u nadnaravno poslanje Katoličke crkve, iz odgovornosti 
za spasenje besmrtnih duša te iz činjenice što je hrvats¬ 
ki narod, zbog nasilja koja su prelazila svaku mjeru, bio 
ogorčen na diktatorski režim kraljevine Jugoslavije. 

Suočen u dubini duše s tim činjenicama, već je tada 
predvidio da će njegov život “biti jedan križni put”. Stoga 
on u složene društvene prilike ulazi oslonjen na Božju 

Nadbiskup Stepinac za vrijeme sužanjstva u 
Krašiću od 5. prosinca 1951. do smrti 10. 
veljače 1960. 

pomoć, osvjedočen u konačnu Božju 
pobjedu. To je u govoru održanom 
Prvostolnom kaptolu, odgovarajući 
na prigodnu čestitku, on očitovao 
ovim riječima: “Moje imenovanje 
jest za mene težak križ . Križ pak 
valja nositi prema pravilima 
kršćanske savršenosti ne samo pa- 
tienter , nego libenter et ardenter” 1 
I hrabro je ponio i nosio Kristov 
križ . Jačale su ga riječi psalmista, 
koje je uzeo za načelo svoga biskup¬ 
skog poslanja: u In Te Domine sper- 
avi! - U Tebe se, Gospodine, uz - 
dam!” Takovim se stavom uživljavao 
u Kristov pashalni misterij, proživlj¬ 
avajući “kao slavu krvavi znoj Isu¬ 
sov, kao slavu smrtnu njegovu muku 
i kalež njegove muke”, jer, kako 
reče, “bilo bi grešno i čudnovato 
tražiti slavu mimo volje Božje, traži¬ 
ti slavu izvan Boga”.^ 

Kristovo pashalno otajstvo zao¬ 
kuplja Stepinčevu misao i njegov 
nauk. “Križ Kristov je”, reče, “sre¬ 
dište vjere naše, izvor nade naše, 
simbol ljubavi naše.”* 5 Teškoće treba 
svladati vjerom u Raspetoga Krista. 
Jer “Njegova najveća sveučilišna 
katedra bio je križ na Golgoti uz 


hule farizeja, kletve krvnika, nezah¬ 
valnost puka. Imamo li mi, koji smo 
samo beskorisni sluge prema rije¬ 
čima Kristovim, pravo na nešto bol¬ 
jega?”^ “Pečat i znamen križa ozna¬ 
ka je svih pothvata Božjih.” 5 

To osvjedočenje usvojeno tije¬ 
kom pastirskog života postalo je još 
životnije tijekom komunističkog 
progona Crkve i montiranog mu 
sudskog procesa, te zatvora i sužan¬ 
jstva. Izgovorio ga je ovim riječima: 
“Držite i dalje oči uprte u Krista 
Gospodina i Njegov Sveti Križ. Što je 
vrijedilo za Konstantina Velikoga, 
vrijedi i za sve nas: 7n hoc signo 
vinces! - U ovom ćeš znaku pobijedi¬ 
ti!’” 5 

Upravo je tu vjeru i pouzdanje 
u Božju pobjedu ostavio kao trajan 
biljeg svoje osobnosti i duhovnosti: 
“Makar zvijezde padale s neba ... ne 
bojimo se ... Bog naš ostaje!” 7 

Tako je on pun optimizma, u 
orijaškoj borbi između dobra i zla, 
laži i istine, Beliala i jedinoga pravo¬ 
ga Boga, bio potpora svojim vjer¬ 
nicima za koje se molio i žrtvovao 
zagledan u Krista, “lišena svega, go- 
loga, raspetoga”, ali pobjednika nad 
zlom i Zlim. 

Ta slava Kristova križa i Kris¬ 
tove pobjede ispunjale su ga radoš¬ 
ću kojom Isus dariva svoje svjedoke. 
Posvjedočio je to rekavši: “Ako dakle 
ljudi nepravedno sude o tebi, a 
pogotovo ako bi se desilo ikada, da 
budeš sudski osuđen radi tvoje vjer¬ 
nosti Kristu, raduj se i veseli se, jer 
Isus trpi u tebi! (...). A kad se s 
Isusom trpi, onda sve biva lako.” 5 

Dimenzijom križa i uskrsne 
radosti promatrao je sreću, blagos¬ 
tanje i preporod hrvatskog naroda. 
“Svi znaci govore da će preporod 


doći i narod hrvatski oživjeti opet 
kršćanskim duhom svojih pređa.” 9 
“Iza ove orijaške oluje u svijetu doći 
će nešto divno, što naša Crkva još 
nije vidjela. Svi znaci u svijetu gov¬ 
ore za to, kao i to, da je taj čas 
mnogo bliži, nego se nama čini...Do¬ 
živjet će ga Crkva Božja, pa i u našoj 
jadnoj Hrvatskoj, razapetoj na križ 
od bezbožnog komunizma. Iza 
Golgote uskrnuće!”^ Za njega ro¬ 
doljublje nisu bile fraze ni prigod¬ 
ničarski govori već trajna molitva i 
rad za dobrobit naroda. Boljitak 
naroda on je promatrao iz vjere i 
vidio ga jedino u Bogu. To je zabilje¬ 
žio i u svojoj oporuci: “Ostanite ... 
pod svaku cijenu, pa ako treba i uz 
cijenu života, vjerni Crkvi Kristovoj, 
koja ima na čelu Petra, Papu za 
poglavara. Vi znadete, da su očevi i 
djedovi naši prolili kroz stoljeća 
potoke i rijeke krvi, da si sačuvaju 
blago svete vjere katoličke i da 
ostanu vjerni Crkvi Kristovoj. Vi ne 
biste bili dostojni imena svojih 
otaca, kad bi se dali otrgnuti od 
pećine, na kojoj je Krist sagradio 
Crkvu. Godine 1941. mi smo spre¬ 
mali, da svečano proslavimo 1.300 
godišnjicu svojih prvih veza sa 
Svetom Stolicom. Rat je omeo našu 
nakanu za tu proslavu. Ali niti rat, 
niti mir, niti sreća, niti nesreća, ne 
smije nas pokolebati u našoj odluč¬ 
nosti, da ostanemo vjerni do smrti 
Crkvi Kristovoj. Moramo biti kao 
Izraelci na vodama Babilona: ‘Ako 
zaboravimo tebe, Jeruzaleme, neka 
se preda zaboravi desnica naša!’ (Ps 
136, 5) Kad bi se dakle ikada našao 
u vašoj sredini netko, bio on laik ili 
svećenik, koji bi ma samo i na čas 
kolebao u toj stvari, neka mu je 
daleko kuća od vas! Možda ćete reći, 


^ Katolički list, 85 (1934) 23, str. 285. ^Homilije za sve nedjelje i blagdane u godini, 
sv. I, Zagreb 1957, str. 109. 5 Pismo “Suradnicama Krista Kralja”, Krašić, 22. listopa¬ 
da 1954. ^ Pismo jednoj redovnici, Krašić, 3. lipnja 1956. 5 Pismo sestrama Bosanskog 
Srca Isusova, Krašić, 16. kolovoza 1955. 5 Pismo dr. Anti Živkoviću, Krašić, 17. srp¬ 
nja 1957. 7 Usp. Pismo p. Ivanu Kukuli, provincijalu Dl, Krašić, 28. ožujka 1958.; 
Pismo s. Vilki Šimecki, milosrdnici, Krašić, 3. lipnja 1957.: “Makar i zvijezde padale s 
neba. Stat crux «lum volvitur orbis, veli jedna riječ. Sve će proći, ali nikada Krist 
Gospodin!” 5 Katehetske propovijedi, Zagreb 1956, sv. I, str. 187. 9 Pismo M. Vaninu, 
8. srpnja 1957. ^ Pismo jednom provincijalu, Krašić, 25. kolovoza 1958. 

Zagrebački nadbiskup Alojzije Stepinac moli na brdu Taboru 
u Svetoj Zemlji u srpnju 1937. 


da prestrogo sudim? Ja bih bio vaš 
najveći neprijatelj, kad bih vam 
sakrivao istinu. Kad ovako govorim, 
govorim radi vašega najvećeg 
dobra. Zar nije sam Isus upozorio: 
‘Gledajte, da vas tko ne prevari.’ (Mt 
24, 4) Biti naime odrezan od Crkve, 
znači biti odrezan od Krista, koji je 
glava Crkve. Biti odrezan od Krista 
znači biti odsječen od čokota kao 
loza. Što je onda sudbina takvom 
čovjeku, nego ono, što veli Isus na 
Posljednjoj Večeri: ‘Tko u Meni ne 
ostane, izbacit će se napolje kao 
loza, i osušit će se, i skupit će je, i u 
oganj baciti, i gorjet će.’ (Iv 15, 6) 
Vjernost dakle do groba Crkvi 
Katoličkoj!”( Oporuka , Krašić, 2 8. 
svibnja 1957.) 

Lik, osoba i djelo Sluge Božjega 
Alojzija Stepinca osobito su nadah¬ 
nuće za Crkvu i čovječanstvo uopće 
na raskršću između 2. i 3. tisućljeća. 
Njegov život, sav u hodu za Kristom 
Gospodinom, postao je trajan govor 
i poticaj na dobro, na vječnu i vre¬ 
menitu sreću čovjekovu. Osobito 
danas, kad se govori o slobodi sav¬ 


jesti, o ljudskim pravima, 
o dostojanstvu čovjeka, a 
sve to ponajčežće bez 
oslonjenosti na Boga 
izvor života, svjedočan¬ 
stvo kardinala Stepinca je 
potvrda pravih životnih 
vrijednosti i putokaz k 
izlazu iz kriza. Kao 
propovjednik istinske slo¬ 
bode, prava i dostojanst¬ 
va svakog čovjeka, bez 
obzira kojoj rasi, boji, 
religiji pripadao, on u 
skladu s Evanđeljem na¬ 
učava da su svi ljudi 
djeca Božja i da se među¬ 
sobno moraju ljubiti kao 
braća. 

Danas, kad se na¬ 
veliko govori o krizi obi¬ 
telji, o nedostatku ljubavi 
prema djeci, o razjedinje¬ 
nim obiteljima i nesnoš¬ 
ljivosti među supružnici¬ 
ma, kardinal Stepinac je 
propovjednik svetosti obitelji, ne- 
raskidivosti braka, pozivatelj na 
poštivanje začete djece i poimanje 
obitelji kao “Crkve u malom”. Tu, 
“domaću crkvu”, on želi sabrati na 
zajedničku molitvu, osobito krunice, 
da bude liturgijska zajednica, da se 
u njima osjeti slava Gospodnja i 
nazočnost Bogorodice. Dok svaki 
dan osluškujemo pozive na karita¬ 
tivnu i humanu djelatnost, valja se 
prisjetiti apostolata Sluge Božjega, 
koji ne samo da je poticao, već je 
pisao članke o potrebi karitativne 
djelatnosti, pohađao zatvorenike, 
poplavljene, nastradale bombadi- 



ranjem ili ugnjetavanjima političkih 
moćnika, te velikodušno dijelio siro¬ 
tinji prikupljenu novčanu pomoć. 

U vrijeme svakovrsnih osporva- 
nja on je primjer vjernosti Svetome 
Ocu i autentičnoj primjeni vjerskih 
istina. Založen za ispovijedanje, i uz 
rizik narušavanja zdravlja, te prak¬ 
som česte ispovijedi, u vrijeme oma¬ 
lovažavanja sakramenta pokore i 
zbilje grijeha, njegov primjer može 
biti na poticaj i oživljavanje sakra¬ 
menta pomirenja te na radosno 
slavljenje euharistije. 

Dok Crkva naglašava potrebu 
evangelizacije, vrlo je aktualan lik 
kardinala Stepinca: čitati i širiti u 
narod Bibliju, radosno i sustavno 
tumačiti vjerske istine, osobito kroz 
katehizaciju i katehetski usmjerene 
propovijedi, čitanjem i širenjem 
katoličkog tiska. 

Današnje vrijeme doista u mno¬ 
gome sliči onome u kojem je živio 
kardinal Stepinac: nasilja svih vrsti i 
razaranje osnovnih etičkih načela; 
ćudoređe je poljuljano, vjerska na¬ 
čela u javnosti zanemarena, obitelji 
razorene, djeca ostaju bez vjerskog 
primjera i odgoja. 

Propovijedi što ih donosimo u 
ovome broju Glasnika izgovorene su 
u misnim slavljima o 38. obljetnici 
smrti kardinala Stepinca, a u ovoj 
drugoj, pripravnoj godini za Veliki 
jubilej nadolaska trećeg tisućljeća, i 
u iščekivanju proglašenja blaženim 
Sluge Božjega Alojzija Stepinca. 
Neka izgovorene misli, popraćene 
svjedočanstvima očevidaca, budu 
poticaj da, slijedeći Slugu Božjega u 
vjernom hodu za Kristom Gospo¬ 
dinom, prispijemo kršćanskoj zrelo¬ 
sti, te u nadi iščekujemo slavni poja- 
vak Kristov, kako ga je i on doživio: 
“Moje biskupsko geslo glasilo je: 7n 
Te, Domine, speravi !’ A sada se 
ufam u beskrajno milosrđe Božje, 
da ću iskusiti istinitost onoga dru¬ 
goga dijela: “Aon confundar in ae- 
ternum!” ( Oporuka , Krašić, 9. listo¬ 
pada 1959.) 

Juraj Batelja, Postulator 

Nadbiskup Stepinac nosi Presveti sakramenat ulicama Koprivnice na Euharistijskom kongresu 
8. kolovoza 1937. 


Trodnevna priprava za 38. obljetnicu blaženog preminuća Sluge 
Božjega Alojzija Stepinca ove je godine u Zagrebačkoj katedrali protekla u 
znaku kršćanske krjeposti nade. Njome su bile protkane sve propovijedi, 
pobožnosti i prigodna slavlja. Na svim slavljima se zapazio veći broj mladih 
vjernika. 

Prvi dan trodnevnice pripremili su na temelju Stepinčevih propovijedi i 
pisama i pjesmom popratili studenti i srednjoškolci iz nekoliko zagrebačkih 
vjeronaučnih zajednica. Glavninu tereta podnijeli su mladi iz zajednice fran¬ 
jevačke mladeži “Frama”. Pridružila im se Hrvatska sveučilišna katolička 
zajednica “MI”, učenice gimnazije iz Sesveta, predvođene s. Mirjam 
Kuštreba, iz zajednice sestara Klanjateljica Krvi Kristove, te učenice ženske 
opće gimnazije ss. milosrdnica u Zagrebu s profesoricama. Predvoditelj 
misnog slavlja i propovjednik bijaše mons. Marin Srakić, biskup đakovački. 

Drugi dan trodnevnice pripremile su redovnice i redovnici grada 
Zagreba. Samu organizaciju pripremile su sestre iz Družbe služavki Maloga 
Isusa te Provincijalat franjevaca konventualaca. Na klanjanju i misnom 
slavlju bile su i pripravnice i pripravnici za redovnički život. Misno slavlje je 
predvodio i homiliju održao mons. Ivan Milovan, biskup porečko-pulski. 

Treći dan Trodnevnice pobožnost meditativne krunice pripremili su i 
pjesmom popratili bogoslovi iz Nadbiskupskog bogoslovnog sjemeništa u 
Zagrebu, a Misu je predvodio i Božju riječ navijestio mons. Marko Culej, 
biskup varaždinski. 

Na sam dan Kardinalova preminuća Katedralu je ispunilo preko 900 
učenika Osnovne škole “Alojzije Stepinac” iz Jaruna u Zagrebu. Došli su na 
Misu u 9 sati sa svojim razrednicima i predvođeni gospođom Nevenkom 
Protega, ravnateljicom škole. Oni su pjesmom uveličali slavlje, a na har¬ 
moniju ih je pratila s. Robertina iz Družbe kćeri Božje Ljubavi. Prije Mise su 
predstavnici škole na Kardinalov grob položili svijeće i cvijeće, a nakon Mise 
su u grupama posjetili “Spomen-zbirku” iz ostavštine Sluge Božjega. 

Toga je dana “Spomen-zbirku” razgledalo oko 1300 Kardinalovih što¬ 
vatelja. 


Misna slavlja, predavanja i 
školske priredbe održane su u Spli¬ 
tu, Krapini, Dubrovniku, Županji, te 
u mnogim hrvatskim katoličkim 
misijama u svijetu. Svečano je bilo i 
u župnoj crkvi “Naše Gospe Kraljice 
Hrvata u Torontu”, u Hamiltonu, u 
Oakvilleu te u svetištu hrvatskih 
mučenika u Mississaugi, kamo su 
hodočastili i slavlje uzveličali vjerni¬ 
ci i pjevački zbor iz Clevelanda, 
predvođeni župnikom vlč. Mirkom 
Hladnim. Svečano euharistijsko sla¬ 
vlje održano je u Sarajevu, gdje je s 
brojnim svećenicima misio i pro¬ 
povijedao pomoćni biskup mons. 
Pero Sudar, te u Mostaru, gdje je 
misno slavlje predvodio i propovi¬ 
jedao mjesni biskup mons. Ratko 
Perić. 

U župnoj crkvi u Krašiću je toga 
dana prije podne misno slavlje pred¬ 
vodio i propovijedao kardinal Franjo 
Kuharić. S njime je koncelebriralo 
58 svećenika. 

U Zagrebačkoj katedrali je 
večernje misno slavlje predvodio i 
propovijedao mons. Josip Bozanić, 
nadbiskup zagrebački. U veleslavlju 
su sudjelovali kard. Franjo Kuharić, 
mons. Giulio Einaudi, apostolski 
nuncij, mons. Ante Jurić, nadbiskup 
splitsko-makarski, mons. Želimir 
Puljić, biskup dubrovački, mons. 
Juraj Jezerinac, vojni ordinarij, 
mons. Marko Culej, biskup varaž¬ 
dinski, mons. Antun Škvorčević, bis¬ 
kup požeški, mons. Valter župan, 
novoimenovani biskup krčki te 160 
svećenika. 

Euharistijsko slavlje o spomenu 
preminuća Sluge Božjega i prigo¬ 
dom 100. obljetnice njegova rođe¬ 
nja, u crkvi Sv. Jeronima istoime¬ 
noga hrvatskoga papinskog zavoda 
u Rimu, 15. veljače predvodio je 
kard. Joseph Ratzinger, pročelnik 
Kongregacije za nauk vjere, a u 
slavlju su sudjelovali kardinal Achile 
Silvestrini, pročelnik Kongregacije 
za istočne Crkve, mons. Josip 
Bozanić, nadbiskup zagrebački, 
mons. Anton Tamarut, nadbiskup 

riječki, mons. Edvvard Nowak, tajnik Kongregacije za kauze svetaca, mons. 
Ivan Prenđa, nadbiskup zadarski, mons. Marin Barišić, pomoćni biskup 
splitsko-makarski, mons. Eugen Hyes, premonstratenski opat iz Orange u 
SAD te 60 svećenika studenata i djelatnika u vatikanskim uredima. Među 
Božjim narodom bili su predstavnici Kongregacije za kauze svetaca i vele¬ 
poslanici pri Svetoj Stolici iz Hrvatske, Sjedinjenih Američkih Država, 
Njemačke, Slovenije, Češke i Mađarske. 

Tako Stepinčevo iz godine u godinu okuplja oko Sluge Božjega Alojzija 
Stepinca sve veći broj vjernika, koji iz tih slavlja, prodahnuti mislima i djeli¬ 
ma ovoga Kristova mučenika, polaze jači i gorljiviji za kršćanski život. 



Nadbiskup Stepinac na otvorenju Euharistijskog kongresa u Požegi 14. kolovoza 1937. 


Kršćanstvo se uči na koljenima, 
a ne na akademijama. 

Homilija kardinala Franje Kuharića prigodom 38. obljetnice smrti 
Sluge Božjega Alojzija Stepinca u Krašiću, 10. veljače 1998. 

Draga braćo i sestre u Isusu Kristu! 

Ovdje u Krašiću prije 100 godina, točno 8. svibnja 1898., ugledalo je 
svjetlo svijeta u obitelji Josipa i Barbare Stepinac jedno dijete poput tisuća i 


tisuća i milijuna ljudske djece. U 
ovoj župnoj crkvi primio je sakra- 
menat svetog krštenja.Tako je to 
ljudsko dijete postalo dijete Božje, 
kao i svi mi, sakramentom svetog 
krštenja. 

Sigurno nitko od ljudi nije slutio 
da na tom djetetu počiva na osobiti 
način Božji pogled, Božje izabranje, 
Božji poziv, i da će to dijete biti 
izvršitelj osobitog poslanja u teškom 
vremenu naše suvremene povijesti, 
u teškom vremenu koje je proživlj¬ 
avao hrvatski narod, u teškom vre¬ 
menu koje je proživljavala i Crkva u 
njemu, u teškom vremenu kad su 
tolike bezbožne ideologije i zablude 
satirale bezdušno, okrutno, milijune 
ljudskih života. 

On je bio baš izabran za to vri¬ 
jeme, Alojzije Viktor! 

Pričao je ovdje za vrijeme svoga 
zatočeništva, opkoljen stražama, 
svome domaćinu i župniku blago¬ 
pokojnom Josipu Vranekoviću, što je 
doživljavao kad je doznao da ga 
Sveti Otac Pio XI. kani imenovati 
nadbiskupom koadjutorom s pra¬ 
vom nasljedstva i tako ga postaviti 
na stolicu zagrebačkih nadbiskupa. 
Trebao je odgovoriti apostolskom 
nunciju u Beogradu ili affirmative ili 
negative, prihvaćam ili ne prihva¬ 
ćam. Taj mladi svećenik, koji je bio 
tek tri i pol godine svećenik, nije 
mogao Poglavaru Svete Crkve i 
Petrovu nasljedniku kazati svoje 
“ne”. Kazao je, ne bez tjeskobe, 
“da”, a to znači odgovorio je affir- 
mative. Kao sužanj ovdje u Krašiću 
kazao je vlč. Josipu Vranekoviću: 
“Tko bi na pošti mogao slutiti što je 
sve sadržano u toj jednoj jedinoj 
riječi? A menije bilo prilično pozna¬ 
to, što to znači za mene. Gledao sam 
da će neminovno izbiti novi svjetski 
sukob, da će biti još prije i stotine 
žrtava i neprilika, a na kraju možda 
i Sibirija. Ali ništa zato. U ruke 
Božje! što sam mogao drugo uzeti za 
geslo nego: “In te Do mi ne speravi - 
U tebe se, Gospodine, pouzdajem!” 
(Ps 30, 1) 

On nastavlja: “Prigodom kon- 
sekracije svijet je klicao i veselio se, 
a meni je srce krvarilo. Slutio sam 
da će se dogoditi nešto od onoga, što 
se i stvarno dogodilo i što je prešlo 
preko moje glave do mučnog za- 
točenja.” (VD I 32; II 396, str. 73.) 

Pročitao sam ovih dana u 
“Obnovljenom životu” članak 0. 
Celestina Tomića, koji je veoma 
aktivno sudjelovao u pripremi pro¬ 
cesa za beatifikaciju Sluge Božjega 
Alojzija Stepinca. Napisao je članak 
“Stepinac prorok”. U tom članku 
kaže: “Prorok je glas Božji u povi¬ 
jesti, savjest naroda i njegovih upra¬ 
vljača; sluša i otkriva Božju prisut¬ 
nost u svijetu; zna čitati “znakove 
vremena”; izriče sud svemu onome 
što se opire milosti i poruci Božjoj. 
Hrani se Božjom riječju koju svijet 
možda prezire, ne želi je čuti. Snagu 
crpi iz vjere i njegovo je postojanje i 
življenje Bog. 

Prorok je duboko ukorijenjen u 
povijest. Ne gleda kroz prozor što se 
to događa, nego je uronjen duboko i 
zahvaćen povijesnim zbivanjima, 
svjestan da je pozvan i poslan da 
tom narodu objavi Božje zahtjeve; 
da ih privede na put poslušnosti i 
ljubavi !”(“Obnovljeni život ”, br. 1- 
1998.) 

Za naše vrijeme, za vrijeme u 
kojem je živio i djelovao Sluga Božji 
Alojzije Stepinac, može se zaista 
kazati da je bilo vrijeme ispunjeno 
teškoćama, problemima, strašnim 
sukobima, i daje to vrijeme izaziva¬ 
lo proroka da progovara Riječ 
Božju, da za nju trpi i da prihvati 
progonstvo. 

Proroci su bili uglavnom svi 
progonjeni; i proroci Staroga 
Zavjeta poput Ilije, poput Jeremije, 
poput Ivana Krstitelja, kojemu je 
Herod dao odrubiti glavu; i proroci 
Novog Zavjeta, poput tolikih aposto¬ 
la i mučenika ubijenih radi imena 
Isusova. 

Čuli smo u Evandjelju daje Isus 
Sin Božji, Bogočovjek koji svojim 
božanskim pogledom proniče cijelu 


povijest, i prošlost i sadašnjost i 
budućnost. On svojim učenicima 
naviješta blaženstva, ali naviješta i 
progonstvo: “Blago gladnima i žed¬ 
nima pravednosti, oni će se nasiti- 
ti... Blago progonjenima zbog pra¬ 
vednosti: njihovo je kraljevstvo 
nebesko. Blago vama kad vas - zbog 
mene - pogrde i prognaju i sve zlo 
slažu protiv vas! Radujte se i kličite: 
velika je plaća vaša na nebesima!” 
(Mt 5, 10-12) 

Prorok jako pažljivo promatra 
vrijeme i sve što se u njemu događa, 
ali on uvijek upire pogled u vječnost, 
u vječnu budućnost, čuli smo i Joba 
patnika, koji kaže: “0 kad bi se moje 
riječi zapisale i kad bi se u mjed ure¬ 
zale; kad bi se željeznim dlijetom i 
olovom u spomen vječan u stijenu 
uklesale...” 

Koje su to riječi tako važne, 
tako sudbonosne da bi ih trebalo 
urezati u mjed da ih nitko nikada ne 
može izbrisati, da ih treba uklesati u 
tvrdu stijenu da budu uvijek čitljive 
i prepoznatljive? To je vjera u uskrs¬ 
nuće, vjera u život vječni. 

Job u svojoj patnji kaže: “Ja 
znadem dobro: moj Izbavitelj živi i 
posljednji će on nad zemljom usta¬ 
ti.” Bog će biti sudac. Njegova će biti 
zadnja riječ. “A kad se probudim, k 
sebi će me dići: iz svoje ću puti tada 
vidjeti Boga. Njega ću ja kao svojega 
ugledati!” (Job 19,1, 23-27a). 

Prorok je ukorijenjen u tu 
istinu, u tu vjeru. On gleda ne samo 
horizontalu povijesti nego vertikalu 
povijesti, Božju prisutnost u povi¬ 
jesti, Božje djelovanje, Božju riječ, 
koja je ostvarena utjelovljenjem 
Vječne Riječi u Isusu Kristu, Sinu 
Božjem. 

Duša Sluge Božjega Alojzija 
Stepinca bila je sva duboko ukori¬ 
jenjena u Božju prisutnost. Njemu je 
zaista Bog bio život. On je svim 
srcem, svom dušom, svom snagom 
svoga uma, svojih ljudskih sposob¬ 
nosti i svoje slobode živio za Isusa 
Krista, pripravan trpjeti za njega do 
smrti i biti progonjen do smrti. To je 


ta vjera proroka, kojom on stoji slo¬ 
bodan usred nevjernog svijeta, 
usred grešnog svijeta, usred nepri¬ 
jateljstva prema Bogu. Neprijate¬ 
ljstvo prema Bogu je uvijek nepri¬ 
jateljstvo prema čovjeku. Zato su 
sve te ideologije materijalističke, 
bilo to rasizam, bilo to komunizam, 
bilo to neke druge filozofije koje su 
zanijekale Bogu pravo da postoji, 
koje su zanijekale Bogu pravo da 
govori čovjeku i zanijekale su Bogu 
pravo da bude norma savjesti, da 
zapovijeda dobro, da zabranjuje zlo, 
sve su se te ideologije urotile protiv 
čovjeka. 

Promatrao je Sluga Božji već 
kao svećenik a onda kao Zagrebački 
nadbiskup očima vjere ta zbivanja 
svijeta. Jasno je upozoravao gdje je 
izvor svih nevolja, svih ratova, svih 
sukoba. Zato on postavlja pravu 
dijagnozu, gdje je lijek, gdje je izlaz, 
gdje je spasenje. Kaže da je izvor 
zala i nevolja ljudskih u otpadu od 
Boga, u grijehu koji materijalistička 
civilizacija ne priznaje, jer da grije¬ 
ha nema, jer je čovjek norma dobra 
i zla; ako mu se svidi činiti zlo, to je 
dobro za njega. Zato kaže Nad¬ 
biskup na Staru godinu 1940. u 
Zagrebačkoj katedrali: “čovječanst¬ 
vo koje nije računalo s Bogom, može 
iskazati na koncu ove stare godine 
pasivnu bilancu. Mjesto mira razdor 
i klanje, mjesto izgradnje rušenje i 
razaranje, mjesto pogleda sitih i 
zadovoljnih lica avet gladi i bijede, 
mjesto javne i lične sigurnosti 
anarhija, mjesto divne i svete 
kršćanske slobode duha kruto rop¬ 
stvo, kojemu se ne vidi kraja.” 

On nastavlja: “Kažu da je prvi 
uvjet ozdravljenju postaviti pravu 
dijagnozu. U našem slučaju nije je 
teško postaviti. Čovječanstvo se 
dobrim dijelom odvratilo od Boga i 
praktičnog kršćanskog života. 
Odvratilo se od Boga Stvoritelja o 
kojemu je ovisan i vladar i sluga, 
učenjak i analfabet, crv i div, živo i 
neživo. A odvrat od Boga isto je što i 
vlastita osuda na smrt. Oholost je 

čovjeka zavela i dovela na misao da 
može napredovati i bez Boga, što 
više, da je i Bog u svom djelovanju 
ovisan o dobroj volji umišljenih 
zemaljskih veličina (...). Ljudsko je 
društvo bolesno! Bolesno od upravo 
sulude oholosti, kao da Stvoritelj 
nema više posla s ovim svijetom i 
kao da su oni suvereni gospodari 
samima sebi. Posljedice toga nisu 
mogle izostati ‘jer se Bog ne da is- 
mjehivati!’ (Gal 6, 7) (...) Ljudsko je 
društvo na rubu ponora. Na rub 
ponora dovela gaje oholost.” 

Prorok ne postavlja samo dijag¬ 
nozu, ne samo da uočava u čemu je 
zapravo zlo svijeta i zlo čovjeka, jer 
on je uvijek na Božjoj strani; on u 
Bogu živi, on za Boga umire; zato je 
Božji glas na poziv, Božji glas na 
povratak. Kako god su proroci teško 
žigosali zlo i grijehe svojih suvre¬ 
menika, nikad nisu završavali samo 
u toj dijagnozi, nego su uvijek bili 
glas Božji na povratak, glas na 
obraćenje. 

Tako i Sluga Božji završava ovo 
što smo čuli: “Bog poziva sve da se 
kao rasipni sin u Evanđelju vrate i u 
poniznosti bace na koljena i prizna¬ 
ju svoje grijehe: “Oče, sagriješio sam 
i nebu i tebi i nisam više dostojan da 
se zovem sin tvoj. Uzmi me kao 
jednog od svojih slugu!” (Lk 15, 16). 
I otac je sve zaboravio i prigrlio ga 
kao sina još više nego prije (ib.). To 
on često spominje kad je imao posla 
s grešnikom, pa i s grešnim sveće¬ 
nikom, pa kaže: “Kad se skrušio i 
kad se pokajao, sve sam zaboravio 
jer sam sve oprostio.” Dakle, prorok 
je glas Božjeg milosrđa. 

Postoji tajna povijesti od 
početka i bit će to do svršetka svije¬ 
ta, da je prorok progonjen, i ne 
može biti ne progonjen ako je Bog 
odbačen; ne može biti ne odbačen 
ako je čovjeku zanijekana njegova 
besmrtnost, njegovo dostojanstvo, 
slika Božja u njemu. Alojzije Stepi- 
nac je bio branitelj Božjih prava, 
Božje časti, a isto tako i branitelj 


čovjekovih prava, čovjekove časti, 
čovjekove slobode. Zato je bio pro¬ 
gonjen, progonjen radi istine. Govo¬ 
rio je istinu svim moćnicima ovoga 
svijeta. Imao je svoj sud o svima i o 
svemu, ali taj sud je on imao iz svoje 
vjere. Sve je mjerio prema tome 
kako se odnosimo prema istini, kako 
se odnosimo prema Bogu, kako se 
odnosimo prema Crkvi kao Božjoj 
ustanovi i Božjoj glasnici, i kako se 
odnosimo prema čovjeku. 

Kad je uočavao strašna nasilja, 
onda je podizao svoj glas u obranu. 
Bilo je nasilja i prije rata, bilo je 
nasilja i u ratu, a bilo je strašno 
nasilje i poslije rata. Kad su se puni¬ 
la grobišta oko naših gradova, kad 
su ubijani ljudi bez suda i bez 
pravde, kad su mnoštva otišla pod 
zemlju, on nije mogao šutjeti, morao 
je progovoriti, jer je bio prorok. Ali 
tu je riječ platio i progonstvom; tu je 
riječ platio osudom. I slobodu pro¬ 
ročku kojom je žigosao zlo oko sebe 
i nasilje protiv ljudi, i bezbožnost u 
odnosu prema Bogu, platio je kleve¬ 
tama, optužbama, nasiljem. Ali nije 
samo on bio progonjen, nego svaki 
onaj koji bi se usudio braniti nje¬ 
govu nevinost, njegovu čast, bio je 
progonjen. 

Jedan svećenik mostarske bis¬ 
kupije dao je svoj intervievv u listu 
mostarske biskupije “Crkva na ka¬ 
menu”, kako je bio progonjen radi 
Sluge Božjega Alojzija Stepinca. To 
je vlč. Ilija Drmić. On je govorio 
vojnicima da nije istina ono što se o 
Stepincu govori, a govorile su se 
strašne stvari. On je u svim preda¬ 
vanjima u kojima je bio spomenut, 
bio tretiran kao zločinac: zločinac u 
medijima, zločinac na političkim tri¬ 
binama, zločinac u školama, zloči¬ 
nac u vojsci. Taj naš, bogoslov onda, 
Ilija, vojnicima bi govorio da nije 
istina da je Stepinac zločinac. Zbog 
toga je došao na vojni sud, pa kaže: 
“Mene su prethodno poučavali kako 
bih i ja tijekom istrage i suđenja 
potvrdio što su oni mislili o ovom 


crkvenom čovjeku. Međutim, ja sam 
se stalno preporučivao Stepincu da 
mi Bog dadne snage da ne izdam 
nikoga i da ne reknem o njemu ono 
što nije istina. Prije svakog nastupa 
u sudnici molio sam se Stepincu...” 

Na suđenju: “Kad sam počeo 
mirno govoriti o Stepincu kao hrvat¬ 
skom velikanu i kardinalu Katoličke 
Crkve, kojega Papa sigurno ne bi 
učinio kardinalom kad bi bio zloči¬ 
nac, i da katedrala i trg pred kate¬ 
dralom ne bi bili puni kad nad¬ 
biskup Kuharić govori o Stepincu, 
sudac se razbjesnio i povikao: ‘Mi 
tebe moramo osuditi zbog ovoga što 
sada govoriš na sudu, bez obzira na 
ono što si vojnicima govorio!’” 
(Crkva na kamenu , br. 2 (207) - 
veljača 1998., str. 1, 2, 15.) 

On je bio osuđen. U zatvor je 
ušao 10. siječnja 1976., a izišao je iz 
njega 29. ožujka 1977. On kaže daje 
u zatvoru susretao neke ljude osu¬ 
đene jer su prenijeli preko granice 
knjigu o. Benigara o nadbiskupu 
Stepincu. 

Progoni radi progonjenoga! To 
je iskusio nadbiskup Stepinac i u 
svjoj vlastitoj obitelji. Sin njegove 
sestre Štefanije Josip bio je satrt 
mučenjima, ubojstvom, zato, i samo 
zato, jer je u rodu sa Stepincem. 

Sluga Božji piše svojoj sestri 
Štefaniji: “Saznao sam, da se je 
konačno tvoj dragi sin Josip vratio iz 
tamnice, u kojoj je ni kriv ni dužan 
proboravio nekoliko godina. Sva mu 
je krivnja, jer kao kršćanin ne može 
i ne smije prihvatiti bezbožnog ko¬ 
munizma... Naravno da mu je straš¬ 
na krivnja i to što je sa mnom u 
rodu.” 

Nije li onda život zagrebačkog 
nadbiskupa bio mučeništvo: te 
stalne klevete, te stalne optužbe! On 
piše Prvostolnom kaptolu zagre¬ 
bačkom iz Krašića 1. svibnja 1957. 
godne: “Ništa doduše vlastodršci 
nisu propustili, da nas okleveću i 
oblate pred svijetom. To vi dobro 
znadete, da čovjek niti je vlas bolji 

Mons. Giulio Einaudi, apostolski nuncij, kardinal Franjo Kuharić i mons. Josip Bozanić, nad¬ 
biskup zagrebački , uzlaze k oltaru za Misu na 38. obljetnicu smrti Sluge Božjega Alojzija 
Stepinca, 10. veljače 1998. 


ako ga ljudi hvale, niti je vlas gori, 
ako ga ljudi kude!” 

On je tako odgovorio na sve te 
klevete i na sve te optužbe: ja sam 
ono što sam u sebi, a u sebi sam ono 
što Bog u meni djeluje. Zato je sta¬ 
jao uspravan. Ti ljudi Božji su nepo¬ 
bjedivi i ti proroci su nepobjedivi. 
Oni ulaze u život, ali su nepobjedivi. 
Stoga su dali na krštenju kao 
proročko ime Alojziju i ime Viktor, 
znači pobjednik. Trpio je patnje 
srca, patnje duše i patnje tijela, i to 
ne jedan trenutak nego jedan život. 

A kako on uzvraća na to? 
Proroci uzvraćaju progoniteljima 
ljubavlju, uzvraćaju opraštanjem, 
uzvraćaju molitvom. On gotovo u 
svakom pismu piše: moliti za progo¬ 
nitelje. A sestri Štefaniji, povodom 
situacije njezina sina Josipa, piše: 
“čujem daje došao tjelesno i dušev¬ 
no posve iscrpljen. A buduć nije 
ništa kriv, lako bi Te mogla snaći 
napast, da Te zahvati mržnja na 
one, koji su ga tako mučili, i želja za 
osvetom. No mržnja i želja za osve¬ 
tom mora biti daleko, daleko od 
Tebe i od svih Tvojih. “Moja je osve¬ 
ta i ja ću je vratiti”, govori nam 
Gospodin Bog. A na nama je da se 
držimo Kristove nauke: “Ljubite 
neprijatelje svoje i molite se za one, 


koji vas progone. Tada ćete biti dje¬ 
ca Oca svojega nebeskog koji pušta 
da sunce Njegovo izlazi nad dobre i 
zle i daje da daždi nad pravedne i 
nepravedne. Jer ako ljubite samo 
one, koji vas ljube, kakvu ćete imati 
plaću? Ne čine li to i carinici?” (Mt 
5, 44-47) 

Odakle je on crpio tu snagu i tu 
slobodu? U sudnici 11. listopada 
1946., tko je bio slobodan? Bio je 
slobodan samo optuženi Alojzije 
Stepinac, nadbiskup zagrebački. On 
je bio slobodan. Njegovi suci nisu 
bili slobodni; njegov tužitelj nije bio 
slobodan; i oni lažni svjedoci nisu 
bili slobodni, niti ono mnoštvo u 
dvorani koje ga je ismijavalo, poni- 
žavalo, tako reći, pljuvalo po njemu, 
nije bilo slobodno. Sve su to bile 
žrtve nasilja, nasilja jedne ideologi¬ 
je, nasilja jedne vlasti, nasilja jedne 
nepravde, i oni nisu bili slobodni. 
Slobodan je bio nadbiskup zagre¬ 
bački Alojzije Stepinac. Makar ovdje 
zatočen, makar opkoljen stražama, 
on je bio slobodan, i u toj slobodi on 
je predao svoju dušu Bogu. 

Odakle snaga? Nije to ljudska 
snaga, to je Božja snaga u čovjeku, 
to je Božja snaga u proroku. Zato je 
on na osobit način polagao svu svoju 
nadu u molitvu. Ovdje, tu pred ovim 


oltarom, satima je proklečao pred 
Presvetim. Kad nije mogao upravlj¬ 
ati nadbiskupijom, jer je nasilno bio 
od nje odijeljen, tu ju je nosio u srcu, 
u svojoj molitvi; tu je on sabirao 
svećenike, redovnike, redovnice; tu 
je on sabirao sve svoje vjernike, 
obitelji, mlade, djecu u molitvi. Tu je 
on jednostavno iznosio Isusu Kristu 
Spasitelju u Euharistiji da ih spa¬ 
šava, da ih rasvjetljuje. 

Zato piše jednom bogoslovu 7. 
rujna 1955. godine: “Ja sam na mo¬ 
litvu uvijek polagao najveću važno¬ 
st, a danas više nego ikada, jer pre¬ 
dobro osjećam, da ne bih bio izdr¬ 
žao nijednoga dana, a kamo li deset 
ili više strašnih godina, da nije bilo 
molitava dobrih duša, molitava 
Crkve!” 

Jednoj redovničkoj zajednici 
piše 14. travnja 1956. godine: “Bu¬ 
dite dakle uvijek djeca molitve, top¬ 
le, skrušene, ponizne i neprekidne 
molitve...Vama, na oko nemoćnim 
stvorovima, redovnicama, na oko 
skoro onemogućenima u radu, daje 
dragi Bog sredstvo u ruke, kojim 
možete upravljati svijetom pa i 
samim vašim progoniteljima, a da 
toga nitko ni ne opazi. A to sredstvo 
jest sveta molitva, skrušena, poniz¬ 
na molitva.” 

Rekao sam, proroci su nepobje¬ 
divi u nadi. Zato on uvijek u svojim 
pismima upire na prolaznost 
nepravde, na prolaznost nasilja, na 
prolaznost svake laži i naviješta 
Božju pobjedu. Tu je dosljedan 
svome geslu: “Jn te, Domine, sper- 
avi! - U tebe sam se, Gospodine, 
uzdao!” 

On piše opet jednoj redovnici 
12. veljače 1952. godine: “Borba 
protiv Boga i Crkve Božje u svijetu 
još nije završena, te se pastiri Crkve 
mogu nadati i gorim časovima nego 
što su ih proživili (...) Neka vas ni 
najmanje ne plaše oluje koje sada 
bjesne na lađicu Crkve Božje. Doći 
će čas, kad će Spasitelj ustati i za¬ 
po vijediti: ‘Zašuti i umukni!’” 

To je, braćo i sestre, njegova 
poruka i nama: uvijek sačuvati nadu 
i povjerenje u Božju prisutnost i lju¬ 
bav. Onda ćemo i mi biti proroci, 
proroci u svom vremenu: proroci 
protiv zala koja i danas, premda u 
demokraciji, razaraju dušu hrvat¬ 
skog naroda; proroci protiv stava da 
više nema razlike između dobra i 
zla; napad na nerođeni život bez 
ikakve grižnje savjesti; čuvanje 
zakona kojim se to omogućuje, toli¬ 
ka psovka, tolike mržnje, tolike 
svađe, toliki nemoral, tolika droga, 
da maloljetnice već ubijaju da dobi¬ 
ju drogu; ti sijači smrti, ti prodavači 
koji trguju drogom i koji pune svoje 
džepove, još nismo pročitali da je 
netko od tih bosova suđen; sablazni 
mladih na noćnim zabavama. Svat¬ 
ko od nas bi trebao biti prorok pro¬ 
tiv tih zala, svjedočeći novi život, 
Božji život. 

“Ako smo s Kristom umrli grije¬ 
hu, s Kristom ćemo uskrsnuti na sla¬ 
vu.” (usp. Rim 6, 8) Amen. 

+Franjo kard. Kuharić 
nadbiskup zagrebački u miru 



Kardinal Alojzije Stepinac kao sužanj u Kra¬ 
šiću (1951-1960) 


Sa Slugom Božjim pred 
Presvetim sakramentom 

Gospodine, Tvoj Sluga i brižni 
pastir Tvoga stada poručuje nam i 
danas da je vedrina, kao obilježje 
životne stalnosti, dar Tvoje milosti, 
ali i plod naših voljnih, umnih i 
duhovnih napora. Do postojanosti u 
nadi i nadnaravnog iskustva koje 
ona sobom nosi, dolazimo prolazeći 
kroz okolnosti svakodnevnog života. 
Upravo iz prihvaćanja Tvoje volje, 
dakle iz pouzdanja u Tvoje planove 
na putu spasenja, kršćanin te okol¬ 
nosti života, često neugodne, prih¬ 
vaća i preobražava. Poručuje nam 
svojim životom da se nada u kušnji 
provjerava, te da Tebe, Boga svoga, 
najviše vrijeđamo premalim pouz¬ 
danjem u Tvoju moć i dobrotu. 

Oprosti nam i, po zagovoru kar¬ 
dinala Stepinca, udijeli nam dar is¬ 
tinskog pouzdanja u Tebe i osposobi 
nas da možemo prihvatiti i zaživjeti 
taj dar! 

Riječima Tvoga Sluge odlu- 
čijemo večeras: Uzdat ćemo se svim 
srcem i svom dušom u Tebe, Gos- 


Pozdravne riječi vlč. Josipa Baloga, krašićkog župnika, upućene kardinalu Franji Kuhariću i vjerničkom 
mnoštvu na 38. obljetnicu smrti kardinala Stepinca, u župnoj crkvi u Krašiću, 10. veljače 1998. 


Draga braćo i sestre! 

Sluga Božji Alojzije jednom je prilikom rekao: 
Bijedni ovaj život rado dajem, kad bih mogao, dao bih 
sto života, samo da živi Crkva Božja! Zahvaljujući nje¬ 
govoj vjernosti koja je išla do križa, danas smo okupljeni 
ovdje mi Crkva Božja, u radosnoj zahvalnosti Bogu koji 
skida s prijestolja silne, a uzvisuje ponizne. Kao župnik 
ove župe sve vas ovdje nazočne najsrdačnije pozdravl¬ 
jam i za vaš dolazak iskreno zahvaljujem. Iz tog pozdra¬ 
va i zahvale ne isključujem nikoga, od predstavnika ci¬ 
vilnih vlasti i udruga do braće svećenika i časnih ses¬ 
tara. Ipak osjećam dužnošću napose pozdraviti časne 
sestre Služavke Maloga Isusa. 

Ta je družba svojim vjernim služenjem utkana u 
ovu župu šezdeset godina. Mislim da su te sestre ispisale 
najčasnije stranice svoje povijesti služeći odano Sluzi 
Božjemu Alojziju u danima njegova krašićkoga zatoče¬ 
ništva. Neka im Bog plati po zagovoru kard. Stepinca. 


S posebnom, radosnom zahvalnošću obraćam se 
Vama, uzoriti gospodine Kardinale. Proteklih godina nis¬ 
te mogli na ovaj dan biti s nama u Krašiću zbog euharis- 
tijskoga slavlja navečer u Zagrebačkoj katedrali. Te Vaše 
sv. Mise bile su nam svjetlo u tami, jer ste neustrašivo i 
uporno raskrinkavali laži režimske propagande. Iz Vaših 
svjedočanstava izrastao je pred nama lik Sluge Božjega 
Alojzija i postajao zvijezda koja u tami svijetli i tama je 
ne obuze. Hvala Vam, Uzoriti, za te poruke sa Stepinčeva 
groba. Izričući Vam u ime ove župe, kao i u ime ovdje 
nazočnoga naroda Božjega divljenje i zahvalnost za Vaše 
služenje zagrebačkoj nadbiskupiji i Crkvi Božjoj, zah¬ 
valjujem za Vašu nazočnost danas među nama. Neka 
Vas dobri Bog poživi u zdravlju i miru, kako bismo s 
Vama dočekali sretni dan uzdignuća Sluge Božjega kard. 
Stepinca na čast oltara. 

podine Bože naš, koji jesi i ostaješ 
dovijeka jedini Gospodar neba i ze¬ 
mlje i svih događaja u povijesti čov¬ 
ječanstva. 

Ti si onaj koji hoće i može 
obratiti svako zlo u dobro, poniže¬ 
ne u slavu svakome tko svu svoju 
nadu u Tebe stavi. 

»U TEBE SE, GOSPODINE, 
UZDAMO« govorimo ti večeras za¬ 
jedno sa našim blagopokojnim Kar¬ 
dinalom i Tvojim vjernim slugom, 
kojega je pouzdale u Tebe učinilo 
svjedokom i svjetionikom Tvoje pob¬ 
jede. Hvala Ti, Gospodine, za njego- 
vo svjedočanstvo da se nitko nije 
postidio tko se u Tebe pouzdao. 
Gospodine Isuse, večeras, u Tvojem 
i našem hramu želimo Ti se klanjati, 
moliti, zahvaljivati i slaviti Te kroz 
razmišljanje i promatranje milosti i 
kreposti nade koja je zasjala u živo¬ 
tu tvoga sluge kardinala Alojzjja 
Stepinca. Hvala Ti za njegovu 
predanost u Tvoju vo|ju, iz koje je 
stekao krepost pouzdanja i osobnog 
poniranja u otajstvo Tvoga veličan¬ 
stva. 

Hvala Ti za njegovo svjedočan¬ 
stvo nade kao sigurne jakosti u kuš- 
njama, progonstvima i protivnostima. 

S njime Te molimo za milost 
neograničenog pouzdala u Tebe. 

Savršen uzor potpunog preda¬ 
ha u vo|ju Tvoju, Gospodine, bila je 
Tvome Sluzi Tvoja Majka. Njezina 
proslava kod Tebe u nebu bila mu je 
izvor pouzdanja u majčinsku pomoć 
Djevice u Tvojem cijelu otkupljena, 
koje se događa u Crkvi. On nam 
poručuje, a mi njegovu poruku pre- 
tačemo u molitvu Tebi posredstvom 
Majke Marije: Budite nosioci vedrog 
kršćanskog optimizma u ovom svije¬ 
tu. Ako tko može i mora biti biti 
optimist, onda to sigurno mogu i 
moraju biti štovatelji Marijini. Gore, 
dakle, glave i srca! 

0 Duhu Svetome 

"Ne bi smjelo biti dana u našem 
životu da se ne preporučimo Bo¬ 
gu, Duhu Svetom" 

Kard. Alojzije Stepinac 



MOLITVA VJERNIKA 

Gospodine, sluga tvoj Alojzije nepokolebljivo je u tebe vjerovao. 
Udijeli nam jasnoću njegove vjere, čvrstinu njegove nade i veličinu 
njegove ljubavi prema tebi. - Molimo te! 

Sluga tvoj Alojzije bio je sinovski odan Katoličkoj Crkvi. Daj i nama duha 
vjerničke poslušnosti crkvenom učite|jstvu, da predvođeni našim duhovnim 
pastirima na čelu sa Svetim Ocem, slijedimo put istine. - Molimo te! 

Sluga tvoj Alojzije ostavio nam je primjer zauzetosti za dobro svoga nar¬ 
oda i domovine Hrvatske. Daj, Gospodine, da svaki od nas bude vo|jan dati 
svoj prilog duhovnom i materijalnom napretku domovine, kako bi se u njoj 
ostvarivalo tvoje kraljevstvo istine i života, svetosti i milosti, kraljevstvo 
pravde, ljubavi i mira. - Molimo te! 

Sluga tvoj Alojzije trpio Je nevin za tvoje ime, živeći Isusovu r|ječ: Oče, 
oprosti im, jer ne znaju što čine. Udijeli nam, Gospodine, snagu opraštanja i 
ne dopusti da se dademo zarobiti mržnjom prema onima koji nam nanose 
nepravdu i zlo. - Molimo te! 

Sluga tvoj Alojzije nam poručuje: Sve prolazi, samo Bog ostaje. Pomozi 
nam. Gospodine, da vrijeme ovozemnog putovanja provodimo čiste savjesti, 
težeći vječnom cilju - susretu s tobom. - Molimo te! 

Sluga tvoj Alojzije dovršio je svoju žrtvu vjernosti blagoslivljajući 
tvoje ime i predajući se tvojoj volji. Udijeli, Gospodine, svim pokoj¬ 
nima, a napose onima koji su trpjeli za istinu, vječnu utjehu u 
radosti neba. - Molimo te! 

Molitva 

vjernika 


Gospodine, zajedno sa Slugom 
Tvojim, Kardinalom Alojzijem u 
Tebe se uzdamo, i molitvom Ti 
se obraćamo: 

Gospodine Isuse, da se Crkva 
u Hrvata, zajedno sa svojim Pas¬ 
tirima i vjernim pukom, poput 
svoga Natpastira, blage uspo¬ 
mene, Kardinala Alojzija Stepin- 
ca, čvrsto pouzda u Tvoje nepo¬ 
grešivo vodstvo, molimo Te! 

Da naše obitelji resi kršćanski 
optimizam hranjen svakodnev¬ 
nom molitvom, Tvojom Riječju i 
vršenjem Tvojih zapovijedi, mo¬ 
limo Te! 

Za našu mladež, da ju u po¬ 
manjkanju nade, ne obuzme do¬ 
sada, zadovoljstvo s malim, a 
potom nezadovoljstvo sa svime. 
Oživi u njima novu nadu i oslo¬ 
bodi njih i sve nas od opasne 
malodušnosti, molimo Te! 

Blagoslovi naše bolesnike, 
starije, nemoćne i osamljene 
osobe. Ispuni ih nadom u smis- 
lenost s Tobom življenog njiho¬ 
vog sada, molimo Te! 

Da svi oni koji usnuše u nadi 
budu dionici Tvoje Slave, pose¬ 
bno Tvoj Sluga i uzor življene 
nade, Kardinal Alojzije, te da ga 
što prije uzdigneš na čast oltara, 
molimo Te! 

Primi, Bože, naše molitve, ove 
izrečene, ali i sve one koje u 
srcu nosimo, i ne daj da se u 
svojoj nadi postidimo, po Kristu 
Gospodinu našem. Amen. 


BEZ MISTERIJA KRIŽA GUBI SE 
KRŠĆANSKI IDENTITET 

Propovijed zagrebačkog nadbiskupa Josipa Bozanića, 10. veljače 1998., 
u Zagrebačkoj katedrali, na 38. obljetnicu smrti Sluge Božjega Alojzija 
Stepinca. 


4 


t 


Mons. Josip Bozanić, nadbiskup zagrebački, po prvi put propovijeda za Stepinčevo u 
Zagrebačkoj katedrali, 10. veljače 1998. 



Draga braćo i sestre u Kristu! 

1. Ova sveta misa okupila nas je danas pokraj groba Sluge Božjega kar¬ 
dinala Alojzija Stepinca, zagrebačkog nadbiskupa, na dan njegova blaženog 
preminuća. Ovo nas slavlje ispunja dubokim ganućem i radošću. Iz srca proi¬ 
zlaze osjećaji hvale Bogu što je darovao Crkvi zagrebačkoj, Crkvi u 

hrvatskom narodu, kao i općoj 
Crkvi, pastira i učitelja, svjedoka i 
mučenika u osobito teškim vremeni¬ 
ma naše nedavne prošlosti. 

Papa Ivan Pavao II. kaže: “U 
našem stoljeću ponovno imamo 
mučenike... velike Božje stvari. 
Koliko je moguće ne smiju se izgu¬ 
biti njihova svjedočanstva.” (TMA 
37) S ovog mjesta, stoga, odajem 
zahvalnost i priznanje našem za¬ 
služnom zagrebačkom nadbiskupu 
u miru kardinalu Franju Kuhariću, 
koji je od godine 1970. pa do godine 
1997. na zadušnicama 10. veljače u 
Zagrebačkoj katedrali u dvadeset i 
sedam govora ocrtao duhovni profil 
i učiteljske poruke Sluge Božjega. 
Moj je dragi Predšasnik govorio i 
naviještao Riječ Božju u zgodno i 
nezgodno vrijeme, i tako nam osta¬ 
vio u baštinu neprocjenjivo svjedo¬ 
čanstvo za istinu, pravdu i ljubav. 

2. Sveti Pavao, apostol naroda, 
danas nam poručuje: “Svi koji hoće 
živjeti pobožno u Kristu Isusu, bit će 
progonjeni.” (2 Tim 3, 12) Evanđelje 
je uvijek “znak osporavan” (Lk 
2,34). Svijet se spašava po patnji i 
smrti Sina čovječjega. Isus Krist 
došao je k svojima, ali ga njegovi ne 
primiše (usp. Iv 1, 11). On nas je lju¬ 
bio do kraja (usp. Iv 13, 1), a bio je 
predan, osuđen na smrt i raspet. Na 
taj je način ispunio žrtvu ljubavi, da 
bismo mi život imali (usp. Iv 10, 10). 
Mučenička smrt i uskrsnuće Kris¬ 
tovo središnje su teme Novoga zav¬ 
jeta. 

Drugi vatikanski sabor kaže da 
mučeništvo, po kojem učenik posta¬ 
je sličan Učitelju, Crkva smatra kao 
osobiti dar i najveći dokaz ljubavi, te 
nastavlja: “Iako se to daje malobroj¬ 
nima, ipak treba da svi budu 
pripravni priznati Krista pred ljudi¬ 
ma i slijediti ga na putu križa za vri¬ 
jeme progona, bez kojih Crkva nije 
nikada.” (LG, 42) 

Mučeništvo je poziv. Ono nije 
samo plod ljudskog nastojanja, nego 
u prvom redu odgovor na Božji zov, 


kojim Bog poziva izabranika na 
posebno svjedočanstvo ljubavi. U 
snazi zajedništva života, koje se 
uspostavlja po Duhu Svetom između 
Krista i njegovih učenika, sam Krist 
nastavlja živjeti u svojim izabranici¬ 
ma, koji se u slobodi svoga bića 
otvaraju djelovanju Duha Svetoga. 
Zbog tog životnog zajedništva 
između Krista i mučenika, koji su 
živi udovi Mističnog tijela Kristova, 
sam Krist po svome Duhu govori i 
djeluje u njima: “Kad vas predaju, 
ne budite zabrinuti kako ili što ćete 
govoriti. Dat će vam se u onaj čas 
što ćete govoriti. Ta ne govorite to 
vi, nego Duh Oca vašega govori u 
vama.” (Mt 10, 19-20) Zbog toga 
milosnog zajedništva između Krista 
i Kristovih, Crkva neće nikada osta¬ 
ti bez progona, kako to izričito kaže 
Drugi vatikanski koncil. “Blago 
vama kad vas pogrde i prognaju i 
sve zlo slažu protiv vas! Radujte se i 
kličite: velika je plaća vaša na 
nebesima! Ta progonili su tako i 
proroke prije vas!” (Mt 5, 11-12) 
“Nije učenik nad učiteljem... Dosta 
je da učenik bude kao njegov 
učitelj.” (Mt 10, 24-25) “Ako su 
mene progonili, i vas će progoniti!” 
(Iv 15, 20) To je život Kristov, koji se 
nastavlja u njegovoj Crkvi. Muče¬ 
ništvo se ostvaruje po Gospodinovoj 
milosti, čija se moć očituje u ljudskoj 
slabosti. Samo to daje pravo tuma¬ 
čenje hrabrosti i nadljudskoj posto¬ 
janosti, koja se je očitovala u muče¬ 
nicima. 

Mučeništvo kao perspektiva je 
mogućnost koja je stalno otvorena 
za Kristovu Crkvu. Mučeništvo daje 
ozbiljnost kršćanskom životu. Bez 
misterija križa gubi se kršćanski 
identitet, a kršćanstvo tada upada u 
utopijski bijeg prema zatvorenoj 
ovozemnoj budućnosti. Po sadaš- 
njenjem Crkva ne smije upasti u 
napast da isključi mučeništvo iz 
duhovnog života, nego dapače treba 
težiti da mučeništvo postane očitije i* 
prepoznatljivije. 


3. Mučeništvo je na izvrstan 
način bilo vidljivo i prepoznatljivo u 
životu Sluge Božjeg kardinala 
Alojzija Stepinca. Od samog početka 
pastirske službe On je živo osjećao 
da je njegov poziv i da Bog od njega 
želi i hoće: da postane žrtva svoga 
nadbiskupskog služenja. Tajnik 
Vatikanskog poslanstva u Zagrebu, 
Giuseppe Massucci, zapisao je kra¬ 
jem 1945., kad su se u Zagrebu sku¬ 
pljali potpisi za uhićenje nadbiskupa 
Stepinca: “Ako se to dogodi - kazao 
je tada naš Nadbiskup - izvijestite 
Svetog Oca da rado dajem svoj život 
za Katoličku Crkvu.” (Batelja, 246) 
U svom obrambenom govoru na 
sudu, 3. listopada 1946., rekao je: 
“Ja sam za svoje uvjerenje sposoban 
podnijeti ne samo ismjehivanje, 
prezir i poniženje, nego, jer mi je 
savjest čista, pripravan sam svaki 
čas umrijeti.” Krašićki župnik, blage 
uspomene Josip Vraneković, 11. 
listopada 1954., na godišnjicu osude 
Sluge Božjega zapisao je ove Kar¬ 
dinalove riječi: “Ako treba trpjeti, 
trpjet ćemo, ako u zatvor u zatvor, 
ako umrijeti, umrijeti, ali sotoni 
popustiti - to nikada!” (Batelja, 251) 

Stepinčeva spremnost na žrtvu 
bila je čista od svake mržnje i nepri¬ 
jateljstva. Kardinal toliko puta 
naglašava: “Ne smijemo mrziti!” To 
nam na osobiti način svjedoče Vra- 
nekovićevi dnevnici. 

Dana 22. listopada 1956. žup¬ 
nik Vraneković zapisao je ove Nad¬ 
biskupove riječi: “Gledam milicajca 
kako budno pazi na svaki naš pokret 
i tko dolazi k nama. Ma njih ne smi¬ 
jemo mrziti! Daleko to od nas! Jadni 
su vidim ti naši stražari. čuvaju svoj 
kruh - ispričavaju se. Vjerujem daje 
gorak taj kruh. Da sve ovo jednos¬ 
tavno svrši i da odem u Zagreb, 
vjerujte mi bio bih sretan da svima 
mogu prirediti jedan dobar objed. 
Sve bih ih bez razlike okupio oko 
stola.” (Batelja, 288). Kardinalov 
životopisac otac Aleksa Benigar o 
Stepinčevoj herojskoj volji i odluci 

opraštanja svjedoči: “Nije se našlo 
ni u Vranekovićevom dnevniku ni u 
drugim dokumentima da bi ikada 
Kardinal kazao koju riječ žalbe pro¬ 
tiv onih koji su ga progonili. Napro¬ 
tiv, u različitim je zgodama nagla¬ 
šavao zapovijed Kristovu da smo 
dužni ljubiti i svoje neprijatelje i 
moliti za one koji nas mrze i pro¬ 
gone.” (Benigar, 706) Taj nam je 
kršćanski stav kao naš pastir i 
učitelj sluga Božji kardinal Alojzije 
Stepinac ostavio i kao svoju opo¬ 
ruku. 

Nadbiskup Stepinac je bio spre¬ 
man dragovoljno i velikodušno 
prikazati svoj život Bogu i tako 
ispuniti svoje biskupsko služenje. 
16. srpnja 1954. godine rekao je: 
“Vidim da mi nema duga boravka na 
zemlji. U ruke Božje! Ali dok sam tu, 
ne popuštam. Neka budem žrtva, 
ako je to volja Božja, samo neka se 
širi Crkva Božja, neka se dobri Bog 
smiluje jadnom čovječanstvu, a po¬ 
sebno našem narodu.” (VD II, 236) 

“Savjest nam je čista i mirna!” 
Pod tim znakom stoji sav Stepinčev 
zatvorenički i zatočenički život i 
trpljenje, kao i njegova mučenička 
smrt. S tom je sviješću smireno i 
dostojanstveno izdržao lepoglavski 
zatvor i svoje krašićko zatočeništvo 
do prijelaza u vječnost 10. veljače 
1960. 

4. Glas o svetosti i mučeništvu 
kardinala Alojzija Stepinca širio se 
još za vrijeme njegova ovozemnog 
života, a s danom njegove smrti 
počinje rastuća posmrtna proslava. 
Kad je u subotu, 13. veljače 1960., 
vjerni puk dostojno dočekao njegov 
pobjedonosni posmrtni povratak u 
njegovu i našu Zagrebačku kate¬ 
dralu, postao je Stepinčev grob sve 
do danas, kako to kaže naš kardinal 
Franjo Kuharić, stalna meta velikog 
i neprekinutog hodočašća. 

Smrt nadbiskupa kardinala 
Alojzija Stepinca bila je smrt muče¬ 
nička, kao posljedica dugih četr¬ 
naest godina nepravedne izolacije, 
pod stalnim fizičkim i moralnim pri- 



Nadbiskup Josip Bozonić rado se odazvao 
pozivu dijela mladih koji su sudjelovali u 
pripremi Trodnevnice za Stepinčevo '98. i 
omogućio im ovaj povijesni podsjetnik. 

tiscima i trpljenjima svake vrste. 
Neprijatelju je bilo lakše oduzeti 
život kardinalu Stepincu, nego 
pokolebati ga u vjernosti Bogu, 
Crkvi i povjerenom mu narodu. Taj 
kršćanski puk hodočasti njegovom 
grobu, jer u svojoj vjerničkoj duši 
duboko osjeća kako onaj koji je 
umro za Krista, s Kristom i u Kristu, 
na osobit način sudjeluje u slavi 
Kristovoj. 

5. Mučeništvo pretpostavlja u 
prvom redu temeljitu vjeru u Boga. 
To je vjera koja pokreće i usmjeruje 
čitavu osobu i koja se u nadi put- 
puno predaje Bogu. “In Te, Domine, 
speravi! - U Tebe se, Gospodine, 
uzdam!”, bilo je biskupsko i životno 
geslo Sluge Božjega kardinala 
Stepinca. Takav stav može ostati 
postojan samo ako se ukorijeni u 
ljubav prema Bogu koja se razlijeva 
prema Crkvi i svakom čovjeku. U 
mučeništvu čovjek doživljava i prih¬ 
vaća svoju potpunu nemoć i potrebu 
da se sasvim osloni na Božju milost. 
Kod mučenika se očituje čista i 
nezainteresirana ljubav, koja vodi 
do herojskog svjedočenja kreposnog 
života. 

Mučeništvo, nadalje, ima uvijek 
crkveni i socijalni karakter. Dobar 


čin jednog uda Mističnog tijela 
Kristova koristi svima. To osobito 
vrijedi za mučeništvo. Mučeništvo, 
napokon, ima uvijek i eshatološko 
značenje, jer na poseban način gov¬ 
ori kako sljedbenici Krista Raspetog 
i Uskrsnulog nemaju ovdje trajnoga 
grada, nego onaj budući traže (usp. 
Heb 13, 14). 

Na taj način mučeništvo očituje 
u svijetu Kristovu pobjedničku moć 
nad smrću i zlom. 

6. Stoga Sveti Otac Papa poziva 
Crkvu, da na pragu trećeg tisućljeća 
kršćanstva ne prepusti zaboravu 
one koji su pretrpjeli mučeništvo u 
našem stoljeću, kako bi Apostolska 
stolica mogla popuniti martirologije 
opće Crkve, pazeći napose na sve¬ 
tost onih koji su u naše vrijeme pot¬ 
puno živjeli u Kristovoj istini (usp. 
TMA, 37). Na najsvečanijoj euharis¬ 
tiji u Hrvatskoj, na zagrebačkom 
hipodromu 11. rujna 1994., Papa je 
o našem Sluzi Božjem izrekao nez¬ 
aboravnu pohvalnicu: “U ovom 
trenutku mislim na svijetle likove 
brojnih svetaca vaših sunarodnjaka 
koje vi dobro poznate. S uzbuđe¬ 
njem mislim, posebno, na stranicu 
vaše suvremene povijesti, stranicu 
vjernosti Kristu i njegovoj Crkvi 
napisanu godinama nakon Drugoga 
svjetskog rata. Zagrebački nad¬ 
biskup kardinal Alojzije Stepinac bio 
je protagonist te povijesne stranice, 
plativši patnjama i kušnjama svake 
vrsti svoju hrabrost i privrženost 
Evanđelju.” (Papin go-vor u 
Zagrebu , Dokumenti KS, str. 23.) 

Na taj način lik kardinala 
Alojzija Stepinca ostaje svjedočanst¬ 
vo jednog povijesnog razdoblja. On 
postaje znak vremena. On je spa- 
siteljski putokaz i svjetionik za 
Crkvu u hrvatskom narodu. On je 
bedem naše vjernosti Bogu i 
Katoličkoj Crkvi, sa Svetim Ocem 
Papom na čelu. On je uzor i ohra¬ 
bren je za pravo rodoljublje i vjerno 
domoljublje. On je nadahnuće za 
ispravnu ljubav prema svome naro¬ 
du i za dosljedno poštivanje dosto¬ 
janstva svake ljudske osobe. 

Draga braćo i sestre, draga 
djeco i mladi, dragi roditelji: očevi i 
majke, bake i djedovi, bolesnici, pat¬ 
nici i prognanici, draga braćo 
svećenici, redovnici i časne sestre 
redovnice, draga braćo u Epis¬ 
kopatu, večeras u ovom svečanom 
euharistijskom slavlju, dok stojimo 
na pragu trećeg tisućljeća, Sluga 
Božji nadbiskup Alojzije Stepinac, 
zagovorajući nas pred prijestoljem 
Jaganjčevim, ponavlja u naše ime 
riječi Prvaka Apostolskog zbora: 
“Gospodine, kamo da idemo? Ti 
imaš riječi života vječnoga!” (Iv 6, 
68 ) 

8. svibnja ove godine slavimo 100. 
obljetnicu rođenja sluge Božjega 
Alojzija Stepinca. Neka ova godina, 
koja je u vidu pripreme na Veliki 
jubilej posvećena Duhu Svetome, 
bude i Stepinčeva godina. Potrebno 
je da ovu godinu doživimo kao neod¬ 
godivi izazov za što bolje upozna¬ 
vanje njegova uzornog lika i velike 
vjerničke zbilje, za koju je živio i 
koja je nadahnjivala Slugu Božjega 
kardinala Alojzija Stepinca. Tim 
povodom uskoro ću uputiti sve¬ 
ćenstvu, redovništvu i vjernom puku 
Zagrebačke nadbiskupije posebno 
pastirsko pismo. 

I dok s velikom čežnjom iščeku¬ 
jemo radosni dan kad će se potvrdi¬ 
ti svetost najsvjetlijeg lika svete 
Crkve zagrebačke - Sluge Božjega 
kardinala Alojzija Stepinca, završa¬ 
vam ovo razmišljanje proročkom 
riječju koju je u milanskoj katedrali 
na zadušnici za Slugu Božjega 12. 
veljače 1960. izrekao kardinal Gio- 
vanni Battista Montini, poslije Papa 
Pavao VI.: “Stepinac neka nas uči! 
Neka nas nauči pouzdanju i dobro¬ 
ti!” Amen. 

+ Josip Bozanić, 
nadbiskup zagrebački 

0 Duhu Svetome 

"Oživljujmo našu trajnu vjeru 
ufanje i ljubav prema Duhu Sve¬ 
tome." 

Kard. Alojzije Stepinac 


ALOJZIJE STEPINAC - ČOVJEK NADE 


Propovijed moriš. Marina Srakića, biskupa Đakovačkoga i srijemskoga, u 
Zagrebačkoj katedrali , 7. veljače 1998. 


Sveti Otac Ivan Pavao II. u svom 
je apostolskom pismu “Nadolaskom 
trećeg tisućljeća” za ovu drugu god¬ 
inu priprave rekao: “U ovoj eshato- 
loškoj perspektivi vjernici će biti 
pozvani da ponovno otkriju teološku 
krijepost nade , o kojoj su “već čuli 
navještaj u riječi istine - Evanđelju” 
(Kol 1,5). Temeljni stav nade, s 
jedne strane, nagoni kršćanina da 
ne izgubi iz vida konačni cilj koji 



Marin Srakić propovijeda u Zagrebačkoj kat¬ 
edrali u Trodnevnici za Stepinčevo '98. 


daje smisao i vrijednost njegovu živ¬ 
otu i, s druge strane, nudi mu sig¬ 
urno i duboko nadahnuće za svako¬ 
dnevno zalaganje u preobrazbi 
stvarnosti da bi je učinio sličnom 
Božjem planu.” (TMA 46) U duhu tih 
riječi i u svjetlu nade provedimo ovu 
prvu večer trodnevnice uoči obljet¬ 
nice smrti Sluge Božjega Alojzija 
Stepinca, zagrebačkog nadbiskupa. 

Čovjek je biće koje se nada 

Kroz povijest su mnogi poku¬ 
šavali izreći i doreći što je čovjek. U 
pokušaju tih definicija o čovjeku 


mogli bismo za njega reći: “čovjek je 
biće koje se nada .” Nada je temeljna 
karakteristika čovjeka, usprskos 
brojnim razočaranjima, čak i pro¬ 
valijama beznađa. Nada kao otvore¬ 
nost prema budućnosti, ili, još bolje 
rečeno, pouzdano očekivanje budu¬ 
ćeg događaja jedan je od korijena 
naše ljudske egzistencije i temeljni 
stav ljudskog duha. To mi potvr¬ 
đujemo na najrazličitijim područ¬ 
jima našega života, npr. u djelova¬ 
nju , u kreativnoj aktivnosti umjetni¬ 
ka, u proizvodnom radu, u suradnji 
na dobrima civilizacije, kulture i 
mira, u sklapanju ženidbe i osnivan¬ 
ju obitelji. Kad započinjemo neko 
djelo, započinjemo ga s uvjerenjem 
da ćemo ga i završiti. 

To potvrđujemo u našoj misli ili 
istraživanju istine o stvarnosti. Čov¬ 
jek kreće na put istraživanja, 
istražuje razloge stvarnosti, ispituje 
i trnovita pitanja ljudskog života, 
uvijek s pretpostavkom da je odgo¬ 
vor moguć, s uvjerenjem da će otkri¬ 
ti istinu. 

To potvrđujemo svojom strplji¬ 
vošću u njezinim najrazličitijim 
oblicima: u jednostavnom očekiva¬ 
nju i neprijatnosti, u naporu i 
velikim iskušenjima bolesti, u patnji 
i si. 

To očitujemo u molitvi i mi 
kršćani kad se molimo Bogu kao 
Ocu, i drugi, koji vjeruju u više sile 
koje su naklone čovjeku. Nitko ne 
sklapa ruke ili ne započinje molitvu 
bez uvjerenja da će postići ono što 
moli. 

Nekada nada nije duboka, 
nekada nas vodi kroz iskušenja, a 
nekada u nadi ulažemo sve svoje 
biće, kad kažemo “nadam se”, u ot¬ 
vorenosti prema beskraju, kao što je 
odgovorilo i ono dijete na pitanje 
“što je početak, a što kraj?”: “Poče¬ 
tak je kad sam se ja rodio, a kraja 
nema.” 

Kršćanin je vjernik koji se nada 

Nada kao bitna i specifična 
oznaka čovjeka, ukoliko je čovjek, 
dobiva novo značenje u životu onoga 
tko slijedi Krista. Štoviše, kršćani se 
razlikuju od onih “koji nemaju 
nade”, kao što kaže Sv. Pavao (1 Sol 
4,13). Sveti Petar poziva kršćane da 
budu uvijek spremni na odgovor 
svakome koji od njih zatraži obra¬ 
zloženje nade koja je u njima (usp. 1 
Pt 3, 15). Mi kršćani “u nadi smo 
spašeni” (Rim 8, 24). 

Kršćanski živjeti znači nadati 
se, ufati se, izričito i spontano, što se 
očituje u kršćanskoj strpljivosti i 
ustrajnosti, u našem kršćanskom 
djelovanju kad osnivamo obitelj, 
karitativno djelujemo. Dok čovjek 
svoju nadu temelji na ljudskoj raču¬ 
nici, na vlastitim mogućnostima, 
osobnim i zajedničkim, kršćanin 
svoju nadu polaže u Božju riječ, u 
njegova obećanja, u njegovu milost. 
Kršćanska nada je Božji dar. 
Kršćanska nada je obilježje vjernika 
pojedinca i Božjega naroda koji pu¬ 
tuje prema nebeskom gradu. Krš¬ 
ćanska se zajednica nada da će 
doživjeti svoje ispunjenje u nebeskoj 
slavi, u obnovi svih stvari u Kristu. 
Ta nada uključuje i nadu u bolji svi¬ 
jet u razvoju povijesti ljudskoga 
spasenja. Ne samo to, nada je pret¬ 
postavka pravoga djelovanja, ona 
potiče da se u životu angažiramo. 
Nada čovjeka potiče da se založi 
svim silama za ono čemu se nada. 
Kršćanin koji doista živi u nadi 
razvija življi osjećaj odgovornosti 
prema svijetu u kojem živi, zalaže se 
za uspostavu mira i pravde, radi na 
pomirenju i solidarnosti među razli¬ 
čitim narodima.., 

Mons, Alojzije Stepinac ; "U tebe se, 
Gospodine, uzdam ! 9 

Svima je poznato da je geslo 
Sluge Božjega, Alojzija Stepinca, 
bilo “J /2 te, Domino speravi! - U tebe 
se, Gospodine, uzdam!” Nije to bila 


neka zavodljiva parola, nisu to bile 
prazne riječi, nego program njegov¬ 
og svećeničkog i biskupskog života. 
To je bio izraz njegove otvorenosti 
prema beskraju (kako će to reći suv¬ 
remeni mislilac Ernst Bloch), bes¬ 
kraju kojega mi kršćani nazivamo 
Kristom, Bogom. To je bilo povjere¬ 
nje u Boga, koji je na samom 
početku dao grešnom čovječanstvu 
obećanje i ispunio ga slanjem vlasti¬ 
toga Sina, i tako potvrdio da nikada 
čovjeka ne ostavlja bez nade, i da 
njegova obećanja nisu jalove obma¬ 
ne, To je bilo svjedočanstvo pažljivi¬ 
jeg slušanja glasa Duha Svetoga, 
koji je govorio preko znakova vre¬ 
mena toga doba. 

Vođen Duhom Božjim nad¬ 
biskup Alojzije Stepinac u nadi i 
pouzdanju je ispunjavao svoje pos¬ 
lanje, To je očitovao za vrijeme cijel¬ 
og svoga svećeničkoga i biskupsko¬ 
ga života, I kad je kao mladi sve¬ 
ćenik i izaslanik nadbiskupa Antuna 
Bauera stišavao duhove u nekim 
župama svoje nadbiskupije, imao je 
veliko pouzdanje u Gospodina. Po¬ 
uzdavao se u Gospodina kad je, 
želeći obnoviti javni kršćanski život, 
postavljao zdrave temelje katoličkog 
laikata i učvršćivao njegovo jedinst¬ 
vo na osnovi Katoličke akcije, koja je 


trebala “uvesti Krista u svijest ljud¬ 
skog društva prema evanđeoskim 
načelima.” Nije to bilo bez pote¬ 
škoća i muka, ali je pobijedilo ono: 
“U tebe se, Gospodine, uzdam!”. 
Očitovao je pouzdanje u Gospodina 
kad je odvažno krenuo u osnivanje 
novih župa i gradnju crkava i župnih 
stanova u gradu Zagrebu i njegovim 
predgrađima, i to u vrijeme velike 
gospodarske krize. Odlučio ih je os¬ 
novati osam, a izgradio ih je šes¬ 
naest. Pouzdavao se u Gospodina 
kad je proširenjem i poboljšanjem 
katoličkog tiska pokrenuo duhovnu 
obnovu hrvatskog vjerničkog naro¬ 
da. U vrijeme kad su se nametali laž 
i nasilje, nadbiskup je htio da kato¬ 
lički tisak ističe istinu i mir i tako 
odgaja vjernike. 

Ni socijalno područje ljudskog 
života nije nadbiskup Stepinac osta¬ 
vio po strani, naprotiv! U godini sve¬ 
ćeničkog ređenja i neposredno na¬ 
kon njega, mladi je svećenik i nad¬ 
biskupski ceremonijar uočio tešku 
gospodarsku situaciju, do koje je do¬ 
vela ekonomska recesija, U mnogim 
krajevima nastupila je glad. Toga 
nisu bili pošteđeni ni naši krajevi, ni 
grad Zagreb, Na poticaj mladog 
nadbiskupskog ceremonijara osno¬ 
van je dijecezanski Caritas, na čelo 

kojega je postavljen on sam, Alojzije Stepinac. Osnivao je 
pučke kuhinje da se prehrane gladni, pomagao stu¬ 
dentskoj mladeži. Pouzdajući se u Boga, htio je obnoviti 
hrvatsko društvo, u prvom redu obnovom obitelji. Zato 
je (1937.) organizirao Hrvatski katolički tjedan, na 
kojem se htjelo produbiti značenje obitelji, njezina uloga 
u socijalnom, ekonomskom, odgojnom i moralnom 
pogledu. 

Nije po strani ostavio ni svoj kler. Naprotiv, njemu je 
posvetio osobitu pažnju: od brige za zvanja i odgoja za 
svećeničke kandidate, do permanentnog obrazovanja i 
stvaranja čvrstog zajedništva. U dogovoru sa đako¬ 
vačkim biskupom Akšamovićem, Dječačko sjemenište u 
Zagrebu povjerio je oo. isusovcima, organizirao i poticao 
svećeničke sastanke, pastoralne tečajeve, sa svećenici¬ 
ma se osobno često sastajao... 

Bile su to godine teške političke krize u novo¬ 
nastaloj državi nakon propasti Austro-ugarske monarhi¬ 
je: zlostavljanje hrvatskog pučanstva, svećenstva. To je 
doba izglasavanja konkordata sa Svetom Stolicom i nje¬ 
gova rušenja na beogradskim ulicama... No uvijek je 
ostao na svome geslu: “U tebe se, Gospodine, uzdam!” 

Dr. Alojzije Stepinac svojim likom i djelovanjem nije 
samo čovjek i velikan svoga vremena, on ima i nama 
mnogo toga poručiti, napose po svome životnome geslu i 
programu. Od njega možemo mnogo toga naučiti svi, 
naročito mladi. 

Ovaj susret organizirali su i predvodili mladi i nji¬ 
hovi predstavnici. Mladost znači sposobnost nadanja, to 
je raspoloživost misliti i činiti “neveliko” i želja za zajed¬ 
ništvom, koje su usađene u dubini ljudskog bića. Nada 
kao Božji dar jedno je od obilježja mladosti. Sačuvajte 
uvijek u svome životu mladost i ne dopustite da vas 
obuzme strah ni pred čime. Mladost je težnja prema sol¬ 
idarnosti i želja za zajedništvom, koje su usađene u 
dubini ljudskog bića. Biti mlad znači biti ponesen ideal¬ 
ima. Sačuvajte ideale težnje otkriti istinu, ideale prave 
slobode, koja se ne sastoji u samovolji, kapricama, lije¬ 
nosti, drskosti, okrutnosti, buntovnosti. Život bez ideala 
dovodi čovjeka u opasnost da se dade zavesti negativn¬ 
im silama agresije i nasilja, da čovjek traži umjetne 
rajeve u pornografiji, alkoholu i drogi. Mladost je vrijed¬ 
nost u sebi, po onome što jest i po onome što daje. 

Sluga Božji Alojzije Stepinac volio je mlade, rado se 
s njima sastajao, njima govorio. Govori mladima jedni su 
od najljepših njegovih govora. On ih je pozivao da u nadi 
podignu pogled prema nebu, ali isto tako da ga spuste i 
prema stvarnostima ljudskog života i promatraju ih u 
svjetlu Božjega kraljevstva. U njih je ulijevao nadu, tj. 
otvorenost prema budućnosti, a ona se zove Krist “nada 
naša”. Amen. 

+Marin Srakić 
biskup đakovački 


ŽIVA VJERA BILA JE TEMELJ 
SVEGA NJEGOVA POSTUPANJAI 

Propovijed mons. Ivana Milovana, biskupa porečko- 
-pulskoga, u Zagrebačkoj katedrali 8. veljače 1998. 

Pozdravljajući okupljene vjernike na početku sv. 
Mise, mons. Ivan Milovan reče: “Pozdravljam sve vas na¬ 
zočne na večerašnjoj sv. misi u ovoj lijepoj Katedrali. U 
trodnevnici smo priprave za dan 10. veljače, godišnji 
spomen blažene smrti Sluge Božjega Alojzija Stepinca. 

“Divan je Bog u svetima svojim!’ Zahvaljujmo mu, 
slavimo ga, molimo ga za proslavu Sluge Božjega, da bi 
Bog sam bio više slavljen.” 



Mons. Ivan Milovan, biskup porečko-pulski predvodi Euharistijsko slav¬ 
lje u Trodnevnici uoči 38. obljetnice smrti kardinala Stepinca u Zagre¬ 
bačkoj katedrali , 8. veljače 1998. 


Nakon biblijskih čitanja mons. Milovan održao je 
homiliju: 

Poštovani vjernici! 

Još jedan put pozdravljam sve sabrane na večerašnjem 
slavlju. 

Svaka Euharistija jest spomenčin Krista, njegove 
svete večere i smrti. Naša večerašnja Euharistija jest 
spomen i živo sjećanje na Slugu Božjega kardinala 
Stepinca. 

Slavimo Boga koji se u životu 
Sluge Božjega divno proslavio. Zah- 
valjujmo za sve što nam je po njemu 
dao. Kao što mjesec daje odsjaj sun¬ 
čeva svjetla, tako su i sveti takav od¬ 
sjaj Boga, izvora svetosti. 

Mi Istrani rado se i u ovoj pri¬ 
godi spominjemo jednog mladog 
divnog svećenika-mučenika, čiju 
smo 50. obljetnicu mučeničke smrti 
lani proslavili. Bilo je najveće bisku¬ 
pijsko vjerničko slavlje te godine. 

Znadete o kome je riječ: o Miro¬ 
slavu Bulešiću, koji je kao bogoslov 
u Rimu primao pomoć zagrebačko¬ 
ga nadbiskupa Stepinca i koji je sku¬ 
pa s grupom svećenika i bogoslova 
posjetio nadbiskupa Stepinca u 
jesen 1946. - tjedan dana prije nje¬ 
gova uhićenja. 

Kardinal Franjo Kuharić je na 
lanjskom slavlju u Istri rekao: “Isti 
duh nadahnjivao je Stepinca i Bule- 
šića.” 

Doista, koliko su slična ta dva 
svjedoka vjere; ista dosljednost, 
vjernost, neustrašivost, hrabrost-isti 
duh i stav koji ih je koštao u jednom 
teškom vremenu progona Crkve. 

Današnja misna čitanja izvrsno 
pristaju u ovoj trodnevnici priprave. 

Doživljaj je proroka Izaije bilo 
viđenje i proročki poziv. Doista, vjer¬ 
nik zna: sve je poziv Božji - i život i 
vjera i zanimanje - ali na poseban 
načinje to duhovno zvanje. Tako je i 
mladi Alojzije Stepinac doživio na¬ 
kon godina razmišljanja unutarnje 
rasvjetljenje, koje ga je potpuno 
proželo i odlučilo njegovim budućim 
životom. Duboki religiozni doživljaj 
poziva Božjeg označio je svu nje¬ 
govu egzistenciju. 

Evanđelje: poziv! Također ne¬ 
očekivan poziv onda, i odaziv koji 
mijenja sav život. Usred običnih 
poslova - ribarenje, ili kod Sluge 
Božjega u zemljoradnji - doživljaj 
susreta sa svetim postaje i osjećaj 
vlastite grešnosti i nedostojnosti 
(kao kod Petra) - ali i odaziv i odlu¬ 
ka - odgovor Bogu Svetome i do¬ 
brome. 


Ivan Pavao II. je to izrazio u 
pjesmi: ”0 Bože zar si pozvao me¬ 
ne... Svoju lađu sada ostavljam 
žalu...” 

Isus je rekao Petru: ”Od sada 
ćeš loviti ljude.” (usp. Mt 4, 19) Ako 
je more bilo znak mračnih, zlih sila, 
tada izvlačiti iz mora znači oslo¬ 
bađati od zla, privoditi spasenju. 

“A mreža bit će riječ Božja 
prava.” Loviti riječju Božjom, zano¬ 
siti, privlačiti, spašavati. Svetog 
Jozafata Kunca nazivali su “dušelo- 
vac”. A za mladog don Mira Bulešića 
- koji je divno privlačio mlado i staro 
u župi, neprijatelji su govorili: ”Dok 
je ovaj živ, narod neće ići za nama, 
niti nam dolaziti na naše sastanke.” 

Za apostole je još pisano: 
“Ostaviše sve i pođoše za njim.” (Mt 
4, 22) Toliko je jak i odlučujući bio 
poziv, toliko je prožeo njihovo biće, 
da su ostavili sve i pošli za Gospo¬ 
dinom. 

Sluga Božji Alojzije Stepinac 
često je znao kazati: ”1 sam život 
sam pripravan dati za vjeru!” I don 
Miro je zapisao u svom dnevniku: 
”Uz Tvoju milost i ako me ti učiniš 
dostojnim, ne bojim se mučeništva, 
već ga žudim. Ali neka bude volja 
Tvoja.” Doista, ova dvojica svjedoka 
i mučenika vjere, ostaviše sve i 
pođoše za Isusom. 

Braćo i sestre! U godini smo 
Duha Svetoga. Taj je Duh Sveti na¬ 
dahnjivao, prosvjetljivao, jačao Slu¬ 
gu Božjega Alojzija Stepinca od po¬ 
četka, od onog poizitivnog odgovora 
“DA” Božjem pozivu, pa kroz svako¬ 
dnevni “DA” služenju, zauzetosti, 
trpljenju. 

I sve su temeljne kršćanske 
kreposti vidljive u njegovom životu. 
U ovoj godini osobito spominjemo 
nadu, a ona je osobito vidljiva kroz 
cijeli život Sluge Božjega. 

A nada je simbolizirana sidrom. 
Kao što lađa na pučini mora, šibana 
vjetrom i valovima, ali čvrsto usi¬ 
drena na dnu mora - ostaje nepo¬ 
mična, tako je stamena i duša usi¬ 
drena čvrsto u Bogu. 


Kroz kakve je bure i oluje Sluga 
Božji prolazio u ratnom razdoblju?! 

No, on nije paničario iako ni njega 
nisu mimoilazili strah i mnoga 
pitanja. Bilo je ono vrijeme velikih 
nada, ali i beznađa i očaja za mno¬ 
ge. Zagrebački nadbiskup Aloj-zije 
Stepinac imao je i u tim sudbonos¬ 
nim vremenima neuništivu nadu u 
Boga. Svjedoče to i ove njegove rije¬ 
či: “Sve prolazi, Bog ostaje.” Nada je 
Bog sam, jer sve ljudske nade često 
zakažu. 

Nada usidrena u svijet koji ima 
doći - oživljava sav kršćaninov život. 
Oživljavala je Abrahama, Mojsija, i 
tolike koji su se ”nadali protiv svake 
nade”. 

Svi poznavatelji Sluge Božjega 
ističu živu vjeru kao temelj svega 
njegova postupanja. Iz žive vjere 
proizašlo je i nepokolebivo pouzda¬ 
nje i nada u Božju providnost. Tako t 
je on mogao biti vođa, pastir, puto¬ 
kaz i oslonac tisućama. To neka 
bude i nama. Amen. 

Ivan Milovan, 

+biskup porečko-pulski 



Nadbiskup zlojzije Stepinac i R Ramiro 
Marcone, izaslanik Svete Stolice pri hrvat¬ 
skom episkopatu na Zagrebačkom velesajmu 
5. rujna 1942.; prati ih v/č. Stjepan Lacković, 
Nadbiskupov tajnik 

SVJEDOK VJERE NA SUDU 
U LEPOGLAVI I U KRAŠIĆU 


Propovijed mons. Marka Culeja, bisku¬ 
pa varaždinskog, u Trodnevnici za 
‘Stepinčevo ‘98, Zagrebačka kate¬ 
drala, 9. veljače 1998. 



Mons. Marko Culej, biskup varaždinski , 
propovijeda treće večeri Trodnevnice uoči 38. 
obljetnice smrti kardinala Stepinca u 
Zagrebačkoj katedrali , 9. veljače 1998. 

Braćo i sestre! 

Za Slugu Božjega u svom eseju 
reče jedan književnik (Žanko): “Prije 
osude bio je dobar pastir, na suđe¬ 
nju hrabri svjedok. Prije smrti mu¬ 
čenik, u smrti svetac.” 

Za Isusa je živio. Isus i 
Evanđelje bili su nadahnuće njegovu 
propovijedanju i radu. Za Isusa je 
mučeništvom posvjedočio vjernost i 
ljubav. Zato je i mogao reći na mon¬ 
tiranom procesu, u završnoj riječi 3. 
listopada 1946.: “Znajte, Isus Krist 
je Bog! Za Njega smo spremni umi¬ 
rati.” 

Osuđen je nevin, a jedina mu 
krivnja bijaše vjernost Isusu Kristu i 
Njegovoj Crkvi. Ta vjernost je bila 
“krivnja protiv naroda i države”. I 
osuđen je u ime “naroda” 11. 
listopada 1946. na kaznu lišenja slo¬ 
bode s prisilnim radom, u trajanju 
od 16 godina. Sam će Sluga Božji 


reći: “To je bilo pravno ubojstvo!”, a 
u Lepoglavi i Krašiću slijedit će 
psihičko i fizičko ubojstvo. 

I Sluga Božji je s apostolom 
ponavljao: “Tko će nas rastaviti od 
ljubavi Kristove? Nevolja? Tjesko¬ 
ba? Progonstvo? Pogibao? Mač? - u 
svemu tome nadmoćno pobjeđu¬ 
jemo po Onome koji nas uzljubi.” 
(Rim 8, 35-37) 

Ako je Bog nas ljubio cijenom 
križa, zar možemo mi svjedočiti tu 
ljubav, a ne proći kroz tu tajnu lju¬ 
bavi, koja umire, da bi rađala život? 
Znao je da trpi za Krista i zato je 
dragovoljno podnosio nepravde i tje- 
skobne trenutke, bilo je, kako sam 
kaže, “gorkih i neugodnih časo-va.” 

Odijeljenost od svećenika i 
vjernika bila je teška, jer ljubio je 
svoje suradnike, svećenike, volio je 
svoje vjerno stado - svoje vjernike. 
Za njih je prikazivao svoje patnje i 
svoje molitve. “Sve ste mi uzeli, ali 
jedno niste, da kao Mojsije dižem 
ruke k nebu.” 

I u tamnici Euharistija je bila 
snaga da može piti kalež tamnova¬ 
nja. Zato se nije bojao, niti drhtao 
pred smrću. Euharistija je sjeme 
konačnog uskrsnuća. Sjeme slave u 
našem smrtnom tijelu, kvasac nera- 
spadljivosti koji nadilazi smrt. 

U Euharistiji primamo Krista 
raspetoga i uskrsloga, i On utiskuje 
u nama proslavljene rane kao pečat 
pobjede nad grijehom, nad zlom, 
nad raspadljivošću i smrću. Euha- 
ristijski Isus kruni to jedinstvo s 
Bogom i bližnjim i omogućuje da to 
jedinstvo sve više raste. 

Stoga, kada su unutar zatvor¬ 
skog kruga neki zatvorenici bili 
pobijeni, Sluga Božji reče svojoj ses¬ 
tri Štefaniji, prigodom posjeta: “Ako 
se dogodi da ja ovdje padnem, hoću 
da ležim na robijaškom groblju 
među robijašima, jer na dan suda 
digo se ja iz kraljevske zlatne grob¬ 
nice, iz dna oceana ili središta robi- 


jaškog groblja, pred Boga ću doni¬ 
jeti samo svoja dobra djela.” 

Mnogi su dolazili u tamnicu da 
ga nagovaraju da popusti, a drugi 
opet da ga slome, a jedni i drugi su 
odlazili postiđeni jakošću njegove 
vjere, strpljivosti i ustrajnosti. I 
druge je hrabrio i tješio, kako se ni 
u jednom času ne bi pokolebali u 
pouzdanju u Boga, koji bdije nad 
svojom Crkvom. Stoga je ponavljao i 
tumačio riječi Isusove govoreći: “‘Ja 
sam s vama do svršetka svijeta.’ 
Krist je Bog. On će iznijeti konačnu 
pobjedu u svijetu.” 

Molio je, i druge je pozivao na 
molitvu za obraćenje svojih progo¬ 
nitelja i mrzitelja, da im se otvore 
oči i da nađu put k Bogu. Isus je 
molio i u najvećoj muci za svoje mu¬ 
čitelje: “Oče, oprosti im, jer ne znaju 
što čine!” (Lk 23, 34) 

Ni mi ne bismo bili učenici 
svoga Učitelja, kada ga ne bismo 
nasljedovali u ljubavi i praštanju 
prema neprijateljima. Njima je u 
srcu mržnja, a u nama mora biti lju¬ 
bav. I dok su Crkvi oduzimali mater¬ 
ijalna dobra, on bi govorio: “Neka 
nam sve oduzmu, mi ćemo se klanj¬ 
ati Bogu, a nikada đavolskom repu 
kojeg predstavlja komunizam.” 

“Bog nas neće ostaviti. Što više 
gledam sudbinu Crkve to ju više lju¬ 
bim. Sve će proći, a Bog i Crkva os¬ 
taju. Samo Bog je velik i Crkva Nje¬ 
gova. Kako su mirni oni koji su joj 
ostali vjerni. Kad bismo popustili 
pred bezbožnom ideologijom, ustali 
bi protiv nas stotine tisuća svetih 
mučenika, koji su stradali radi svoje 
vjere i obrane istine.” 

Radovao se, kada su svećenici 
hrabro i vjerno ustrajali na putu 
vjernosti Isusu i Crkvi, radovao se 
duhovnim i redovničkim zvanjima. 
Kamo sreće, kada bismo svakoj 
raspuštenoj duši u ovom izopače¬ 
nom svijetu mogli suprotstaviti 
jednu kreposnu redovničku dušu, da 

Propovijed kard. Josepha Ratzingera, pročelnika 
Kongregacije za nauk vjere, u crkvi Sv. Jeronima 
Hrvatskoga papinskog Zavoda Svetog Jeronima u 
Rimu, 15. veljače 1998. 

Liturgijska čitanja 5. nedjelje kroz godinu: 

Jer 17, 5-8; 1 Kor 15, 12. 16-20: Lk 6, 17. 20-24. 

Bio je branitelj progonjenih i odvjetnik vjerujućih! 


se dragom Bogu pruži naknada i iz¬ 
lije njegov blagoslov na ovu dolinu 
suza. 

Sestre i braćo! Nalazimo se u 
predvečerje 38. obljetnice blažene 
smrti Sluge Božjega Alojzija Ste- 
pinca. 

“Njegovo mučeništvo”, reče je¬ 
dan nadbiskup iz Čilea, “ne bijaše 
kratki i prolazan prizor: 14 godina 
bijaše on mučenik dušom i tijelom i 
tako je posvjedočio svoju nepokole¬ 
bljivu vjeru i neograničenu ljubav 
prema Crkvi. Njegovi neprijatelji 
htjeli su ga uništiti, a uveličali su ga 
mučeničkom aureolom. Mislili su da 
će izbrisati njegovo ime, a učinili su 
ga besmrtnim. Računali su da će 
kod njega izazvati strah i trepet, a 
postigli su obratno - pojavio se 
primjer hrabrog svjedoka za čitave 
generacije. Znao je kome je pov¬ 
jerovao i zato: 'U Tebe se, Gospo¬ 
dine, uzdam!’” Amen! 

+Mons. Marko Culej, 
biskup varaždinski 


Pred tvrđavom 
istine 1946. 

U spomen 

nadbiskupu Stepincu 

Kao vojnička siva cerada, sivo 
je hrvatsko nebo. 

Sumrak sve gušći pada na kral¬ 
jeve i na bane. 

Tornjevi katedrale propinju se 
nad gradom. 

Blijedi, neslomljivi pastir na 
vratima tvrđave stoji. 

In te, Domine, speravi! In te, 
Domine! 

Antun Milovan, Rovinj 


Eminencije, ekscelencije! 

Draga subraćo u svećeništvu! 

Dragi vjernici! 

U posljednjoj pjesmi Božanske 
komedije (Raj XXXI, 103), Dante 
govori o nekom pristiglom hodo¬ 
časniku, možda iz Hrvatske, koji je 
očaran Kristovom slikom utisnutom 
na Veronikinom rubcu, te ne može 
svoj pogled drugamo, već ga drži 
čvrsto upravljenim u Krista Gospo¬ 
dina. Ovaj anonimni Danteov Hrvat 
ima za nas jedno ime: Sluga Božji 
kardinal Alojzije Stepinac, rođen 
prije stotinu godina u Brezariću, 
župi Krašić, a umro 10. veljače 
1960. Uistinu je ovaj čovjek, ovaj 
Sluga Božji, držao pogled čvrsto 
upravljen u Isusa, razmatrao o 
njemu, živio je u zrenju Krista i tako 
se sve više neprestano suobličavao 
Kristu, bivao preobražen u Krista, te 
i sam postao živa slika trpećeg 
Krista s trnovom krunom i ranama 
njegove muke. 

Tri čitanja iz današnje liturgije 
na svoj su način slika Kristova. Iz 
propovijedi na gori, iz koje smo 
upravo čuli jedan odlomak, Sveti 
Otac u svojoj enciklici Veritatis 
Splendor (“Sjaj istine”) kaže, daje ta 
propovijed neka vrst skrivenog 
Kristova životopisa, jer je zapravo 
Krist onaj primjerni siromah, rođen 
u jaslama izvan grada jer nije bilo 
mjesta u svratištima, koji je umro 
gol i lišen svega na križu. Krista su 
mrzili, prognah, jer je naviještao 
Božju ljubav za sve. Gledajući na taj 
način, razmatrajući današnja čitan¬ 


ja, vidimo Krista, ah možemo i bolje 
razumjeti poruku Sluge Božjega: 
kardinal Stepinac nas vodi Kristu i 
uprisutnjuje njegovu poruku, a Krist 
nam omogućava da vidimo dubinu 
srca, prave korijene ovoga života. 

Htio bih skrenuti pozornost tek 
na dva mala odlomka današnjeg 
Evanđelja. Prije svega na onu već 
navedenu rečenicu: “Blago vama 
kad vas zamrze ljudi i kad vas 
izopće i pogrde.” (Lk 6, 22) Naš 
blaženik, naš Sluga Božji, živio je 
upravo tu odbačenost iz ljudske 
slave, živio je osamljenost, patnju. 
Postoji neka vrst proročkog navješ¬ 
taja ove rečenice u jednoj Sokra- 
tovoj izjavi, koju je Platon naveo u 
svojoj Apologiji (31c), kad ovaj pred 
sudom kaže: “Nijedan čovjek, koji se 
u ime svoje savjesti suprotstavi 
moćnom mnoštvu, neće dobro proći 
na ovoj zemlji.” Kardinal Stepinac 
bijaše čovjek savjesti, koji se u ime 
savjesti suprotstavio moćnom mnoš¬ 
tvu. Bio je čovjek savjesti prosvijetl¬ 
jene Kristovom riječju, čovjek sav¬ 
jesti oblikovane Njegovom istinom, i 
preko savjesti je njegov hod dostigao 
istinu, a to je put pravoga života. 
Budući da je bio čovjek savjesti, 
kršćanske savjesti, suprotstavio se 
totalitarizmima; i u vrijeme nacis¬ 
tičke diktature postao je branitelj 
Židova, pravoslavaca i svih progo¬ 
njenih, zatim je u vremenu komu¬ 
nizma postao odvjetnikom svojih 
vjernika, svojih svećenika pro¬ 
gonjenih i ubijanih. Postao je 
nadasve odvjetnikom Božjim na ovoj 
zemlji, jer je branio pravo čovjeka 

Kardinal Josip Ratzinger polazi k oltaru hrvatske nacionalne crkve Sv. Jeronima u Rimu, gdje je 
slavio misu i propovijedao na proslavi 38. obljetnice smrti i 100. obljetnice rođenja Sluge 
Božjega Alojzija Stepinca, 15. veljače 1998.; u koncelebraciji su uz druge (nad)biskupe sud¬ 
jelovali i mons. Josip Bozanić, nadbiskup i metropolit zagrebački te mons. Anton Tamarut, nad¬ 
biskup i metropolit riječki. 


da živi s Bogom, branio je Božji 
prostor na ovoj Zemlji. 

Kardinal Stepinac se bavio poli¬ 
tikom. Poštivao je državu, kada i 
ukoliko je zaista bila država. Slijedio 
je smjernicu koju je zacrtao već Sv. 
Ambrozije, a koja veli: “Uvijek sam 
odavao svjesno i ispravno poštivanje 
vladarima, ali Božje stvari nisu 
moje, ne pripadaju vladaru, one su 
Božje te moram poštivati i braniti 
ono što je Božje.” (usp. Lettera fuori 
coll. 10, 1. 12). Tako je, dakle, činio 
i kardinal Stepinac: branio je Božje 
stvari protiv grešne i lažne svemoći 
čovjekove, branio je Božja prava, a 
tako i istinska prava čovjekova, 
iskonsku sliku čovjekovu protiv 
totalitarizma koji ne priznaje Božju 
moć, koji ne priznaje prisutnost 
Božju, Božja prava u svijetu. 

Sluga Božji bijaše čovjek sav¬ 
jesti, i stoga u svoj svojoj zadivlju¬ 
jućoj postojanosti nije nikada bio 
tvrd čovjek, nije nikada postao 
žučljiv, tim manje je poznavao 
mržnju, jer je branio istinu, jer je 
njegova savjest bila uronjena u lice 
Kristovo, bio je oblikovan Kristom. 
Ova postojanost bila je istodobno 
ljubav prema ljudima, ljubav i 
prema svojim progoniteljima. On 
nas tako uči kako čvrstina kršćan¬ 


ske savjesti pomiruje istinu i ljubav, 
ona je spoj istine i ljubavi. A jer je 
bio čovjek savjesti, nadvladao je zlo 
dobrim i preobrazio zlo svojom 
nepobjedivom ljubavlju, hranjenom 
ljubavlju Kristovom. 

Druga rečenica na koju sam 
želio skrenuti pozornost, jest prva 
od blaženstava: “Blago vama, siro¬ 
masi: vaše je kraljevstvo Božje.” (Lk 
6, 20) što znači ovo “blaženi”? U 
čemu se sastoji ovo blaženstvo? Oči¬ 
gledno je da ovo blaženstvo ne pred¬ 
stavlja zemaljsku sreću u pukom 
smislu blagostanja, uspjeha, kari¬ 
jere, posjedovanja, moći nad svime. 
Upravo obrnuto. Tako gledajući, 
istinito je što nam danas kaže Sv. 
Pavao u svojoj poslanici: “A ako 
Krist nije uskrsnuo ... ako se ufamo 
samo u ovaj život i u ovaj svijet ... 
najbjedniji smo od svih ljudi” (Usp. 1 
Kor 15, 17. 18) Doista, naš je Sluga 
Božji živio i trpio tu bijedu, taj izgon, 
tu osamljenost u vjeri. Trpio je bije¬ 
du, ali ju je mogao podnositi jer je u 
njoj otkrio pravo blaženstvo. Znao 
je: “Ja znam, da moj Otkupitelj živi i 
da ću živjeti sa svojim Otkupite¬ 
ljem.” (Job 19, 25) 

U čemu se, dakle, sastoji ovo 
blaženstvo, ovo biti blažen? Nije to 
nešto što pripada ovom svijetu, to je 


stvarnost Božja, božanska stvarno¬ 
st, stvarnost u Bogu za čovjeka, koja 
će se u ovom čovjeku objaviti u svoje 
vrijeme, koje će Bog odrediti. Tko, 
dakle, želi živjeti ovo blaženstvo, 
stići ovom blaženstvu, ne može se 
zatvoriti u samog sebe, mora se 
uzdići iznad samoga sebe, mora izići 
iz samoga sebe, mora živjeti vlastitu 
onostranost, mora se izgubiti u Bož¬ 
jim rukama. A gubeći samoga sebe, 
živi baš u stanju pravoga blaženst¬ 
va. Znamo da je Sluga Božji doista 
živio tu vlastitu onostranost. Nije 
promatrao svoje biskupstvo i svoje 
svećeništvo kao čast, dostojanstvo. 
Doista se izgubio u Bogu, a gubeći 
se pronašao je pravi život. Budući 
da je ostavio samoga sebe, postao je 
slobodan. Slobodan u poimanju 
ljudske časti, slobodan u podno¬ 
šenju uvreda, kleveta, slobodan da 
ljubi. U svjetlu ovog pravog blažen¬ 
stva možemo razumjeti i drugu 
riječ: “Jao vama, bogataši: imate 
svoju utjehu!” (Lk 6, 24) Ako je 
blažen čovjek koji ne živi za sebe, 
nego, mogli bismo reći, kao da živi 
izvan sebe, koji živi upravljen prema 
Bogu, uzdiže se prema Bogu, pov¬ 
jerava samog sebe u ruke Božje, 
bogataš je čovjek koji želi posje¬ 
dovati sve za sebe, koji želi posje¬ 
dovati život, samog sebe, zbog sa¬ 
mog sebe, zatvara se u samog sebe, 
želi uspjeh u svemu na ovoj zemlji. 
Upravo tim bogatstvom on postaje 
siromašan, i jer biva osiromašen bez 
prave stvarnosti, Boga, i njegov 
život postaje ono što današnje prvo 
čitanje opisuje riječima: “tavori 
dane u usahloj pustinji... kao pljeva 
što je vjetar raznosi”, jer je prazan; 
takav život, to “samo ja” nije do¬ 
voljno jer je lišeno istine, lišeno je 
ljubavi, ako ne poznaje Boga. A 
posljedica toga je: “Jao, vama, već 
imate svoju utjehu!”, nije, kao što bi 
se moglo činiti, izvanjska osveta. To 
je tek objava onoga što se događa 
kad se netko zatvori u materijalno, 
u vremenite stvarnosti, koji želi pos¬ 
jedovati samoga sebe poradi sebe i 

Dio pobožni ka na misi u crkvi Sv. Jeronima istoimenog Hrvatskoga papinskog zavoda u Rimu 
sudjeluje u svečanoj Euharistiji o 38. obljetnici smrti i 100. obljetnici rođenja Sluge Božjega 
Alojzija Stepinca, 15. veljače 1998.; prvi s desna u prvom redu o. Ambrozije Eszer, 
dominikanac / Nijemac , generalni relator u Kongregaciji za kauze svetaca , bijaše relator i 
Stepinčeve kauze. 


živjeti samo za sebe. Tako uoča¬ 
vamo kako se podudaraju riječi 
Evanđelja s prvim čitanjem i prvim 
psalmom, pripjevnim psalmom ove 
nedjelje, gdje prorok, naviještajući 
Krista i njegove svjedoke, kaže: 
“Blažen čovjek koji se pouzdaje u 
Boga: On je kao stablo zasađeno uz 
vodu što korijenje pušta k potoku.” 
Ova voda koja nikada neće uzmanj- 
kati, koja daje vječni život stablu, 
ovu vodu nalazimo u vjeri Crkve, u 
riječi Božjoj. Sam Bog nam daje ovu 
vodu. Tumačeći psalam 1., Sveti 
Augustin kaže: “Ovaj čovjek, bla¬ 
goslovljen od proroka i od psalma, 
on je kao stablo čije je korijenje u 
visini, čije je korijenje u nebu i raste 
iz neba. Stoga se čini izgubljenim na 
zemlji, čini se strancem, ali u biti 
njegovo je korijenje uronjeno u 
pravu vodu života.” 

Kardinal Stepinac doista je bio 
takvo stablo koje je raslo iz visine, iz 
zajedništva s Bogom, te se činio go¬ 
tovo izgnanikom, strancem na zem¬ 
lji, a uistinu imao je korijenje zasa¬ 
đeno tamo gdje su prave vode pra¬ 
voga života. Psalam, dakle, drugo 
čitanje i Evanđelje, pozivaju nas da 
otkrijemo pravi izbor: ili živjeti 
samo za ovo vrijeme, isključivo za 
samog sebe i biti prividno sretni, ili 
živjeti s Bogom, za Boga, a time i za 
druge. Nema drugih izbora. Na 
kraju postoji samo ova mogućnost, i 
Sluga Bo^ji nam pokazuje pravi put 
života te nas poziva na tu posto¬ 
janost, tu hrabrost, kako bismo bili 
u suprotnosti sa svijetom, ako je svi¬ 
jet u suprotnosti s riječju Boljom. 
Znajući dobro, da na kraju ostaje i 
vrijedi samo božanska riječ, a ona je 
prava stvarnost. 

Kad je 1934. Sluga Božji bio 
izabran za nadbiskupa koadjutora 
zagrebačkog, uplašio se. Dobro je 
poznavao tešku situaciju u Kato¬ 
ličkoj crkvi i vjernika katolika u 
svojoj zemlji, u onoj Jugoslaviji koju 
su saveznici nakon Prvoga svjetskog 
rata umjetno stvorili od suprotnih 
elemenata i sa snažnim protuka- 


toličkim nabojem. No nije poznavao 
samo tu poteškoću, tu prijetnju. On 
je poznavao i snagu totalitarnih i 
bezbožnih ideologija, koje su u 
onom trenutku bile snažne i posta¬ 
jale su sve moćnije. U toj situaciji 
nije mogao gledati na biskupsku 
službu kao na puku ljudsku pro¬ 
midžbu, kao na viši stupanj ljudske 
karijere. Znao je da je biskupstvo u 
tom trenutku značilo žrtvovati se, 
izgubiti se, prepustiti se u ruke 
Božje. 

Izrazio je program svoga 
biskupstva, svoga života u riječima: 
“U Tebe se, Gospodine, uzdam!”. To 
je bilo njegovo biskupsko načelo. 
Ono se podudara s riječima prvog 
današnjeg čitanja: “Blagoslovljen 
čovjek koji se uzdaje u Gospodina i 
kome je Gospodin uzdanje.” (Jr 17, 
7) “U Tebe se, Gospodine, uzdam.” 
Prepustio se Gospodinu u tolikim 
patnjama, prepustio se Gospodinu, 
znajući da su u Gospodina vode 
pravoga života, pravoga blaženstva. 
U svim je poteškoćama ostao čovjek 
nade, budući da je bio čovjek vjere i 
čovjek ljubavi, čovjek prave ljubavi. 

Danas nas kardinal Stepinac 
poziva na takvu hrabrost, poziva 
nas da stavimo naše pouzdanje u 


Krista, da budemo ljudi nade. “U 
Tebe se, Gospodine, uzdam!” Tko 
živi od ovih riječi, zna da vrijedi i 
završetak “Te Deuma”, daje istinita, 
“non confundar in aeternum - neću 
se postidjeti nikada”. Amen. 

+ Joseph kardinal Ratzinger 


Hvala Vam što čitate i 
drugima omogućujete primati 
glasnik “Sluga Božji Alojzije 
Stepinac”. Ako na vrijeme pod¬ 
mirite svoje obveze prema 
Glasniku, moći će redovito iz¬ 
laziti i biti vjesnik njegovih vr¬ 
lina, kojima ga je Bog pro¬ 
slavio za dobro svoje Crkve i 
hrvatskog naroda. Glasnik 
može svaki čitatelj i svjedok 
obogatiti svojim dopisom i 
uspomenama na kardinala 
Stepinca ili fotografijom iz 
njegova života. Ako ste bili 
dionik koje svečanosti prire¬ 
đene u njegov spomen, izvi¬ 
jestite o tome putem Glasnika 
sve prijatelje i štovatelje kard. 
Stepinca. 

PRISUTNOST I DJELOVANJE DUHA SVETOGA U ŽIVOTU 
I NAUKU SLUGE BOŽJEGA ALOJZIJA STEPINCA 


“Godina 1998. je druga godina 
pripremnog vremena za proslavu 
Velikog jubileja, koje je započelo 
prvom nedjeljom Adventa, 29. stu¬ 
denoga 1997., a bit će posvećena na 
poseban način Duhu Svetome i nje¬ 
govoj posvetiteljskoj prisutnosti 
unutar zajednice Kristovih učeni¬ 
ka.” (Apostolsko pismo, “ Nadolas¬ 
kom trećeg tisućljeća ”, 10. studeno¬ 
ga 1994., br. 44). 

Papa je to najavio već u encikli¬ 
ci “Gospodina i životvorca” (18. 
svibnja 1986). “Crkva se osjeća poz¬ 
vanom da naviješta Duha Svetoga, 
dok se zajedno s ljudskom obitelji 
približava kraju drugog tisućljeća” 
(br. 2). “Duhu Svetom obraća se 
misao i srce Crkve pri završetku 
drugog tisućljeća, a u očekivanju 
trećega poslije dolaska Isusa Krista 
na svijet” (br. 49). “Na taj jubilej 
Crkva se želi pripraviti u Duhu 
Svetom, kao što je od istog Duha 
Svetoga bila pripravljena Nazaret- 
ska Djevica u kojoj Riječ tijelom 
postade” (br. 88). “Sav život Crkve, 
koji će se iskazati u tom velikom 
jubileju, odvijat će se pod ovim zna¬ 
kom: stalno hrliti u susret Bogu 
skrivenu, hrliti u susret Duhu koji 
oživljuje” (br. 54). 

U spomenutom Apostolskom 
pismu Sveti Otac ističe među pri¬ 
marne zadatke priprave Jubileja 
ponovno otkriće prisutnosti i djelo¬ 
vanje Duha , koji je glavni djelatnik 
nove evangelizacije. Vjernici su poz¬ 
vani da ponovno otkriju teološku 
krijepost nade , obnavljajući svoju 
nadu u konačni dolazak Kraljevstva 
Božjega. Posebna briga bit će o vri¬ 
jednosti jedinstva unutar Crkve. 

“Marija , koja je začela utjelo¬ 
vljenu Riječ po Duhu Svetom... bit će 
promatrana i nasljedovana u tijeku 
ove godine, prije svega kao žena 
poslušna glasu Duha, kao žena 
šutnje i poniznosti, žena nade, koja 
je poput Abrahama znala prihvatiti 



Kardinal Achile Silvestrini, pročelnik Kongre¬ 
gacije za istočne Crkve, sudjeluje u proslavi 
38. obljetnice smrti i 100. obljetnice rođenja 
Sluge Božjega Alojzija Stepinca u Rimu, u 
hrvatskoj crkvi Sv. Jeronima. 

volju Božju ‘nadajući se protiv svake 
nade’ (Rim 4, 18)” (br. 45-48). 

Crkvi u Hrvata će pripremu za 
taj veliki jubilej pomoći i Sluga Božji 
Alojzije Stepinac primjerom svog ži¬ 
vota poslušna poticajima Duha Sve¬ 
toga. 

Njegovi kolege Germaničari, 
prigodom njegove biskupske posve¬ 
te završavaju svoju čestitku sa 
željom: “Neka dođe na tebe po sili 
božanske tajne punina Duha Sve¬ 
toga, da on bude tvoj zaštitnik, svjet¬ 
lo tvoje, jakost tvoja, govor tvoj i 
vatra srca tvoga.” 

Nuncij mons. E. Pellegrinetti 
završava svoju čestitku riječima: 
“Stalno će te pomagati Tješitelj Duh 
Sveti.” 

Sluga Božji je to i ostvario. Bio 
je pobožan Duhu Svetom, i poticao 
druge na pobožnost Trećoj božan¬ 
skoj osobi. Njegovi nagovori i pro¬ 
povijedi, njegove okružnice i pisma 
zrače silu i svjetlo Duha Svetoga. 

Bilješka. Govor o Bogu Duhu 
Svetome i njegovo djelovanje u Crkvi 
u nauku nadbiskupa Stepinca 
opečaćen je teološkim rječnikom 


značajnim za razdoblje prije Dru¬ 
goga vatikanskog sabora. U teološ¬ 
kim studijama, naime, nije se 
posljednjih stoljeća svraćalo pozor¬ 
nost na Duha Svetoga (pneuma- 
tologija) koju Treća božanska osoba 
zaslužje. 0 Duhu Svetom govorilo se 
u okviru kristologije i ekleziologije. 

Međutim, u liturgiji i pobožnos- 
ti vjera u prisutnost i djelovanje 
Duha Svetoga bila je uvijek u 
Katoličkoj crkvi u velikom zamahu. 
Duhovi se slave kroz tri dana. Duh 
Sveti se zaziva himnima koji ostaju 
remek djelo religiozne poezije, kao 
“0 dođi Stvorče, Duše svet”; “Dođi, 
Duše Presveti”, itd. Nijedan važniji 
čin u danu i u životu Crkve ne 
počima, a da se ne zazove Duha 
Svetoga. Simbol Duha Svetoga u 
obliku golubice nalazi se nad kate¬ 
drom Sv. Petra, u njemu posvećenoj 
bazilici u Vatikanu, i nad svim 
propovjedaonicama Katoličke crkve, 
a taj simbol ukazuje na Onoga koji 
će Crkvu Božju “poučavati u svemu i 
dozivati u pamet sve što vam ja (Isus 
Krist) rekoh” (Iv 14, 16). Nad 
krstionicama ledbi golubica, simbol 
Duha Svetoga, da pokaže na onoga 
koji nas posvećuje i čini djecom 
Božjom u Isusu Kristu. Na bal¬ 
dahinu, nad oltarom, gdje se slavi 
Euharistija, u starim crkvama lebdi 
golubica, da potvrdi vjeru Crkve da 
Duh Sveti ostvaruje veliko čudo 
pretvorbe kruha i vina u tijelo i krv 
Isusa Krista, kao jednom u Marijinu 
krilu utjelovljenje Božje Riječi. 
Podizale su se brojne kapele i crkve 
na čast i slavu Duha Svetoga, oso¬ 
bito u vremenima kad je Crkva živ¬ 
jela u sustavnom progonu, i te su 
crkve postale hodočasnička mjesta. 

Trebalo je čekati Drugi vatikan¬ 
ski sabor da se prisutnost Duha Sve¬ 
toga nanovo otkrije te da se otačka 
predaja, posebno istočne Crkve, na¬ 
novo osvježi i Crkva ponovno zaživi 
veliko bogatstvo i snagu skrivenog 
gosta duše, a koji nam je toliko 
potreban. Ivan Pavao II. u navede¬ 
noj enciklici veli: “Drugi sveopći 

vatikanski sabor ukazao je na nuž¬ 
nost novog produbljivanja nauka o 
Duhu Svetom, kao što je Pavao VI. 
izrijekom rekao: “Kristologiju, a 
napose ekleziologiju Koncila treba 
da slijedi novo proučavanje i novo 
štovanje Duha Svetoga, što će sva¬ 
kako upotpuniti nauk Koncila” (br. 2). 

Svjedoci smo da se kao posljed¬ 
ica tih teoloških buđenja na katoli¬ 
čkim svučilištima i fakultetima 
otvaraju katedre o Duhu Svetom, 
pojavljuju se brojne, stručne i divul- 
gativne knjige o Duhu Svetom na 
svim stranama svijeta. U liturgiji 
Svete mise imamo nove kanone, ali 
duhom otačke teologije, u kojima je 
naglašena epikleza, djelovanje Duha 
Svetoga u otajstvu euharistijske 
tajne. Na sve strane cvatu duhovski 
pokreti i molitvene skupine. Može se 


reći da je u Katoličkoj crkvi nastalo 
novo proljeće života Duha Svetoga, 
koje je već bio naslutio Ivan XXIII. 
najavljujući Opći sabor. 

U duhu tih spoznaja želimo i 
dublje upoznati, kako opečaćen 
Bogom Duhom Svetim djeluje i živi 
Sluga Božji Alojzije Stepinac. 


Otajstvo Duha Svetoga 

Duh Sveti u Preblaženom Troj¬ 
stvu. Crkveni himan pjeva: “0 Oče, 
vrelo milosti, o Sinu, svjetlo Očevo, o 
Duše, svezo ljubavi i poljupca obo¬ 
jice.” Ivan Pavao II. u spomenutoj 
enciklici veli: “Duh Sveti je sam, kao 
Ljubav, vječni ne stvoreni dar. U 
njemu je izvor i počelo svakoga dari¬ 
vanja stvorenjima” (br. 34). 

Nadbiskup Alojzije u katehet¬ 
skoj propovijedi o plodovima Otkup¬ 
ljenja piše: “Isus je poslao Duha Sve¬ 
toga. Jedan je Bog, tri osobe, i treća 
je Duh Sveti. Prema tome vječan, 
posvuda prisutan, svemoćan, sve¬ 
mogući itd.” 

U Novom zavjetu naziva se 
Bogom (Dj 5, 3-4), pripisuje mu se 
sveznanje (1 Kor 2,10), preporo- 


đenje, opravdanje i posvećenje (Dj 
6, 11). Duhu Svetom dugujemo poš¬ 
tovanje. 

Ime i simboli. “Ocu i Sinu može¬ 
mo ocrtati obrise, ali Duh nema lica, 
pa čak ni imena pogodnog da iza¬ 
zove predodžbu ljudskog lika” 
(Rječnik Katoličke Teologije , 216). 


Duh Sveti je vlastito ime onoga koga 
častimo i slavimo skupa s Ocem i 
Sinom. Isus ga naziva Paraklet (Iv 
14, 6.26; 15, 26; 16, 7), a što znači: 
“Tješitelj”, “Branitelj”, “Zastupnik”, 
“Odvjetnik”. U Novom zavjetu susre¬ 
ćemo i druga imena kojima se služi 
Alojzije Stepinac: Duh obećanja, 
Duh Kristov, Duh Gospodnji, Duh 
Božji, Duh slave, Sila Svevišnjega, 
Sila odozgor itd. 

Velika očitovanja Duha Svetoga 
koja postaju njegovi simboli su: 
voda, oganj, zrak, vjetar, oblak, ru¬ 
ka, prst, golubica. Alojzije Stepinac 
tumači neke od ovih simbola u nave¬ 
denoj katehetskoj propovijedi: 

vjetar: oborio je propovijeda¬ 
njem apostola oholo i gordo 
poganstvo, moć tirana i ispraznio 
mudrost i rječitost filozofa; 

oganj: pali hrđu, rasvjetljuje 
tmine, topi led, okrućuje glinu, ukla¬ 
nja hrđu grijeha, tmine neznanja, 
topi led srca i ražaruje ljubav prema 
Bogu; čovjeka iz gliba zemaljskog 
otvrđuje i utvrđuje u dobru; 

jezik: daje dar govora da može 
govoriti svim narodima svijeta i 
voditi ih Kristu snagom Božje riječi. 
Jezik i riječ tvore jedinstvo; 

golubica: čini vjernike blagima 
i razumnima. 

0 simbolima Duha Svetoga gov¬ 
ori u homiliji u oktavi Uzašašća: 
golubica: dobroćudnost; 
vjetar : ruši gordo poganstvo, 
moć tirana, rječitost filozofa; 

oganj : spaljuje hrđu, rasvjetlju¬ 
je, topi led, tvrdim čini posude od 
blata; 

jezik: izlazi od vječne Riječi i 
ljude privodi vječnoj Riječi - Kristu.” 
(Homilije za sve nedjelje i blagdane 
u godini, Zagreb 1957). 

Sveto pismo: Neprocijenjeni 
dar Duha Svetoga je Sveto pismo, 
što je Sveto pismo? Nadbiskup Ste¬ 
pinac odgovara: “Knjige, što su ih 
Bogom prosvijetljeni i Duhom Sve¬ 
tim potaknuti i vođeni ljudi napisali 
bilo prije bilo poslije Krista.” 



Učenici osnovne škole "Alojzije Stepinac" sudjeluju u misi u Zagrebačkoj katedrali na 
38. obljetnicu smrti kardinala Stepmca, 10. veljače 1998. 

Zbor svedeni ka-studenata iz hrvatskih (nad)biskupija, pod vodstvom v/č. Vinka Sitarića, dao je 
osobit doprinos proslavi 38. obljetnice smrti i 100. obljetnice rođenja Sluge Božjega Alojzija 
Stepinca u hrvatskoj nacionalnoj crkvi Sv. Jeronima u Rimu, 15. veljače 1998. 


Te su, dakle, knjige riječ Božja: 
“Bog Duh Sveti, htijući ljudima 
saopćiti riječi Božje, potaknuo je i 
kod pisanja prosvijetlio stanovite 
ljude, da napišu ono što Bog želi i 
traži. Sveto je, dakle, pismo riječ 
Božja”. 

“Sveto pismo je najsavršenija 
škola života za sve ljude.” “Štogod je 
lijepo stvorenog na karitativnom, 
socijalnom, gospodarskom, umjetni¬ 
čkom, graditeljskom, književnom, 
pjesničkom području, jednom rječi, 
štogod je lijepo u ljudskom životu, 
nalazilo je svoje najviše inspiracije 
upravo u Svetom pismu.” ( Uvod u 
tumačenje knjige Postanka , 1. homi¬ 
lija) 

Te misli će nadbiskup Stepinac 
ponavljati u svojim okružnicama, 
propovijedima i pismima. U pismu iz 
Krašića 9. siječnja 1954. franjevcu 
o. Leonu, Kardinal piše: “Danas na¬ 
rod potrebuje riječ Božju više nego 
možda ikada u povijesti roda ljud¬ 
skoga.” 

U pismu ministru Andresu, 23. 
siječnja 1954., Kardinal naglašava: 
“Riječi su Božje spritus et vita (duh i 
život), duh i život svima, koji poniz¬ 
no poklone glavu pred Stvoriteljem 
svojim.” 

U pismu jednom profesoru, 28. 
ožujka 1959., on ističe: “Voltaire je 
podrugljivo napisao da će Biblija za 
sto godina biti zaboravljena knjiga. 
A boljševici su 1933. prodali Codex 
Sinaiticus Britanskom muzeju za 
100.000 funti. A sva djela Voltaire- 
ova procijenjena su na 8 šilinga, 
manja vrijednost nego papir košta.” 

U propovijedi na Nedjelju muke 
godine 1954., tumačeći riječi: “Tko 
je od Boga riječi Božje sluša”, Kar¬ 
dinal reče: “Riječ je Božja najprije 
lijek našim dušama, zatim hrana 
našim dušama, obrana našim du¬ 
šama, oganj koji spaljuje, oštri mač 
koji siječe na obadvije strane. Da 
imamo znamen, jesmo li na pravom 
putu ili ne, nastojmo prema opome¬ 
ni Spasiteljevoj u današnjem Evan¬ 
đelju marljivo slušati riječ Božju.” 


Sveto pismo, upravo jer je riječ 
Božja, knjiga Duha Svetoga, stvara 
uvijek u svijetu, kroz tijek povijesti, 
čudesna djela, i zato treba svakidan 
čitati Bibliju, da se ispunimo Božjim 
Duhom, Svetim Duhom. 

Ali moramo i čitati Sveto pismo 
u istom Duhu u kojem je napisano. 
U propovijedi prigodom dijeljenja sv. 
potvrde vojnicima u topničkoj vo¬ 
jarni u Zagrebu, 21. svibnja 1944., 
Sluga Božji uspoređuje djelovanje 
Duha Svetoga sa sunčanom zrakom, 
koja čini da sjeme Božje Riječi posi¬ 
jano u naša srca uzmogne klijati, 
rasti i donositi plod. 

Crkva. Drugi Vatikanski sabor 
uči o rođenju Crkve na dan Duhova. 
Taj događaj predstavlja konačnu 
objavu onoga što se u istom blagov- 
alištu dogodilo na dan Uskrsa.” 
(Enciklika Ivana Pavla II. “Gospo¬ 
dina i životvorca”, br. 25). Duh Sveti, 
dakle, stvara Crkvu, novi Božji 
narod, i trajno je na djelu u Crkvi 
Božjoj kao “Gospodin i životvorac”. 

U homiliji na IV. nedjelju po 
Uskrsu, kardinal Stepinac veli: “Duh 
Sveti, pravi Bog, vrši u Crkvi važnu 
ulogu: duša je u tijelu Crkve, uprav¬ 
ljač Crkve nevidljivi, graditelj Crkve 
(u krilu Djevice Lk 1, 35). Vodi i 
završuje ono što je Krist počeo kad 


je osnovao Crkvu. Na poseban način 
podupire i vodi Papu, kao vidljivog 
namjesnika Kristova na zemlji. 
Nadahnjuje što se ima govoriti u vri¬ 
jeme progona, briga je i pomoć oso¬ 
bito u opasnim vremenima, da nika¬ 
da ne uzmanjka svetaca.” 

U homiliji u oktavi Uzašašća 
veli: “Duh Sveti djeluje u pojedinoj 
duši: prosvjetljuje razum i jača 
volju. Na različne načine poziva 
svece. Dušu čini izvanredno lijepom 
i dostojnom prijateljstva Božjega. 

I danas dijeli darove da unapri¬ 
jedi spas bližnjega i da ljude privede 
Crkvi: dar govora, čudesa, proro- 
štva, lučenje duhova, ushićenja, 
viđenja.” (Usp. Homilije za sve ned¬ 
jelje i blagdane u godini , sv. I, str. 
145). 

U katehetskoj propovijedi (br. 
106) Sluga Božji govori kako Duh 
Sveti izabire i nova sredstva za pos¬ 
većenje duša. U najnovije doba 
nalazimo u Crkvi jednu važnu no¬ 
vost: postoji u Crkvi oko 25 čisto 
svjetovnjačkih, laičkih udruženja, 
koja žive kao i svi drugi ljudi u svije¬ 
tu, što se tiče rada, i nose svjetovno 
odijelo, a po duhu su pravi redovni¬ 
ci i polažu zavjete. 

Temelj je redovničkom duhu za 
sva vremena položio Isus Krist, a 
Crkva kao njegova zamjenica prema 

prilikama i raznim vremenima, po 
nadahnuću Duha Svetoga, pruža 
vjernicima mogućnost, da se svaki 
odluči za ono što mu najbolje pogo¬ 
duje u danom času. 

U katehetskoj propovijedi (br. 
120) govori kako je Crkva žarište 
umjetnosti. “Bog, neizmjerna lje¬ 
pota, kad je obdario čovjeka smis¬ 
lom za ljepotu i umjetnost, onda je 
jasno da želi da umjetnost privuče 
čovjeka k Njemu, izvoru ljepote.” 

Dvadesetak dana prije smrti, 
18. siječnja 1960., Kardinal piše jed¬ 
nom svećeniku: “Glede budućnosti 
naše Crkve ne budi nimalo zabrin¬ 
ut... Dvije tisuće godina plovi lađa 
Crkve... kroz burne valove svjetske 
povijesti. Na prvi dan Duhova iza 
Uzašašća, odbila se od kopna, male¬ 
na i neznatna, sa samo dvanaest 
apostola posade, usudila se na uz¬ 
burkano more naroda... Još nije bila 
ni daleko: ‘Izgibosmo!’ Uvijek je jači 
od oluje i valova onaj koji je počivao 
na ugroženoj lađici: Krist Gospo¬ 
din.” 

Suradnicama Krista Kralja, 
napisao je 13. srpnja 1959.: “Neka 
vas nikada ne napusti vedri opti¬ 
mizam u budućnost naše Crkve, 
makar naša vremena u mnogočem 
naliče onima u vrijeme općeg poto¬ 
pa, radi silne pokvarenosti koja je 
zavladala svijetom. 

Još uvijek je od svega jača 
milost Božja. Ona ista božanska sna¬ 
ga Duh Sveti, koja je porušila gorde 
kule staroga poganstva, u stanju je 
da sruši i babilonsku kulu modernog 
poganstva, makar na oko izgledalo 
nerazorivo.” 

Crkva je “božanskog podrijetla 
i Duh Sveti s njom ravna”. 

Govoreći o pustinjskom šatoru 
Izraelaca, a koristeći se tumače¬ 
njem svetih otaca, nadbiskup Stepi- 
nac gleda u njemu sliku Kraljevstva 
Božjega, što ga je Krist Gospodin 
ustanovio na zemlji. Svjećnjak sa 
sedam grana simbolizira Isusa, 
svjetlo svijeta, sa sedam darova 
Duha Svetoga. “Nema divnijeg svjet¬ 


la od sedam darova Duha Svetoga” 
(Knjiga Izlaska , homilija br. LXXV) 

Sakramentalni život 

Katekizam Katoličke crkve uči: 
“Da bismo bili u dodiru s Kristom, 
treba da nas prije dotakne Duh Sve¬ 
ti. On nas pretječe i budi u nama 
vjeru” (KKC, br. 683). 

“Po sakramentima Crkve člano¬ 
vima svoga Tijela Krist priopćuje 
prije svega Svetog Duha Posvetite- 
lja” (KKC, br. 739). 

Govoreći u katehetskoj propovi¬ 
jedi o djelujućoj milosti (KP, sv. II, 
str. 3), nadbiskup Stepinac reče: 
“Bog nikoga ne sili. Duh Sveti je 
naime sličan vodiču kojega možemo, 
ali ne moramo slijediti. Milost djelu- 
juća je svjetlo, koje izlazi od Boga, 
da nam pokaže put. No kao što 
možemo suncu zatvoriti prozore i 
oči, tako možemo i oči duše djelu- 
jućoj milosti. 

Pred sudom neće imati isprike 
ni grešnik katolik, ni shizmatik, ni 
protestant, ni muhamedovac, ni po¬ 
ganin, ni Židov.” 

Sveti krst. “Temelj je cijelog 
kršćanskog života, ulaz u život Duha 
i vrata koja otvaraju pristup drugim 
sakramentima” (KKC, br. 1213) “Po 
našem krštenju, prvom sakramentu 
vjere, život, kojemu je izvor u Ocu i 
koji nam je darovan u Sinu, intimno 
i osobno nam daje Duh Sveti u Cr¬ 
kvi.” (Isto, br. 683). 

Nadbiskup Stepinac tumači ka¬ 
ko se u svetom krstu ponavlja otajst¬ 
vo Kristova krštenja: “Bog Otac veli: 
‘Ovo je Sin moj’; Duh Sveti u slici 
golubice silazi nad Isusa, nebo je 
otvoreno. Tako i kod svetog krsta: 
snagom Duha Svetoga postajemo 
djeca Božja, puni Duha Svetoga, ot¬ 
voreno nebo” (KP II 6). 

Duh Sveti na svetom krstu ispun¬ 
ja dušu sa sedam svojih darova, a to 
su: dar mudrosti, razuma, znanja, sav¬ 
jeta, jakosti, pobožnosti, straha 
Božjega, da krštenik može živjeti i 
djelovati pod utjecajem Duba Svetoga. 


Na Duhove 1956., u prigodnoj 
propovijedi, Kardinal reče: “Nema 
na svijetu tako skupocjenog srebra 
ni zlata, nema na svijetu tako dra¬ 
gocjenog biserja i dragog kamenja, 
kao što su dragocjeni darovi za dušu 
i prema tome za čovjeka uopće da¬ 
rovi Duha Svetoga.” 

Tumačeći dar mudrosti, veli: 
“Bolno je i žalosno, da toliki ljudi, i 
što je još bolnije, kršćani katolici, 
tako malo cijene ovaj dar Duha Sve¬ 
toga.” 

“Dar mudrosti Duha Svetoga 
nije neznatna stvar nego golema 
stvar, vrijednija od svega zlata i sre¬ 
bra i dragog kamenja i zdravlja i lje¬ 
pote. Cijenite dakle visoko taj dar 
Duha Svetoga, pa se nećete kajati na 
času smrti, kao što se kaju milijuni, 
kad je prekasno... Mudrih ljudi malo 
je na svijetu. Tima mudrost govori, 
da ne cijene ono što prolazi kao san 
i dim na vjetru, prolazna zemaljska 
dobra, nego samo Boga, koji je jedi¬ 
no pravo dobro. Tako Pavao: ‘Sve 
sam smatrao za smeće, samo da 
zadobijem Krista.’” 

Na Duhovski ponedjeljak 1956., 
tumačeći u homiliji dar razuma, 
reče: “Duh Sveti ga donosi u dušu, a 
on čini da uzmognemo pravu kato¬ 
ličku nauku razlikovati od svake 
druge i obrazložiti njezinu vrijed¬ 
nost. Golemi je to dar Duha Sve¬ 
toga... U ispovijedanju vjere ovisi ne 
samo naša vječna sreća, nego može¬ 
mo reći i naša zemaljska sreća, ba¬ 
rem što se tiče najveće sreće, a to je 
mir duže, mir savjesti.” 

U nagovoru akademičarkama 
na svetkovinu Sv. Katarine, 25. stu¬ 
denoga 1942., nadbiskup Stepinac 
je, posluživši se riječima Sv. Jero¬ 
nima, rekao: “Kao što se kod raža- 
rene kovine ne može raspoznati, da 
li je zlato ili srebro već se samo 
opaža žar vatre, tako i kod onih koji 
su primili po svetom krštenju Duha 
Svetoga, prestaje svaka razlika spo¬ 
la, roda i položaja, a ostaju samo 
djeca Božja.” 

Na blagdan krštenja Gospo¬ 
dinova, 12. siječnja 1997., Ivan Pa- 
vao II., reče prigodom molitve Anđe¬ 
oskog pozdravljenja: “Tko prima sa- 
kramenat krštenja, krštava se u Du¬ 
hu Božjemu kako bi se ucijepio u 
Krista te zajedno s njim i s braćom 
tvorio ‘jedno tijelo’ (1 Kor 12, 13). 
Neizmjeran je to dar! Dan krštenja 
bi valjalo slaviti ništa manje svečano 
od rođendana.” 

Tu aktualnu poruku Ivana 
Pavla II. nalazimo i u mislima kardi¬ 
nala Stepinca. Na rođendanske čes¬ 
titke, u pismu jednom svećeniku, 2. 
svibnja 1952., piše: “Mi kršćani mo¬ 
ramo slaviti dan krštenja. Jer, kako 
kaže svećenik kod blagoslova Uskrs¬ 
ne svijeće: Nihil nobis nasci profuit , 
nisi redi mi profuisset! - Jer ništa 
nam ne bi koristilo što smo se rodili 
da nismo imali sreću zadobiti otku¬ 
pljenje! Na sreću je moj krst bio sa¬ 
mo par sati odijeljen od rođenja, pa 
ste donekle pogodili sa čestit-kom.” 

Potvrda. Ivan Pavao II. u 
Apostolskom pismu “Nadolaskom 
trećeg tisućljeća”, svraća posebnu 
pozornost na sakramenat Potvrde 
(br. 45). “Po sakramentu Potvrde, 
krštenici se još savršenije vežu uz 
Crkvu, obdaruju se posebnom jakoš¬ 
ću Duha Svetoga te su tako obvezni- 
ji kao pravi Kristovi svjedoci da rije¬ 
čju i djelom šire i brane vjeru.” (LG, 
br. 11; KKC, br. 1285) 

Alojzije Stepinac u katehetskoj 
propovijedi, govoreći o Bogu Duhu 
Svetome, veli: “Duh Sveti daje pola¬ 
ganjem ruku milost da možemo svo¬ 
ju vjeru javno priznavati i po njoj ži¬ 
vjeti. Na krštenju nam se daje bijelo 
odijelo, u sv. potvrdi mač u ruci. 
Opaki se svijet služi dvama sredstvi¬ 
ma da slomi kršćane na otpad i za- 
tajenje vjere: krvavo progonstvo ili 
izrugivanje. Potrebna nam je snaga 
Duha Svetoga da se možemo odupri¬ 
jeti napastima svijeta” (KP, sv. II, str. 9). 

On je visoko cijenio milost 
* sakramenta potvrde. To potvrđuju 

ova dva znakovita događaja. 



Mons. Alojzije Stepinac s Hrvatima iz Amerike pred Zagrebačkom katedralom 9. srpnja 1937. 


Dne 17. lipnja 1922., zagre¬ 
bački pomoćni biskup mons. Domi¬ 
nik Premuž imao je doći u Krašić i 
podijeliti svetu krizmu. U župi je 
nastala prepirka. Radi prestiža u 
pripemama za biskupov dolazak 
nastala je kavga između obitelji: 
Stepinci i Ilijanići. Istodobno se 
razmahala i izborna borba. Jedna 
od stranka je odlučila omesti svečan 
doček biskupa. 

Alojzije, koji se nakon vojske 
nalazio na očinskom imanju, tuma¬ 
čio je župljanima, kako se ne radi ni 
o Stepincima ni o Ilijanićima, nego o 
zajedničkoj stvari cijelog Krašića. 
Ne smiju dopustiti da ostane sra¬ 
motni žig na župi zbog nepoštivanja 
biskupa koji dolazi podijeliti mladeži 
Duha Svetoga. Dan prije biskupova 
dolaska obilazio je još kasno u noć 
po kućama i pozivao svoje vršnjake 
da pripreme zastave i konjicu. Nje¬ 
gov trud nije bio uzaludan. Smireni, 
župljani sutradan prirediše biskupu 
sjajan doček. 

Drugi događaj zbio se za vri¬ 
jeme njegova sužanjstva u Krašiću. 
Vlč. Vraneković, krašićki župnik, 
pripremio je djecu za sv. potvrdu, 
koja se imala obaviti u sporazumu s 
nadbiskupom Stepincem 13. srpnja 
1952. Prije nego je prebačen iz Le- 
poglave u Krašić, Ministarstvo unut- 
ranjih poslova je izričito zabranilo 


nadbiskupu Stepincu da ne može 
upravljati Nadbiskupijom, ali da 
može obavljati obrede sv. Reda. Sto¬ 
ga je župnik zamolio zasužnjenog 
Nadbiskupa da on podijeli djeci sv. 
potvrdu, što je Nadbiskup prihvatio. 

Dan prije potvrde, u subotu 12. 
srpnja, 15 minuta prije podne, 
prispio je iz Zagrebaneki činovnik iz 
Ministarstva unutarnjih poslova i 
priopćio Nadbiskupu da ne smije 
dijeliti sv. potvrdu. Uzalud je on po¬ 
kušao protumačiti činovniku, da 
dijeljenje sv. potvrde nije čin crkve¬ 
ne jurisdikcije, što mu je zabranj¬ 
eno, nego je to čin sv. Reda. Činov¬ 
nik je ostao pri svome, i dodao da 
“firma nije zabranjena”. 

Jer je već sve bilo spremno, 
župnik nije mogao otkazati zaka¬ 
zanu svečanost. Telefonski se obra¬ 
tio Duhovnom stolu u Zagrebu, mo¬ 
leći da jedan od pomoćnih biskupa 
dođe u Krašić i podijeli sv. potvrdu. 
Ali biskup Lach je istoga dana dije¬ 
lio sakramenat potvrde u jednoj po¬ 
dravskoj župi, i mogao je doći tek u 
ponedjeljak. A biskup Salis-Seewis 
nalazio se na odmoru u Selcima. 

Župnik je tada, s plaćenim 
odgovorom, brzojavio u Đakovo u 12 
sati moleći da jedan od biskupa do¬ 
đe sutradan u Krašić. Čekao je na 
odgovor sve do 18 sati, kada se poš¬ 
ta zatvarala. 


Sluga Božji Alojzije Stepinac 5 (1998) 3 63 













USUSRET TREĆEM TISUĆLJEĆU 



Fra Milan Krišto, Ante ćorić, Vesna ćorić i Ana Marija Jerković, iz zajednice mladih "Frama" na 
Kaptolu u Zagrebu prate bogoslužje u Zagrebačkoj katedrali u Trodnevnici uoči 38. obljetnice 
smrti Sluge Božjega Alojzija Stepinca. 


Kako odgovora nije bilo, uz 
pristanak Nadbiskupa, župnik je 
krenuo po pomoćnog biskupa Salisa 
u Selce. Krenuo je s vozačem u 
18,30 sati. Pošli su najprije u Rijeku, 
ne bi li tamo našli senjskog biskupa 
ili njegovog pomoćnog biskupa. Ali 
nijednoga nije bilo. 

U 2,30 poslije ponoći stigli su u 
Selce, župnik je probudio mons. 
Salisa i uručio mu Nadbiskupovo 
pismo, koje završava: “Inzistiram, 
da na svaki način dođete, jer ima za 
to više razloga. Uz pozdrav. - A. Ste- 
pinac, nadbiskup.” 

I dobri starac prispio je u Kra- 
šić u 9,30 sati. Tu je već bio došao i 
mons. Stjepan Bauerlein, đakovački 
biskup. Župljani su bili ispunjeni 
radošću i oduševljenjem. Govorili 
su: “Zabranili su jednom biskupu 
firmati, pa su onda bila tu trojica.” 

Nadbiskup Stepinac bio je od¬ 
lučio da ako ne dođe nijedan biskup, 
da će on podijeliti sakramenat i u 
propovijedi javno prosvjedovati 
zbog učinjenog nasilja. Tekst pro¬ 
povijedi i prosvjeda je bio pripravio 
u više primjeraka, s nakanom da ih 
prije propovijedi podijeli nekolicini 
vjernika, kako bi se sačuvalo to iz¬ 
vorno svjedočanstvo njegovih riječi. 
Poslije propovijedi bi pak podijelio 


sv. potvrdu. Nije kanio time nikoga 
izazvati, ali na povredu prava Crkve 
bio je spreman dati odgovor i podni¬ 
jeti možebitne posljedice, s kojima je 
računao. Toliko je cijenio ovaj sa¬ 
kramenat kojim se daje Duha Sve¬ 
toga. 

Nadbiskup Stepinac je prigo¬ 
dom dijeljenja Svete potvrde vojnici¬ 
ma u topničkoj vojarni u Zagrebu, 
21. svibnja 1944., održao značajan 
govor u kojem je istaknuo: “Više 
nego ikada potrebna nam je pomoć 
Duha Svetoga, da kršćanski živimo! 
... Onaj, koji je prošao jedan rat, 
znade vrlo dobro, da se bez osobne 
hrabrosti vojnika ne dobiva ni jedna 
bitka...Drugačije, vojnici, ne ide ni u 
duhovnom ratu, koji je mnogo teži i 
mnogo mučniji nego ikoji drugi rat... 
Pa ipak, koliko god bilo teško i bolno 
u tom duhovnom ratu, mi smo 
dužni, ako želimo spasiti dušu, da 
ostanemo vjerni Bogu i zakonu 
Njegovu, što više da žrtvujemo i 
život, ako treba...Kad dakle Gospod 
Bog kao zakonodavac stav-lja na 
nas zahtjeve i obveze, On se je kao 
mudar gospodar i otac pobrinuo, da 
nam dade i toliko snage, koliko je 
potrebno, da možemo svoj teret 
nositi, u kušnjama života izdržati i 
napokon iz te duhovne borbe izaći 


kao pobjednici. Ta nam je snaga da¬ 
nas potrebnija nego ikada. Tu nam 
snagu evo daje u sakramentu Svete 
potvrde, koju ćete sada primiti, sna¬ 
gu Boga Duha Svetoga...Potrebna 
nam je dakle snaga s neba, da svoju 
vjeru možemo javno ispovijedati i po 
njoj živjeti. I tu snagu daje nam Duh 
Sveti u sakramentu Po tvrde... Krist 
je zasijao sjeme riječi Božje u srci¬ 
ma ljudskim propovijedajući Evan¬ 
đelje. Ali da uzmogne donijeti rod, 
potrebno je svjetlo i toplina Duha 
Sveoga, sedmerostruko svjetlo, se¬ 
dam svetih darova Njegovih: dar 
mudrosti, razuma, znanja, savjeta, 
jakosti, pobožnosti i straha Božjega. 

Potrebno vam je danas jakosti s 
neba... U ovoj općoj pokvarenosti u 
svijetu vrijedi i te kako riječ sv. 
apostola Pavla: ‘A vrhu svega uz¬ 
mite štit vjere, kojim ćete moći pog¬ 
asiti sve raspaljene strijele nečas¬ 
tivoga. I uzmite kacigu spase nja i 
mač Duha, koji je riječ Božja!’ (Ef 6, 
16-18). Mač Duha! Zapamtite tu 
riječ dobro!... Uzalud nam je oružje, 
ako uz njega ne bude i snaga Boga 
našega. Tu nam daje Duh Sveti u 
sakramentu potvrde.” 


Celestin Tomić OFMConv. 

(nastavlja se) 



Sluga Božji dolazi na blagoslov temeljnog ka¬ 
mena Bi. Nikole Tavelića u Zagrebu 

SLUGA BOŽJI ALOJZIJE VIKTOR STEPINAC 
ZAGREBAČKI NADBISKUP I KARDINAL 


08.05.1898. rođen je u Brezariću, pokraj Krašića, kao 
peto od osmoro djece, od roditelja Josipa Stepinac i 
Barbare r. Penić. Kršten je sutradan u župnoj crkvi 
Presvetog Trojstva s imenima Alojzije-Viktor. 

1909. -1915. kao gimnazijalac na “Gornjogradskoj kla¬ 
sičnoj gimnaziji” u Zagrebu. 

28.06.1916. nakon položenog ispita zrelosti, pozvan u 
vojsku. Časnički tečaj započeo je u Karlovcu, nastavio u 
Rijeci te 20.02.1917. odlazi na talijansku bojišnicu kod 
Gorice. Nakon proboja talijanske bojišnice vojevao je na 
Piavi. 

Od srpnja 1918. bijaše talijanski zarobljenik, najprije u 
Mestre, pa u Ferrari i konačno u Noceri. 

17.09.1918. saveznička vojska probila je solunsku 
bojišnicu, a 06.10.1918. osnovano je u Zagrebu 
“Narodno vijeće” kao predstavnik sviju Slovenaca, 



Josip Stepinac i Barbara r. Penić, roditelji Sluge Božjega Alojzija 
Stepinca 



Alojzije Stepinac kao srednjoškolac 


Hrvata i Srba u zemljama Austro-ugarske monarhije. 

16.10.1918. austrijski car i kralj Karlo IV. izdao je 
odluku, kojom proglašuje slobodno sjedinjavanje dota¬ 
dašnjih naroda u monarhiji u zasebne države. 

29.10.1918. “Narodno vijeće” u Zagrebu izdaje proglas 
o preuzimanju vlasti i ujedinjenju južnoslavenskih naro¬ 
da u jedinstvenu državu, prema načelima političke i 
ekonomske demokracije. 

01.12.1918.proglašeno je u Beogradu ujedinjenje Srba, 
Hrvata i Slovenaca u jednu državu. 

06.12.1918.Alojzije Stepinac pušten je iz zarobljeništva 
i prebačen u Solun te u Vranje, Gnjilane i Prištinu u svo¬ 
jstvu potporučnika redovne vojske; u proljeću 1919. je 
demobiliziran. 

1919.-1924. razmišlja o životnom pozivu: upisuje 
Agronomski fakultet u Zagrebu, aktivno sudjeluje u živ¬ 
otu župne i društvene zajednice, promiče vjerske i kul¬ 
turne djelatnosti, priprema se na osnivanje obitelji. 

28.10.1924. započeo put prema svećenižtvu u 
Papinskom zavodu “Germanicum-Hungaricum” u Rimu. 

10.11.1924. upisuje se kao redoviti student filozofije i 
teologije na Papinskom sveučilištu “Gregoriana”. 

02.07.1927.na filozofskom Fakultetu postiže doktorat iz 
filozofije. 

20.06.1928. izvršen atentat na hrvatske poslanike u 
parlamentu u Beogradu; dvojica poslanika su na mjestu 
ubijena a Radić, vođa hrvatskog naroda, smrtno je ran¬ 
jen. 

Alojzije Stepinac kao posvećeni nadbiskup-koadjutor zagrebački 24. 
lipnja 1934. 


06.01.1929. Kralj Aleksandar uvodi vojnu diktaturu. 
Zabranjena su sva društva na nacionalnoj i vjerskoj 
osnovi te narodne zastave i simboli. 

26.10.1930. nadbiskup Josip Palica zaredio ga za 
svećenika u crkvi Sv. Petra Kanizija u Rimu. 

01.11.1930. Mladu misu proslavlja u Santa Maria 
Maggiore pred oltarom Bogorodice, čašćene pod 
naslovom Salus populi Romani. 

01.07.1931. polaže ispit iz cijele teologije i postiže dok¬ 
torat iz teologije i početkom srpnja 1931. vraća se u 
domovinu 

19.07.1931. slavi prvu Misu u rodnoj župi. 

27.07.1931. Nabiskup Bauer imenovao ga je svojim 
obredničarom. 

03.09.1931. Uveden je oktroirani ustav: diktatorski cen¬ 
tralistički sustav u kraljevini Jugoslaviji. 

25.12.1931. Na Alojzijev poticaj nadbiskup Bauer osniva 
Karitas Zagrebačke nadbiskupije. 

Od 01.10.1932. djeluje kao privremeni upravitelj župe 
Samobor. 

28.02.1933 do svibnja te godine djeluje kao privremeni 
upravitelj župe Sveti Ivan Zelina. 

28.05.1934. Pio XI. imenovao ga titularnim biskupom 
Nikopsisa i nadbiskupom koadjutorom s pravom 


nasljedstva zagrebačkom nadbiskupu Antunu Baueru. 
24.06.1934. Nadbiskup dr. Antun Bauer u Zagrebačkoj 
je katedrali, uz suposvetitelje dr. Ivana Šarića, nad¬ 
biskupa vrhbosankoga, dr. Kvirina Klementa Bone- 
fačića, biskupa splitskoga, dr. Alojzija Stepinca posvetio 
za biskupa. 

02.07.1934. po protokolarnom običaju položio zakletvu 
vjernosti pred kraljem Aleksandrom. 

07.07.1934. predvodi pješice zagrebačko zavjetno 
hodočašće u Mariju Bistricu. 

U riynu 1934. započeo kanonske pohode po Nadbisku¬ 
piji. Kroz prve tri godine pohodio je i podijelio sakrame- 
nat potvrde u 208 župa. 

29.09.1934. prima pokorničko odijelo franjevačkog 
trećeg Reda iz ruku generala Reda Leonarda Bello. Na 
blagdan Bezgrešne 1935. polaže zavjete. 

09.10.1934. ubijen u Marseilleu kralj Aleksandar. Mons. 
Stepinac bio je nazočan na sprovodu u Beogradu, gdje se 
susreo sa srpskim patrijarhom Varnavom te s knezom 
Pavlom. 

25.12.1934. zajedno s nadbiskupom Bauerom upućuje 
svećenstvu i vjernicima okružnicu o načelima i sustavu 
Katoličke Akcije prema enciklici Ubi arcano Pia IX. 

10.11.1934. potpisuje memorandum hrvatskih intelek- 
tulaca o konfederalnom položaju samostojnih država 
unutar povijesnih i etničkih granica pojedinih naroda. 
01.01.1935. Posjećuje Pia XI. 

17.02.1935. Na proslavi Papinog dana, pred 15.000 
vjernika iznosi svoj program pastoralnog rada. 



Mons. Alojzije Stepinac kao nadbiskup-koadjutor predvo¬ 
dio je Hrvatsko nacionalno hodočašće u Svetu Zemlju 
1937. te se okrijepio vodom s Jakobovog zdenca. 

20.02.1935. Potiče svećenike i vjernike na pripravu i 
sudjelovanje na međunarodnom euharistijskom kongre¬ 
su u Ljubljani. 

03.05.1935. otvara centralu Katoličke Akcije u 
Nadbiskupskom dvoru u Zagrebu. 

20.06.1935. na euharistijskom kongresu u Bjelovaru. 
07.07.1935. propovijeda u Mariji Bistrici prigodom 250. 
obljetnice pronalaska Gospina kipa, te krunjenja toga 
kipa krunama što su izražene u stilu starohrvatskih 
vladara. 

30.07.1935. pribiva ustoličenju biskupa Burica u Senju, 
kojom je prigodom osudio teror koji žandari provode 
nad vjernicima Hrvatima. 

09.08.1935. u pismu nunciju Pellegrinettiju opovrgava 
lažne optužbe daje u nastupima “previše hrvatski usm¬ 
jeren”, te naglašuje: “Uvijek sam osjećao pretešku bol 
zbog pretjeranog nacionalizma gdje god on u svijetu 
vlada, zbog kojega nije više čovjek čovjeku brat, nego 
postaje vuk. Zato bi sljedeći Koncil svete Crkve među 
prvim današnjim zabludama trebao osuditi pretjerani 
nacionalizam kao najveću kugu ljudskoga roda.” 
9.08.1935. upućuje svećenstvu i vjernicima grada 
Zagreba okružnicu o osnivanju osam novih župa. 
14.08.1935.osniva povjerenstvo za crkvenu umjetnost u 
Zagrebu. 

15.08.1935.predvodi Euharistijski kongres u Virovitici 
23.-25.08.1935.sudjeluje na Euharistijskom kongresu u 
Čakovcu; 28.08. održan je i Krajevni euharistijski kon¬ 
gres u Kloštru Podravskom. 

26.11.1935. susreo se po prvi put, u župskom dvoru sv. 
Blaža u Zagrebu, s dr. Vladkom Mačekom, vođom 
hrvatskog naroda, poradi zaštite hrvatskih narodnih 
interesa i slobodnog djelovanja Katoličke crkve, osobito 
na vjerskom i odgojnom području. 

31.01.1936.Uspostavlja jedinstveno Dijecezansko vijeće 
Katoličke Akcije. 

U promeće 1936. prihvaća pokroviteljstvo nad Komi¬ 
tetom za pomoć izbjeglicama Židovima i drugim žrtva¬ 
ma Hitlerova režima. 

05.07.1936. uspostavlja župu Sv. Terezije od Maloga 
Isusa, prvu od njih 14 u Zagrebu. 

20.09.1936. blagoslivlje zgradu “Crvenog križa” u 
Zagrebu. 

28.01.1937. upućuje pismo s poticajima na duhovno 
sudjelovanje na Međunarodnom euharistijskom kongre¬ 
su u Manili na Filipinama. 

25.-27.5.1937. sudjeluje na Međunarodnom euharistij¬ 
skom kongresu u Budimpešti. 

20.06.1937.predvodi Euharistijski kongres u Krapini 
08.07.-4.08.1937. predvodi Hrvatsko narodno hodočaš¬ 
će u Isusovu domovinu, te u Jeruzalemu 25.7. blagoslivl¬ 
je oltar u čast BI. Nikole Tavelića. 

07. i 08.08.1937.sudjeluje u Euharistijskom kongresu u 
Koprivnici. 


08.08.1937. u svim pravoslavnim crkvama u Kraljevini 
Jugoslaviji čitana je rezolucija Sv. Sinoda Srpske 
pravoslavne crkve, prema kojoj su svi, koji su glasovali 
za Konkordat u Skupštini, bili lišeni vjerskih povlastica i 
izopćeni; vjernicima je bilo zabranjeno izopćene primati 
u kuću. Tim izopćenjem bila su pogođena devetorica 
članova vlade, s Milanom Stojadinovićem i stotinu zas¬ 
tupnika. 

14.-16. 08.1937. predvodi Euharistijski kongres u 
Požegi. 

18. i 19. 08.1937. pohodio je Đakovo i Osijek, te govoreći 
o završenom hodočašću u Svetu Zemlju, izjavio: “Kad 
vidite nešto tuđega svijeta, morate još više zavoljeti 
svoju rodnu grudu!” 

03.10.1937. sudjeluje na Euharistijskom kongresu u 
Zlataru 

28.10.1937. Predsjedništvo Biskupske konferencije pozi¬ 
va katoličke vjernike da ne organiziraju javne prosvjede 
protiv savezne vlade koja, uslijed protivljenja Srpske 
pravoslavne crkve, nije prihvatila već potpisani 
Konkordat između Kraljevine Jugoslavije i Svete Stolice. 

19.10.1937. na posljednjoj sjednici Senata odbačen je 
zakonski nacrt o Konkordatu. Stojadinović je izjavio, da 
neće više iznositi Konkordat pred Senat. Arhijereji su, u 
pripremi izbora novog patrijarha, jer je Varnava u 
međuvremenu preminuo, s oduševljenjem primili 
odluku Senata i odriješili izopćenja sve zastupnike koji 
su glasovali za Konkordat. 

25.-31.10.1937.sudjeluje na Prvom hrvatskom socijal¬ 
nom tjednu, na kojem je istaknuo: “Kao što se ne može 



Mons. Stepinac silazi s vlaka nakon hodočašća u 
Svetu Zemlju - u Zagrebu 6. kolovoza 1937. 

urediti kuća, da se ne urede njezini temelji, tako se ne 
može urediti niti ljudsko društvo, ako se ne uredi pitan¬ 
je obitelji, koja je njihov temelj.” 

07.12.1937. umire nadbiskup Antun Bauer, i mons. 
Alojzije Stepinac postaje rezidencijalnim nadbiskupom 
zagrebačkim. 

09.01.1938. Proglašava 1938. “godinom obitelji”. 
07.02.1938. poziva vjernike da ne organiziraju prosv¬ 
jedne skupove poradi neprihvaćanja Konkordata, te da 
povezani sa svojim crkvenim poglavarima nastave u 
miru i ljubavi tražiti slobodu i ravnopravnost Katoličke 
crkve u Jugoslaviji. 



Sluga Božji Alojzije Stepinac dolazi blagosloviti gradilište temeljnog 
kamena svetišta Majke Božje Lurdske u Zagrebu , 25. ožujka 1936. 


13.03.1938 . podijelio uskrsnu pričest 250-torici neza¬ 
poslenih radnika u Zagrebu; okuplja ih o. Poglajen a 
dobivaju besplatni ručak u menzi kod Isusovaca. 
21.03.1938. upućuje okružnicu s molbom da se u svakoj 
kršćanskoj obitelji nabavi i po mogućnosti svakodnevno 
čita Sveto pismo. 

27.03.1938. u propovijedi sveučilišnoj mladeži istaknuo 
je vrijednost rodoljublja te osudio nauk rasističke ide¬ 
ologije: “Mnogo se, istina, govori o ljubavi prema naro¬ 
du. Ali nerijetko govore o njoj već za to žto koristi nji¬ 
hovom džepu. Drugi opet za to da lakše pokriju razne 
prljavštine. Treći zato što su željni slave. No za 
uvjerenog katolika ljubav prema narodu nije predmet 
trgovine ni za novac ni za slavu, nego je ona moralna i 
etička dužnost... Kad dakle te dužnosti ne bi vršili, ne 
biste uopće bili katolici, kao što ni ja ne bih bio katolički 
biskup, kad ne bih požrtvovno ljubio svog naroda. 
Kršćanin katolik ne samo da smije nego mora ljubiti 
narod iz kojeg je nikao. To leži već u samoj naravi čovje¬ 
ka, i prema tome je naravni zakon. Kršćanstvo pak nar¬ 
avnog zakona ne ruši, nego ga usavršuje i oplemenju¬ 
je...Moderni rasizam zamjera n. pr. Crkvi, što neće pasti 
na koljena pred njegovim kumirom i pokloniti mu se. Ali 
zar je narodnost najviše dobro čovječje? Nije, jer bi 
inače moralo biti u stanju, da ispuni sve težnje čovjekove 
i učiniti ga blaženim na zemlji. A da to ne može, jasno je. 
A na koncu konca sa smrću prestaju i sve rasne razlike. 
Zato se čovjek na sudu Božjem neće opravdati pripad¬ 
nošću ovoj ili onoj rasi, nego poštenim životom i dobrim 


djelima. Ako dakle ljubav prema narodnosti pređe 
granice zdravog razuma, onda nije ljubav nego je strast, 
a strast niti je od koristi niti je od trajnog opstanka. Zato 
Crkva i u nacionalnom pogledu postavlja načelo - što 
nećeš da tebi drugi čini ne čini ni ti drugome! Ljubav 
prema svojoj narodnosti ne smije čovjeka učiniti divljom 
životinjom, koja sve ruši i izazivlje osvetu, nego ga ople¬ 
menjivati tako, da svome narodu pribavi poštovanje i 
ljubav sa strane drugih naroda. Zato ljubav prema 
vlastitome narodu ne stoji u nikakovoj opreci s ljubavlju 
prema čitavom čovječanstvu, nego se međusobno pop- 
unjuju. Svi su naime narodi djeca Božja i zato svi vape k 
Bogu - Oče naš koji si na nebesima!” 

04.05.1938. kao novoimenovani predsjednik predvodi 
zasjedanja Biskupske konferencije. 

08.05.1938. blagoslivlje “Dječji dom ss. Kćeri Milosrđa” 
u Šestinama” 

06.06.1938. upućuje okružnicu s rezolucijama 1. 
Međunarodnog katoličkog kongresa protiv alkoholizma. 
12.06.1938. predvodi Euharistijski kongres u Samoboru. 
20.-27.06.1938. pohađa, uz oduševljenje naroda, 
sjedišta i svetišta u biskupijama u Bosni i Hercegovini, a 
prigodom zlatne mise mons. Ivana Šarića, nadbiskupa 
vrhbosanskoga. ( 

28. i 29.06.1938. sudjeluje u slavlju euharistijskog kon¬ 
gresa u Varaždinu. 

12.07.1938. blagoslivlje novi odjel bolnice “Sestara 
Milosrdnica” u Zagrebu. 

18.08.1938. u pohodu katoličkim vjernicima u Bihaću 
14. i 15.08.1938. predvodi Euharistijski kongres u Pet¬ 
rinji. 

17.09.1938 . sudjeluje i propovijeda prigodom blagoslova 
novih zvona za uređenu crkvu u Biskupiji kod Knina. 

23.-29.10.1938. sudjeluje u proslavi “Trećeg hrvatskog 
socijalnog tjedna”. 

01.12.1938. blagoslivlje Dom Likovnih umjetnika u 
Zagrebu 

11.12.1938. održani su izbori za Narodnu skupštinu. On 
je glasovao za “Udruženu opoziciju” koju predvodi Dr. 
Vladimir Maček, a predstavlja hrvatski narodni pokret, 
njegove težnje za pravdom i slobodom, na koje ima 
pravo kao i svaki drugi narod. 

16.12.1938 . upućuje pismo Prvostolnom kaptolu zagre¬ 
bačkom, u kojem je zaiskao pomoć progonjenim 
Židovima, koji su “uslijed zakona ‘za čuvanje rase 1 
morali iz Njemačke i Austrije”. 

31.12.1938 . osnovao je Akciju za pripomoć izbjeglicama 
Židovima, i stavio ju je pod svoju zaštitu. 

11.01.1939. uputio je pismo imućnijim vjernicima za 
prikupljanje pomoći izbjeglim Židovima, jer “naša je 
kršćanska dužnost da im pomognemo”. 

27.01.1939 . Hrvatski episkopat izdaje poslanicu o 
proslavi “Hrvatske jubilarne godine”, o 1300. obljetnici 
prvih veza hrvatskog naroda sa Sv. Stolicom te početku 
pokrštavanja Hrvata. 

Nadbiskup Stepinac dolazi na otvaranje župe Sv. Ivana Boska u 
Podsusedu. 


16.02.1939.pohodio u Subotici mons. Lajča Budanovića 
biskupa te je iz susreta s bunjevačkim Hrvatima ponio 
utisak kako se oni “boje da ih Zagreb ne ostavi na cjedilu 
u pregovorima s Beogradom”. 

28.04.1939. otvara Prvi kongres hrvatskoga katoličkog 
tiska. 

25.03.1939. pohaža radnike tvornice “Tivar” u 
Biškupcu. 

06.03.1939. potaknuo je cjelovito hrvatsko izdanje 
Svetoga pisma. 

U srpnju 1939.blagoslivlje dom “Gospodarske Sloge” u 
Zagrebu. 

1.08. 1939 . sud jelu je na Međunarodnom euharistijskom 
kongresu u Ljubljani. 

12. i 13.08.1939. predvodi Euharistijski kongres u Jas- 
trebarskom. 

26.08.1939. potpisan sporazum između Dr. Vladka 
Mačeka, vođe hrvatskog nacionalnog pokreta, i Dragiše 
Cvetkovića, predsjednika vlade Kraljevine Jugoslavije, o 
uspostavi Banovine Hrvatske, koji čin je mons. Stepinac 
s odobravanjem prihvatio. 

09. i 10.09.1939. sudjeluje u slavljima euharistijskog 
kongresa u Našicama. 

10.11.1939. predvodi hrvatsko narodno hodočašće u 
Rim i predstavlja ga novoizabranome papi Piu XII. 

19.11.1939 blagoslivlje temeljni kamen za odgojnu 
ustanovu “Hrvatski Radiša” u Zagrebu. 

U studenome 1939. obraća se javnosti s molbom da 
podupre uređenje svetišta Majke Božje Bistričke kao 
“hrvatskog narodnog svetišta”, “hrvatskog Lurda” i 
“mjesta moralnog preporoda hrvatskog naroda”. 

25 . 11.1939 blagoslovio je gimnaziju sestara milosrdni¬ 
ca na Savskoj cesti u Zagrebu, sa željom da škole u 
hrvatskom narodu, usklađene s obiteljskim odgojem, 
doprinesu kršćanskom sazrijevanju mladeži. 

02.12.1939 blagoslivlje kolni most na rijeci Savi u 
Zagrebu 


03.12.1939. blagoslivlje željeznički most na rijeci Savi u 
Zagrebu. 

24.12.1939.kanonski utemeljuje prvi hrvatski Karmel u 
Brezovici. 

10.01.1940. uputio je “u odgovornosti pred Bogom, i u 
ljubavi prema narodu mome i domovini” pismo liječnici¬ 
ma protiv pobačaja. 

14.02.1940. pozdravlja na vratima crkve Sv. Marka u 
Zagrebu kneza Pavla Karađorđevića, ističući oprav¬ 
danost borbe malih naroda za svoja prava. 

12.05.1940. na molbu mons. Stepinca papa Pio XII. 
ispravom Cum ex venerabilis proglažuje “Svetu godinu 
hrvatskog naroda” u trajanju od 29.06.1940.- 
29.06.1941. 

24.06.1940. upućuje vjernicima okružnicu o važnosti 
“hrvatskog jubileja” te poziva na zadovoljžtinu za bogo¬ 
hulne psovke i kletve. 

26.06.1940 posebnim pismom podsjeća javnost na 
izvršenje zavjeta Hrvatskog sabora iz 1739. o podignuću 
zavjetne kapele u čast Predragocjene Krvi Kristove u 
Ludbregu. 

29.06.1940. u crkvi Sv. Petra u Zagrebu svečano je 
započeo “Hrvatsku svetu godinu”. 

29. i 30.06.1940.predvodi Euharistijski kongres u Đur¬ 
đevcu. 

07.07.1940. prigodom zavjetnog zagrebačkog hodo¬ 
čašća u Mariju Bistricu otvara stazu novoga križnog 
puta, kao trajan spomen na jubilarnu godinu, i 
posvećuje hrvatski narod Blaženoj Djevici, koju je posve¬ 
tu najavio 1939. prigodom rimskog hodočašća i pohoda 
u Marijino svetište u Pompejima. 

20.07.1940.sudjeluje u proslavama Euharistijskog kon¬ 
gresa u Čazmi. 

15.08.1940.predvodi Marijanski kongres u Glogovnici. 
15.09.1940. predvodi Marijanski kongres u Sv. Mariji 
Okićkoj. 

18.08.1940. sudjeluje na Euharistijskom kongresu u 
Starom Gradu na Hvaru. 



Mons. Alojzije Stepinac kao predvodnik Hrvatskoga nacionalnog 
hodočašća u Svetu Zemlju blagoslivlje oltar na čast Blaženoga Nikole 
Tavelića 25. srpnja 1937. 

Za opće dobro hrvatskog naroda podupro je objavljiva¬ 
nje Hrvatske enciklopedije kao “dokaz životne sposob¬ 
nosti hrvatskog naroda i njegove težnje za napretkom”. 
25.08.1940. predvodi Marijanski kongres u Kloštru 
Podravskom. 

31.08. i 01.09.1940. sudjeluje u slavlju Euharistijskog 
kongresa u Sv. Križu Začretju. 

02.09.1940. pohaža zatvornike u zatvoru u Staroj Gra¬ 
diški, 

15.09. blagoslivlje “Dom Majke Božje za siromašnu 
djecu” u Prišlinu. 

11.10.1940. blagoslivlje pred Katedralom zvono daro¬ 
vano za župnu crkvu u Buniću. 

24.10.1940. otvara Hrvatski liturgijski kongres u Za¬ 
grebačkoj katedrali. 

03.-04.11.1940. sudjeluje u radu “Četvrtog hrvatskog 
socijalnog tjedna”. 

24.-27.10.1940. sudjeluje na “IV. hrvatskom liturgijskom 
kongresu” u Zagrebu. 

19.01.1941. njegovom inicijativom otpočinje objavljiva¬ 
nje katoličkog dnevnika “Hrvatski Glas”. 

03.02.1941. sudjeluje na proslavi sv. Vlaha u 
Dubrovniku. 

03.02.1941. sudjeluje na proslavi sv. Tripuna u Kotoru. 
10.02.1941. zamolio je pomoć kardinala Piazze, patri¬ 
jarha u Veneciji, za povratak u Zagreb Višeslavove 
krstionice, a prigodom hrvatskog 1300. godišnjeg 
kršćanskog jubileja; pothvat je ostvaren 1942. 
10.04.1941. proglašena je Nezavisna Država Hrvatska 
uz saznanje dr. V. Mačeka, vođe hrvatskog naroda. 
19.04.1941. najavljuje da se poradi nastalih prilika 
odgađa Euharistijski kongres u Zagrebu kao zvršetak 
“Svete hrvatske jubilarne godine” i hodočašće Svetome 
Ocu u Rim, ali ne prestaje rad na duhovnoj narodnoj 
obnovi. U Zagrebačkoj nadbiskupiji održane su pučke 
misije u 115 župa, a u 77 župa obnova misija. 
23.04.1941. upućuje prosvjedno pismo ministru 
unutarnjih poslova dr. A. Artukoviću zbog donošenja 
rasističkog zakona. 



Mons. Alojzije Stepinac, nadbiskup koadjutor, dolazi na blagoslov 
vatrogasnog doma u Draganiću, 1 5. srpnja 1934. 


28.04.1941. poziva svećenstvo da se zauzme za izgrad¬ 
nju mlade Hrvatske države utemeljene na strahu 
Božjem i na božanskim i evanđeoskim načelima. 
12.05.1941. upućuje svim župnim uredima molbu da 
prihvate slovenske svećenike, koje je iz njihovih župa i 
biskupija prognala Hitlerova vojska. 

13.05.1941 . upućuje prosvjed dr. Anti Paveliću, 
Poglavniku NDH, zbog pokolja pravoslavaca u Glini. 
14.05.1941. uputio je prosvjedno pismo dr. Paveliću, u 
kojem je upozorio: “Molim vas da poduzmete najhitnije 
mjere na cijelom teritoriju Nezavisne Države Hrvatske, 
da se ne ubije nijedan Srbin ako mu se ne dokaže kriv¬ 
nja radi koje je zaslužio smrt.” 

15.05.1941 . upućuje svim župnim uredima okružnicu u 
kojoj je iznio načela Katoličke crkve o vjerskim prijelaz¬ 
ima. 

30.05.1941. uputio je prosvjed Ministru unutrašnjih 
poslova o teškim posljedicama provedbe zakona o rasnoj 
pripadnosti. 

21.07.1941. upućuje molbu dr. Anti Paveliću, da se 
ublaži nesnošljivo stanje pravoslavaca i Židova u sabirn¬ 
im logorima. 

26.10.1941. govorio u Zagrebačkoj katedrali o ljubavi 
prema bližnjemu, prema čovjeku bez razlike kako se 
zvao, pozivajući na prestanak rasnih i vjerskih progona. 

20.11.1941. upućuje prosvjed dr. Paveliću, u kojem reče: 
“Neka se najstrože zabrani svaki protuzakoniti postupak 
protiv osobne slobode i svojine grkoistočnjaka, a neka se 
izriču nad njima kazne kao i nad drugim građanima 
samo nakon provedenog sudbenog postupka. U prvom 
redu neka se najstrože kazni svaka privatna akcija za 
rušenje grkoistočnih crkvi i kapela, i otuđivanje njihova 
vlasništva.” U istom prosvjedu Nadbiskup traži poštiva¬ 
nje crkvenih zakona kod vjerskih prijelaza. 

06.12.1941 . traži od nadležnih vlasti da za Božić 
dopuste svećenicima unići u logore i omogućiti da 
Karitas podijeli božične darove svim logorašima. 
31.01.1942. upućuje okružnicu o zadovoljštini za naro¬ 
dne grijehe. 

23.02.1942. prigodom otvaranja Hrvatskog Sabora, na 
vratima crkve Sv. Marka u Zagrebu, pozdravlja dr. 
Pavelića upozorujući kako Sabor mora donositi 
pravedne zakone i jednake za sve građane. 

02.03.1942. upućuje okružnicu župnicima o načelima 
prema kojima se moraju ravnati prilikom prijelaza ino- 
vjeraca u Katoličku crkvu. 

31.05.1942. u propovijedi na svršetku procesije u župi 
Majke Božje Lurdske u Zagrebu opominje “umišljene 
veličine” u svijetu i osuđuje “novi poredak”, u kojem se 
ne poštuje ljudska osoba ni besmrtna ljudska duša. 
21.06.1942. suprotstavlja (u propovijedi) tvrdnji minis¬ 
tra dr. Mile Budaka: “Mirotvorstvo treba uništiti”, 
evanđeosko blaženstvo: “Blago mirotvorcima”. 
29.06.1942. osuđuje (u propovijedi u Katedrali) državnu 
cenzuru, koja brani objavljivati njegove govore o pravu 

ljudske osobe, te se zauzima za nevino progonjene 
pravoslavce. 

10.09.1942. upućuje okružnicu “0 pobožnosti i posveti 
Majci Božjoj”; za Zagrebačku nadbiskupiju odredio je 
posvetu za blagdan Materinstva Majke Božje (11.10.). 

25.10.1942. osuđuje (u propovijedi) rasne progone, jer 
svi narodi i rase potječu od Boga. 

08.11.1942. otvara Dijecezanski muzej u Zagrebu. 
14.03.1943. govori (u propovijedi prigodom proslave 
Papinog dana) o dostojanstvu ljudske osobe, brani prava 
obitelji, te prava malenih i slabih naroda. 

26.05.1943. odlazi u Rim noseći dokumentaciju o 
zločinima koje su na tlu NDH počinili nacisti, fašisti, 
četnici i ustaše, da tako opere hrvatski narod od ljage 
kojom su ga u svijetu osramotili razni spletkari. 
03.10.1943. predvodi pokorničku procesiju u svetište 
Majke Božje “Odvjetnice Hrvatske” u Remete. 

30.10.1943. Na blagdan Krista Kralja, nakon velike 
pokorničke procesije, drži pred Katedralom govor u 
kojem osuđuje nepravde, ubijanje nevinih, paleže 
mirnih sela. Odbija svaki poredak koji se ne temelji na 
Božjem i naravnom zakonu. 

29.11.1943. Josip Broz Tito proglasio je novu državu: 
Narodnu Republiku Jugoslaviju, utemeljenu na komu¬ 
nističkim načelima. 

07.03.1943. objavljuje oštar prosvjed zbog savezničkog 
bombardiranja civilnih objekata u Zagrebu 22.02.1943. 
(poginulo devet dominikanaca - 7 svećenika). 
14.04.1944. blagoslivlje novosagrađeni Karmel boso¬ 
nogih karmelićanki u Brezovici. 

17.09.1944. predvodi pokorničku procesiju u svetište 
Majke Božje “Odvjetnice Hrvatske” u Remete. 
07.01.1945. upućuje okružnicu: “Pouzdanje u Boga u 
strašnim vremenima koja proživljujemo”. 

07.03.1945. uspostavlja za svoju nadbiskupiju “Nedjelju 
kršćanske ljubavi”. 

11.03.1945.govori na Papin dan. Govori o papinstvu kao 
istinskoj zaštiti slabih i malih naroda. 

18.03.1945. govori, u propovijedi sveučilišnoj mladeži, o 
uvjetima pravoga mira. Poradi te propovijedi Beogradski 
radio ga nazvao “ratnim zločincem”. 
24.03.1945.Predsjedništvo BK uputilo Pastirsko pismo, 
u kojem biskupi ističu pravo svakog naroda na svoju slo¬ 
bodu te donose imena svećenika i katolika koje je umo¬ 
rila partizanska vojska. 

08.05.1945.partizanska vojska (pod komunistčkim vod¬ 
stvom) preuzela vlast u Zagrebu. 

17.07.1945. nadbiskup Stepinac je uhićen i stavljen u 
pritvor. 

03.06.1945.Nadbiskup je pušten iz pritvora i vratio se u 
Nadbiskupski dvor. 

4.06.1945.susreo se s Josipom Brozom Titom, predsjed¬ 
nikom NRJ, kojom prigodom je Tito ponovio prijedlog 
očitovan predstavnicima klera i Kaptola 02.06. o 
osamostaljenju Katoličke crkve u Jugoslaviji od Rima. 



Sluga Božji Alojzije Stepinac kao hodočasnik na grob Blaženoga 
Auaustina Kažotića u Luceri, prigodom Hrvatskoga nacionalnog 
hodočašća u Rim 1939. 


06.06.1945.izvješćuje predsjednika vlade dr. Bakarića o 
pohranjenom arhivu ministarstva vanjskih poslova 
NDH; 13.06. arhiv je predan novim vlastima. 
13.07.1945. raspustio je sva katolička udruženja, jer je 
policija zatražila prijaviti njihov popis te imena njihovih 
članova. 

19.09.1945.Katolički episkopat, okupljen na zasjedanju 
BK, zaiskao je maršala Tita da se u Zagrebu pomiluje 
200 nevinih ljudi osuđenih na smrt. 

22.09.1945. Biskupi Jugoslavije na svršetku Biskupskih 
konferencija izdali su zajedničko pastirsko pismo o pro¬ 
gonu Katoličke crkve u novoj Jugoslaviji. 

04.11.1945. tajna jugoslavenska policija organizirala je 
u Zaprešiću atentat na nadbiskupa Stepinca, koji je 
dolazio otvoriti novu župu. Nadbiskup je, uz spretno rea¬ 
giranje vozača, izbjegao najgore, zadobio lakše ozlijede. 
07.11.1945. piše okružnicu kleru o događaju u 
Zaprešiću. S bolju u srcu obavješćuje svoj kler, da nakon 
ovog događaja više ne može vršiti pastirsku službu izvan 
Zagreba. 

11.11.1945. provedeni pod velikim terorom izbori za 
ustavotvornu skupštinu. 

24.12.1945. Nadbiskup je obaviješten da se sakupljaju 
potpisi sa zahtjevom, da ga se osudi na smrt. 
04.01.1946. primio je don G. Masucci, tajnik Papinog 
izaslanika pri Hrvatskom episkopatu, obavijest o posto¬ 
janju “Tajnog Titova društva”, kojemu je cilj da pod 
svaku cijenu ubije nadbiskupa Stepinca. 

07.01.1946. nadalje pred Nadbiskupskim je dvorom 
danju i noću postavljen auto tajne policije. 

12.01.1946. organizirane su protiv Nadbiskupa demon¬ 
stracije pred Nadbiskupskim dvorom. 

27.01.1946.na proputovanju za Beograd, Nadbiskupaje 
pohodio mons. J. P. Hurley, novi upravitelj Nuncijature u 
Beogradu. 

19.09.1946.U 5 .30 sati, dok se pripremao u svojoj kapeli 
za Misu, Nadbiskup je uhićen i odveden u istražni zatvor. 
23.09.1946.nadbiskupu Stepincu je uručena optužnica. 
24.09.1946. Vrhovni sud N.R. Hrvatske u Zagrebu 


Sluga Božji Alojzije Stepinac 5 (1998) 3 71 













ŽIVOTOPIS 



Sluga Božji okružen svećenicima i bogoslovima na jednom pastirskom 
pohodu Zagrebačke nadbiskupije 


odlučuje da se krivični postupak protiv Stepinca spoji s 
postupkom protiv Lisaka, Šalica i drugih. 

03.10.1946. Nadbiskup u završnoj riječi proziva 
Komunističku partiju, a ne narod, kao svoga tužitelja. 
Zastupajući istine vjere i slobodu Katoličke crkve, očito¬ 
vao je spremnost umrijeti za njih radije nego li ih zani¬ 
jekati radi lažnih kompromisa s bezbožnom vlašću. 

11.10.1946. nadbiskup Stepinac je osuđen “na kaznu 
lišenja slobode s prisilnim radom u trajanju od 16 godi¬ 
na, te na gubitak političkih i građanskih prava u traja¬ 
nju od pet godina”. 

19.10.1946. Nadbiskup je dopremljen na izdržavanje 
kazne u “Kazneno-popravni dom” u Lepoglavi. 
26.04.1950 . biskupi Jugoslavije pismom “Non expedit!” 
upozoruju svećenstvo na zle posljedice što ih za jedinst¬ 
vo Crkve ima podržavanje staleškog svećeničkog 
udruženja “Sv. Ćirila i Metoda” (CMD), koje vodi tajna 
policija. 

05.12.1951. nadbiskup Stepinac je, bolestan, pušten na 
“uslovni otpust”, koji će trajati do isteka vremena za 
koje je izrečena kazna, tj. do dana 18.09.1962. U tom 
vremenu dužan je boraviti u Krašiću; to maleno mjesto 
ubrzo će postati logor, a župni dvor tamnica. Nitko bez 
posebne dozvole, koja se redovito nije izdavala, nije 
mogao pohoditi i dalje zasužnjenog Nadbiskupa. 
06.12.1951. odgovara na pitanje američkog novinara, 
koja je sada njegova dužnost, ovim riječima: “Trpjeti i 
raditi za Crkvu.” 

26.09.1952. Biskupi Jugoslavije uputili su svećenicima 
pismo “Non licet!” kojim su ih upozorili da nije 
dopušteno pristupiti u udruženje CMD. 

29.11.1952. objavljeno je da će Pio XII. nadbiskupa 
Stepinca imenovati kardinalom. 

13.12.1952. je dr. Danko Riesner, u župnoj kući, izvršio 
operaciju poradi tromboze na lijevoj nozi. 

17.11.1952. Zbog imenovanja nadbiskupa Stepinca kar¬ 
dinalom Jugoslavija prekida diplomatske odnose sa 
Svetom Stolicom. 


12.01.1953. Pio XII. je nadbiskupa Stepinca učinio kar¬ 
dinalom rekavši: “Živo želimo da bi cio svijet znao da 
smo ga počastili dostojanstvom rimskog grimiza ... da 
nagradimo njegove izvanredne zalsuge.” 

U proljeće 1953. Kardinal je već teški bolesnik. Prof. 
John Lavvrence i prof. Ludwig Heilmayer pokušali su, uz 
pomoć domaćih liječnika, liječiti smrtonosnu bolest 
“Vasques ” (“polycitaemia rubra vera”), ali jer je bolesnik 
bio podvrgnut sustavnom progonu i uznemiravanju, nije 
bilo pravog uspjeha. 

U početku 1954. Kardinal osjeća bolove i poteškoće kod 
mokrenja. Liječnik misli da se radi o prostati i propisuje 
lijek. Kod obdukcije je bilo ustanovljeno da je imao u 
mokraćnom mjehuru veliki kamen. 

26.10.1955. slavi srebrni svećenički jubilej. 

28.05.1957. piše duhovnu oporuku vjernicima 
Zagrebačke nadbiskupije, koju proteže na sav hrvatski 
narod. Potiče na slogu, vjeru u Boga, vjernost Petrovom 
nasljedniku, čašćenje Majke Božje kao zalog narodnog 
opstanka, te oprašta svojim progoniteljima. 

21.04.1959. novoizabrani papa Ivan XXIII. šalje 
Kardinalu dragocjeni prsten, kao simbol vjere i jedinst¬ 
va. 

31.05.1959. svečano kruni kip Gospe Fatimske, koji je 
blagopokojni Papa Pio XII. blagoslovio i izrazio želju da 
ga Kardinal okruni kao “Kraljicu Orijenta” za crkvu u 
Bijeljini (Bosna). 

24.06.1959. slavi svoj srebrni jubilej biskupskog 
posvećenja. Najveća radost mu je čestitka Sv. Oca Ivana 
XXIII. 

05.12.1959. šalje odgovor Organu narodne vlasti koji ga 
je želio sudski preslušavati. Radi se o novom procesu 



Jugoslavenske vlasti uhitile su nadbiskupa Stepinca 19. rujna 1946. i 
odvele i osudile na montiranom procesu 11. listopada 1946. 

protiv njega, a zbog pisama koja su došla u ruke UDBI. 
U dopisu napominje kako je presuda njemu izrečena 
11.10.1946. bila pravno ubojstvo jednog nevinog čovje¬ 
ka, a sada ga mogu i tjelesno dotući. Zna svoju dužnost: 
“Milošću Božjom ja čuje izvršiti sve do kraja bez mržn¬ 
je prema bilo kome, ali i bez straha od bilo koga.” 
10.02.1960. umro je u 2 sata i 15 minuta uz riječi: “Bla¬ 
goslovljeno bilo ime Gospodnje! Budi volja Tvoja!” 
13.02.1960. pokopan je u Zagrebačkoj katedrali, koja je 
otada mjesto hodočašćenja i brojnih uslišanja. 
18.02.1960. Ivan XXIII. je u propovijedi na zadušnicama 
za kardinala Stepinca rekao u bazilici Sv. Petra u 
Vatikanu: “Molimo se za proslavljenje njegova izabrana 
duha.” 

04.12.1980. otvoren je u Rimu, u tajnosti, biskupijski 
postupak za proglašenje blaženim i svetim Zagrebačkog 
nadbiskupa i kardinala Alojzija Stepinca. 

14.02.1992. Hrvatski državni sabor rehabilitira kardi¬ 
nala Stepinca; presuda suda od 11.10.1946. imala je 
politički cilj. Jedini razlog toj osudi bila je činjenica što 
nije htio prihvatiti crkvenu shizmu, stvoriti “hrvatsku 
crkvu” odvojenu od Rimskog pape. 

16.06.1993. završen je biskupijski dio postupka za 
proglašenje blaženim i svetim Zagrebačkog nadbiskupa 
i kardinala Alojzija Stepinca. 

22.-23.06.1993. izvršeno je prepoznavanje posmrtnih 
ostataka Sluge Božjega Alojzija Stepinca (“ekshumaci¬ 
ja”), a potom su provedena vještačenja njegovih zemnih 
ostataka. U njegovim je kostima, uz druge, pronađena i 
toksička supstanca arsena. 

10.09.1994. Ivan Pavao II. pohodio je njegov grob u 
Zagrebačkoj katedrali i na njemu se pomolio. 
11.11.1997. Zbor teoloških savjetnika Kongregacije za 
proglašenje svetaca priznao mučeničku smrt Sluge 
Božjega Alojzija Stepinca. 



Prikaz mučenčke smrti sv. Nikole Tavelića u hravatskom svetištu u 
Jeruzalemu (detalj s prozoraI u kojem se prepoznaje i stara Zagre¬ 
bačka katedrala 



lako zasužnjen / nadbiskup Stepinac se nije prepustio dokolici; rado je 
čitao životopise svetaca, osobito mučenika i crkvenu povijest 


MAJKA, TI I SVIBANJ 

U rascvjetanim elanima svibnja pred 
Sto godina pobožna Te rodila mati , 

K Tebi u zoru krunicu stavila i 
Odmah spremno bila Bogu Te darovati. 

O toj svojoj tihoj, skrovitoj, majčinoj želji 
Nikada nije govorila nikom ... 

Samo, je postila često, moleći svaki dan, 

Paleć‘ u svibnju uljanica pred Gospinom slikom 

Kada su Taai rascvjetani tekli dani i 
Kada su Te hladne zatvorske šibale zime, 
vruće je za Te molila starica majka, 
krunice nižuć Gospi, nježno šapćuć Tvoje ime. 

Opet u svibnju susret u zatvoru, kao onaj 
Na križnom putu, bolni susret majke i sina. 

O bi li se ta bol uopće izdržati mogla da 
Nije bilo čudesne pomoći sa visina. 

Gle , opet je rascvjetani svibanj i 
Na čast Tebi i Majci bezbroj ruža cvate. 

Daj da nas zrake milosti i uslišanja po 
Tvom zagovoru na našem putu prate. 

Dubravka Beljan, travanj '98. 

SPOMEN - ZBIRKA KARDINALA STEPINCA 



Hrvatski vojnici - ročni i djelatnici 33. inženjerijske brigade - razgledaju "Spomen-zbirku iz 
ostavštine Sluge Božjega Alojzija Stepinca" 


Nakon svečanog otvaranja “Spomen-zbirke sluge Božjega Alojzija 
Stepinca” 7. veljače 1995. u prizemlju Nadbiskupskoga duhovnog stola u 
Zagrebu, iza katedrale, tisuće vjernika i Kardinalovih štovatelja imala je pri¬ 
like izbližega upoznati njegovu osobu, život i djelo. Na dan 38. obljetnice 
Kardinalove smrti “Spomen-zbirku” je posjetilo oko 1300 posjetitelja, a 28. 
ožujka ove godine njih 300. 

Iz brojnih zapisa odabrali smo nekoliko misli koje sabiru molitve i želje 
za beatifikacijom kardinala Stepinca, udivljenje posjetitelja nad njegovom 
duhovnom i moralnom veličinom i utjecanje u njegov moćni zagovor. 

Ovih božičnih dana posjetila nas je naša seka Dragica iz Kanade, da nas 
zagrli u Gospodinu i da nam donese pozdrave naših milih. Zahvalni smo 
Gospodinu da smo imali našeg dragog Kardinala i da zajedno s njime dije¬ 
limo naš dragi zavičaj. Molimo da nas zagovara. Hvala mu za sve što je 
učinio za naš hrvatski narod. Zaista se možemo dičiti i napajati na izvorima 
nade u zajednički susret u vječnosti. Hvala Kardinale! Tvoje u Gospodinu - 

Dragica i Zlata rod. Vlašič - 3. siječnja 1998. 

* * * 

U Novoj godini 1998. i dalje u treče tisučlječe neka nam žrtva za Boga i 
hravtski narod, koju je prinio kardinal Stepinac, bude svjetlo i put za bolji i 

svetiji život ispunjen \jerom, nadom i pokorom - Zvonimir P. - 3. siječnja 1998. 

* * * 

Hvala Ti Gospodine što si poslao kardinala Stepinca u hrvatski narod da 
nam bude svjetlo u ovim mračnim vremenima. Po njegovu zagovoru podari, 
Bože, svoj hrvatskoj mladeži da bude dostojna zvati se djecom Božjom - N. 
N. - 3. siječnja 1998. 

* * * 

Zahvaljujem Gospodinu na milostima i duhovnim darovima po zagovoru 
Sluge Božjega Alojzija Stepinca. Obogaćena svetošću života i smrti tog 
Božjeg ugodnika, preporučam se i nadalje zagovoru za osobno posvećenje i 
za naš hrvatski narod. - s. Maristela - 10. siječnja 1998. 


Dragi naš Kardinale, molimo te 
da nam uslišiš molitve i da izmoliš 
zagovor kod Isusa za uspjeh u školi, 
u obitelji i da možemo ljubiti druge - 
Vjeroučenici iz župe Sv. Nikole 
Tavelića, Kustošija (Zagreb) i s. 

Katarina - 25. siječnja 1998. 

* * * 

Danas su ovo sveto mjesto pos¬ 
jetili kandidati za pričuvne časnike 
HV “Učilišta Hrvatske kopnene voj¬ 
ske” prva generacija. Molimo Kardi¬ 
nalov zagovor za Hravtsku vojsku 
da nas Isus vodi i čuva. -28. ožujka 
1998. - U ime prve generacije kan¬ 
didata za pričuvne časnike UHKOV- 
a poručnik Zdravko Rubil. 


Vjernici koji na zagovor sluge 
Bošjega budu uslišani, zadobiju tje¬ 
lesno ili duhovno ozdravljenje ili koju 
osobitu milost, neka opis uslišanja i 
kompletnu liječničku dokumentaciju 
dostave na adresu: 

Postulatura Sluge Božjega 
Alojzija Stepinca 
Kaptol 31 
10000 ZAGREB 

Svaki dopis na Postulaturu kojim 
se priopćuje primljeno uslišanje ili 
uspomena na slugu Božjega neka 
bude potpisan te obilježen nadnevkom 
i mjestom pisanja. Anonimna pisma se 
ne arhiviraju. Vjernici koji žele ostati 
anonimni, neka to napomenu u dopisu. 


MOLITVA ZA PROGLAŠENJE 
BLAŽENIM 

ALOJZIJA STEPINCA 

Gospodine Bože, ti si sluzi 
svome Alojziju Stepincu udijelio 
milost ne samo vjerovati u Isusa 
Krista, nego i trpjeti za njega. 
Neustrašivim apostolskim žarom i 
ljubavlju prema Crkvi ostao je vjer¬ 
an do smrti. 

Proslavi ga čašću oltara, da 
nam bude primjer i zagovornik u 
borbama života na putu vječnoga 
spasenja. Po Kristu Gospodinu 
našemu. Amen. 

SVJEDOČANSTVA 


SUSRETI SA STEPINCEM BILI SU PREKRETNICA MOG ŽIVOTA 



Sluga Božji dolazi na godišnju skupštinu Hrvatskoga književnog društva Svetog Jeronima 


MOJ STEPINAC 


Dugo sam oklijevao dok sam napisao naslov ovoga članka, koji je više 
nego skroman doprinos golemoj literaturi o životu i djelu Velikog mučenika. 
Može li Stepinac uopće biti nečiji, moj, naš? U stanovitom smislu ipak može. 
Svatko je Stepinca doživljavao na svoj način, pa i moja malenkost. Po prvi 
put je to bilo god. 1946., kad sam bio jedan od onih koje je Nadbiskup kriz¬ 
mao. Bilo je to jednog lijepog sunčana dana pred Zagrebačkom katedralom. 
Visok, mršav i nekako prozračan, nadbiskup Stepinac je izgovarao riječi 
namijenjene krizmanicima. Što je rekao više se ne mogu sjetiti, ali znam da 
me je to kao mladoga dečka duboko potreslo. Bio je to osjećaj jedne izvan¬ 
redne situacije. 


Moj drugi “susret” sa Stepin- 
cem bio je nešto posve oprečno 
svečanom događaju krizmanja. Sa 
stražnjih prozora V. muške gimnazi¬ 
je (danas Muzej Mimara) promatrali 
smo dnevno dovođenje optuženika u 
procesu zagrebačkom nadbiskupu. 
Jedan milicionar, jedan optuženi, 
opet jedan milicionar, pa jedan 
optuženi... Mi gimnazijalci šutke 
smo promatrali tu “povorku” i ne 
sluteći što se zbiva u dvorani za 
suđenje. Ono što smo znali o tome, 
čitali smo u novinama, ali nismo baš 
previše tome vjerovali. Među nama - 
C razred je imao oko 30 đaka - bio je 
samo jedan skojevac. Ostali su bili 
djeca zagrebačkog građanstva i sel¬ 
jaka, odnosno radnika iz Hrvatske. 
Premda mladi (bio je to moj treći 
razred gimnazije), osjećali smo daje 
proces “Stepincu i ostalima” (da bi 
se Stepinca kompromitiralo u pre- 
ces su komunisti ubacili i ustaškog 
dužnosnika Erika Lisaka), nešto 
nepravedno. U tome smo smislu i 
diskutirali o sudskom postupku. Na 
V. muškoj gimnaziji još nije bilo 
dovoljno denuncijanata da nas pri¬ 
jave upravi škole zbog “protunarod¬ 
nih djelatnosti”. Takvi interni proce¬ 
si uslijedili su kasnije. Na njima su 
skojevci naglavce bacali iz škola 
svoje političke protivnike, ili pak one 
koje su proglasili takovima. 

Treći “susret” sa Stepincem bio 
je sredinom 1997. na njegovu grobu 
u Zagrebačkoj katedrali. Pisac ovih 
redaka nije tradicionalni katolik, a 
niti kasni obraćenik, nego sasvim 
“običan” vjernik svjestan svojih 
ograničenosti. Moleći pred Stepin- 
čevim grobom osjetio je neizmjernu 
potresenost, jednu mješavinu ushi¬ 
ćenosti i tuge. Osjetio je svoju 
malenkost i veliko žaljenje što nije u 
vjerskom pogledu učinio više u 
svome životu, ali i neizmjernu 
radost što je bio svjedokom Stepin- 
čeva doba. Ove snažne emocije bile 

SVJEDOČANSTVA ‘98 



Gosp. Francesco Cossiga, bivši predsjednik Italije, 16. siječnja 1998. moli na grobu kardinala 
Stepinca; prati ga mons. Josip Klarić, kustos Zagrebačke katedrale 


su popraćene znojenjem i suzama. 
Čitav doživljaj je trajao najviše 
nekoliko minuta. Autor i sam nije 
potpuno svjestan što mu se dogodi¬ 
lo, ali je uvjeren da mu se zbilo 
nešto neobično. 0 tome neka sude 
drugi. U svakom slučaju pisac ovih 
redaka osjeća se obvezatnim prema 
Veli-kom mučeniku i svjedoku vjere. 

Nakon stanovitog vremena usli¬ 
jedili su razgovori o doživljenome i 
inače o Stepincu s jednim njegovim 
velikim obožavateljem u španjol¬ 
skoj. Zamolio me je za ovaj članak. 

U njemu bi trebalo biti govora o pri¬ 
hvaćanju Stepinčeva primjera i svje¬ 
dočanstva u tzv. velikom svijetu. 0 
tome bi se stvarno dalo mnogo 
pisati. 0 veličini Stepinca govorila je 
ne samo Crkva i njezini vrhovni 
poglavari, nego i državnici, senatori, 
ugledni intelektualci. Ulice i trgovi u 
obje Amerike nose njegovo ime. U 
New Yorku postoji Trg kardinala 
Stepinca, ali ne i u Zagrebu. Mogli 
bismo reći, nitko nije prorok u svojoj 
zemlji, no je li to uopće neko 
objašnjenje s obzirom na podatak 
da u našoj metropoli postoji “Trg 
maršala Tita”, dakle trg čovjeka koji 
je naredio da se sudi Stepincu. 
Možda te proturječnosti nisu svjesni 
vladajući u Hrvatskoj, ali stranci 
koji nas stalno kritički motre mogu 
se pitati kakav smo mi narod koji 
prešućuje svoje velikane (makar na 
ulicama glavnog grada), i još se 
“diči” njihovim zlotvorima. Stepinac 
ipak ima svoj trg u srcima hrvatskih 
katolika. To mu mjesto nitko ne 
može oduzeti. Dakle, o Stepincu kao 
“svjetskoj pojavi” moglo bi se nave¬ 
liko pisati, mogli bismo navoditi 
citate uglednika koji su govorili o 
njemu, koji su ga proglasili uzorom 
za vjernike i nevjernike, za narode, 
za ovaj svijet. U biti je to sve više 
manje poznato. Samo u Hrvatskoj se 
malo govori o Stepincu. Sad kad se, 
kako izgleda, smanjuje vremenski 
odmak od njegove beatiflkacije, čuju 
se glasovi iz lijevih prikrajaka 
hrvatske političke scene kako ne bi 
trebalo “žuriti ono sa Stepincem”. 
To govore oni čiji su prethodnici bili 

organizatori Stepinčeva suđenja, i 
time krivci za njegovu mučeničku 
smrt. U šuvarovoj Hrvatskoj ljevici 
uzima se kao svjedoka protiv 
Stepinca čak i Krležu, čije je pozna¬ 
vanje vjerskih i crkvenih prilika 
zaista periferno. Ali za protivnike 
Stepinčeve Crkve “dobar” je svatko, 
pa i “prakticirajući ateist” Miroslav 
Krleža. 

Ako se trenutno apstrahira sve 
ono što su govorili o Stepincu poz¬ 
nati i priznati stranci, on je za 
Hrvate koji poznaju suvremenu 
povijest svoga naroda velika ličnost. 
Stepinac je naprosto fascinantan jer 
se na vjetrometini naših prostora 
ekzemplarno ponašao kao veliki 
crkveni knez, veliki vjernik i ne¬ 
pokolebljivi rodoljub. Prožimanje tih 
triju kvaliteta nešto je jedinstveno u 
povijesti Crkve u nas, kao i Hrvata 
kao naroda. 

Stepincu su često htjeli namet¬ 
nuti političke konotacije. Govorilo se 
o njemu kao o “solunašu”. Čak je 
tome nasjeo i jugoslavenski kralj 
Aleksandar, dajući svoj placet nje¬ 
govu imenovanju za koadjutora 
zagrebačkom nadbiskupu Baueru. 
Stvari su stajale ipak drukčije. 
Stepinac se kao austrijski zaro¬ 


bljenik u Italiji mogao vratiti u 
Hrvatsku samo kao “dragovoljac” 
južnoslavenskih postrojba na Solun¬ 
skoj fronti. Učinio je to da izbjege 
nevoljama zarobljeništva, a ne da 
pokaže svoje “jugoslavenstvo”. Uos¬ 
talom kao i tisuće ostalih hrvatskih 
zarobljenika. 

Kao malo koji crkveni veliko¬ 
dostojnik Stepinac je već za vrijeme 
Kraljevine Jugoslavije osjetio tutanj 
nadolazeće komunističke diktature 
na hrvatskim prostorima, španjolski 
građanski rat bio je za njega signal 
koji je upozoravao na slične razvitke 
u Hrvatskoj. To je više puta rekao u 
svojim propovijedima. Možda u to 
vrijeme i nije bio dovoljno shvaćen, 
neki su takove njegove opomene 
smatrali pretjeranima. Kasnije se 
pokazalo daje bio potpuno u pravu. 
Ima u tim njegovim upozorenjima o 
komunističkoj opasnosti mnogo pro¬ 
ročanskoga. 

Iako pristaša HSS i njezina 
predsjednika Vladka Mačeka, poli¬ 
tičara velikih mirotvorskih dimenzi¬ 
ja, Stepinac je obnovu hrvatske dr¬ 
žave 10. travnja 1941. smatrao 
“ispunjavanjem davnih želja hrvat¬ 
skoga naroda”, ali je gotovo odmah 
na početku osjetio - i to javno govo- 

rio - da režim koji je uspostavio NDH 
nije isto što i država za kojom su 
čeznuli Hrvati. Stepinac je imao 
snage da upozori Pavelića i njegove, 
kako se Država ne može izgrađivati 
na nasilju, nepravdi i rasnim zakon¬ 
ima. Postoje brojni svjedoci koji gov¬ 
ore da su Pavelić i ustaše mrzili 
Stepinca. 

Što se više približavao konac II. 
svjetskog rata, to je Stepinac bio 
otvoreniji u svojim osudama nacist¬ 
ičkog i komunističkog nasilja. Doče¬ 
kao je Tita i njegove pobunjenike u 
Zagrebu, potpuno svjestan moguć¬ 
nosti da bude izvrgnut njihovim 
sotonskim pritiscima i njihovoj osve¬ 
ti. Za vrijeme rata partizani su u 
svojoj promidžbi koristili neke 
Stepinčeve riječi, uostalom isto tako 
kao i londonski BBC. To mu, među¬ 
tim, nije koristilo kad je bio suočen s 
brutalnom Titovom željom da se Ka¬ 
tolička Crkva “odijeli” od Vatikana. 
Tim su traženjem Titovi partizani 
pokazali neizmjerno nepoznavanje 
biti Katoličke crkve, jer bez Rima 
Katolička crkva nije ono što jest već 
20 stoljeća! 

Stepinčev odnos prema novim 
vlastima nakon 1945. bio je kristal¬ 
no jasan: “Bogu božje, caru carevo.” 
U svojoj posvemašnoj zaslijepljenos¬ 
ti komunisti su mislili da će Stepinca 
“prenijeti žedna preko vode”, 
ponudivši mu mogućnost osnivanja 
nekakve “nacionalne hrvatske cr¬ 
kve”. Stepincu nije bilo ni na kraj 
pameti da se uputi u tu sotonsku 
stupicu. On je, potpuno miran i 
svjestan mogućnosti da bude izložen 
mučeništvu, prihvatio izazov komu¬ 
nističkog režima, koji u opijenosti 
svojom fizičkom pobjedom nad pro¬ 
tivnicima s druge strane barikade, 
nije mogao shvatiti da je vjera nešto 
što se ne može izmjeriti “divizijama 
tenkova”. (Staljin se u svojoj umiš- 
ljenosti rugao: “Koliko Papa ima 
divizija?”). Tito, Bakarić, Blažević i 
ostali mogli su samo pokrenuti 
mašineriju insceniranog procesa, i 
ništa više. Sve ostalo nije bilo u nji¬ 
hovim rukama. 


Stepinac je za vrijeme procesa 
pokazao neizmjernu hrabrost i čis¬ 
toću nastupa. Šutio je i govorio 
koliko je trebalo: ni manje, ni više. 
Malo je koji crkveni prelat ostavio 
tako sjajan dojam pred komunis¬ 
tičkim krivosuđem u to “olovno 
doba” kao Sluga Božji Alojzije Ste¬ 
pinac. 

Stepinac je primio presudu pot¬ 
puno miran. Taj mir je izvirao iz nje¬ 
gove vjere i uvjerenja da je prave¬ 
dan. Sve Stepinčeve fotografije iz 
toga doba posreduju lik jednog 
asketa koji se pomirio sa svojom 
sudbinom, očekujući samo sud 
Božji, i ničiji više. Stepinčevo muče- 
ništvo - trovanje i zlostavljanje od 
strane komunističkog režima - kri¬ 
stalno je jasan dokaz da svaka ljud¬ 
ska sila ima svoje granice tamo gdje 
se sukobljava s vjerom u Boga. 

U svojim memoarima Milovan 
Đilas opisuje kako su se Tito i 
Bakarić “ljutili” na Stepinca jer nije 
bio “kooperativan”. Da je ušao u 
“kompromise s državom” - govorili 
su oni - “mogao je mnogo više 
učiniti za katolike u Hrvatskoj i 
šire”. Taj način razmišljanja jasno 
pokazuje čak i intelektualnu ograni¬ 
čenost tih komunističkih silnika. 
Stepinac ne bi bio katolik da se pov- 
inuo željama komunističke vlasti. 
Svojim odbijanjem suradnje s njima 
neizmjerno je mnogo više učinio za 
Crkvu u Hrvata, nego da je postao 
jedan od onih koji su im služili kako 
bi sačuvali svoje jadne ovozemaljske 
privilegije. Od njih nije ostalo ništa 
čak i do današnjice, dok je Stepinčev 
primjer baklja koja svijetli za sva 
vremena i za sve generacije. 

Da ta zublja bude vidljiva i u 
buduće, Stepinac će prije ili kasnije 
biti podignut na oltarsko štovanje. 
Ne bih htio ulaziti u teološke ras¬ 
prave o tome, ali meni osobno to 
nije toliko važno. 

“Doživljaje” sa Stepincem osjećam 
kao važne prekretnice u svome živ¬ 
otu. Značenje tih osjećaja nitko mi 
ne može oduzeti. A takvih kao što je 
pisac ovih redaka zasigurno ima 


više: oni u Stepincu već vide blaženi- 
ka i sveca. Kad će Crkva izvršiti svo¬ 
ju obvezu prema kardinalu Stepin¬ 
cu, za njih više nije od velike važ¬ 
nosti. 

Gojko Borić 


DAROVI ZA POKRIĆE TROŠKOVA U 
POSTUPKU PROGLAŠENJA BLAŽE¬ 
NIM KARD. ALOJZIJA STEPINCA 

Nakon objavljivanja zadnjeg 
broja Glasnika, svoj dar za pokriće 
troškova u postupku za proglašenje 
blaženim kard. Alojzija Stepinca 
uručili su ovi darovatelji: Vrhovna 
uprava sestara “SLUŽAVKI MALOG 
ISUSA” - Zagreb; Župni ured KRAP¬ 
INA; vlč. Nikola JUŽIĆ - Nova 
Kapela; vlč, Antun ĆORKOVIĆ - 
Pleternica; župni ured PITOMAČA; 
Župni ured PETROVINA; Hrvatska 
katolička župa “Naša Gospa Kraljica 
Hrvata” u Torontu (vlč. Josip GJU- 
RAN); Ivan PETROVIĆ - Tomislav- 
grad; vlč. dr. Matija BERLJAK - Zag¬ 
reb; Mihael BREZOVIĆ - Duga Resa; 
Sestre BENEDIKTINKE - Hvar; Zvo^ 
nimir HORVAT - Daruvar; Mira PET¬ 
ROVIĆ - Posušje; mons. Velimir ČA- 
PEK - Rim; N.N. - Zagreb; Ivan KRA- 
JAČ - Cleveland; Hrvatska katolička 
župa “Hrvatskih mučenika” u Missi- 
ssaugi /Canada/ (vlč. Ivica KECE- 
RIN); Mirko BAJIĆ - Mississauga; 
Anna RUBČIĆ - Pittsburgh; John 
HRDI - Cleveland; Veronika ROŽIĆ - 
Prodindol (Sveta Jana). 

t Svoj dar za pokriće troškova u 
postupku za proglašenje blaženim i 
svetim kardinala Alojzija Stepinca 
možete poslati preko Zagrebačke 
banke na ime: 

Postulatura kard. Stepinca 

devizni račun: 

012101-01-2421741339 

kunski račun: 

012101-12-2320444313 

Pismo Ivana 
Kamenarića 


Onaj dan, kad je u našoj Katedrali bio pokop kardinala Stepinca, sjećam 
se, kako nas policajci nisu pustili na autobus kako bismo mogli poći na 
sprovod. Putovati je mogao samo tko je imao kakav službeni poziv. Isto tako 
se sjećam iz tadašnje predvojničke nastave, kako su se na nadbiskupa 
Stepinca nabacivali kojekakvim lažima i klevetama. Teško bih se snašao u 
takvoj situaciji, mlad i neiskusan, da nisam upoznao jednu časnu sestru, koja 
je bila rodom iz Krašića. Njoj je Kardinal, kao krašićki sužanj, bio ispovjed- 
nikkroz četiri godine još kao djevojci. Od nje sam ja saznao koliko je bio veli¬ 
ka i sveta duša naš kardinal Stepinac. 

Stariji ljudi iz naše župe znali su pričati o njegovoj propovijedi na sve¬ 
tim misijama kod nas. Osvrnuvši se na nemile događaje što ih je doživio kao 
upravitelj župe u Sv. Ivanu Zelini, rekao je kako će uvijek tražiti poslušnost, 
ali te je riječi Božji narod shvatio izgovorene kapelanu Janku Vedrini. Prvi 
neposlušan u Svetoivanjskom slučaju bio je kapelan Vedrina, koji je od nad¬ 
biskupa Bauera dobio dekret o premještaju i umjesto da ode, govorio je župl- 
janima da ga čuvaju i da ga ne daju, Još danas ima starijih ljudi koji se 
sjećaju, kako je izlazio iz župnog dvora i poimence prozivao one koji ga nisu 
podržavali, što mije posvjedočio Ivan Sermazi iz Krečavezi 10. Vidljivo je iz 
Domovinskog rata, kakvo zlo može učiniti nahuškani narod. Mi bismo 
međutim trebali biti zahvalni dragom Bogu što je dao snage kardinalu 
Stepincu da podnese žrtvu za svoj narod, jer bez te žrtve teško da bismo 
danas imali slobodnu domovinu. To je moje razmatranje o Sluzi Božjemu 
kardinalu Stepincu. 

Od srca sve pozdravljam i molim Božji blagoslov svima. 

Sveti Ivan Zelina, mjeseca veljače 1998. 

Ivan Kamenarić 



Ana Marija Jerković svira u tijeku bogoslužja u Trodnevnici za Stepinčevo 


Priopćenje o. 


VINKA PULIŠIĆA 

Od 1947. do 1948. godine bio 
sam na odsluženju u vojsci JNA. U 
ožujku 1948. služio sam vojni rok u 
Nišu. Kad jednog dana, dođoše dvo¬ 
jica vojnika i naoružani automatima 
provedoše me ulicama grada i dopr- 
emiše u vojni zatvor. 

Bio sam osuđen na šest mjeseci 
strogog zatvora. Optužnica me tere¬ 
tila da sam napadao tekovine naro- 
dnooslobodilačke borbe... Naravno 
da je to sve bilo podmetnuto... Bio 
sam u samici, koja je bila niža od 
moje visine, tri noći bio sam okovan 
lancima (ne u lisicama)... ruke i 
noge su bile okovane s lokotom... 
Kroz te noći bio sam maltretiran 
strašnim povicima: Odreci se tvog 
Stepinca i sve ćemo ti oprostiti i bit 
ćeš major u našoj vojsci. Na moje 
odbijanje dobio sam batina sa žila¬ 
ma... i na kraju me oficir svojom 
čizmom udario u bok tijela da sam 
pao, i onda mi rekao: Sada se moli 
tvojem Stepincu. 

Na kraju sam im rekao: Kad me 
toliko gnjavite, mučite, znači da 
nešto značim u vašim očima. Na te 
riječi kao da su pobjesnili i opet me 
tukli žilom i svojim čizmama... U tim 
teškim trenucima sačuvao sam mir 
(na taj moj mir, oni su bili bijesni)... 
Tko mi je pružao mir u tim teškim 
danima... noćima kroz šest mjeseci? 
U tišini sam zazivao pok. Alojzija 
Stepinca, i mogu reći da mi je 
spomen na kard. Alojzija Stepinca 
bila moja jakost... 

Moj svećenički život j e započeo 
baš po pok. Alojziju Stepincu, po 
čijim sam rukama 15. srpnja 1945. 
primio svećenički red... I na kraju: 
kad god dođem u Zagreb, uvijek 
pođem na njegov slavni grob da mu 
se za tolike pomoći zahvalim i pre¬ 
poručim za svoju budućnost. Isto 
imam njemu zahvaliti za pomoć 
koju sam osjetio dok sam jedan 
mjesec bio u bolnici (Vinogradska) i 
na uspješno obavljenoj operaciji... 

Zato od sveg srca: HVALA za sve! 

0. Vinko Pulišić, samostanski 
trećoredac, pučki misionar 

Uz treću obljetnicu smrti 
Elene Martinez Jelavić 


Ovih dana, 16. svibnja, navr¬ 
šava se treća godini od smrti naše 
drage prijateljice Elene. Svaka smrt, 
a ova posebno, izaziva višestruki os¬ 
jećaj. Izaziva osjećaj boli nad gubit¬ 
kom prijatelja, osjećaj naše zemalj¬ 
ske prolaznosti i osjećaj zahvalnosti 
Bogu da je uz nas i s nama živjela. 

Elena je bila osoba koju je bilo 
vrijedno susresti. Nadarena prirod¬ 
nom otmjenošću i velikodušnošću 
srca, nenametljivo je svjedočila svo¬ 
ju ljubav prema Crkvi, Domovini i 
Obitelji, kako je to posebno naglasio 
na njezinim zadušnicama msgr. Ma¬ 
rio Tagliaferi, apostolski nuncij u 
Španjolskoj. 

Sjećajući se Elene, mi njezini 
Španjolski prijatelji željeli bismo 
istaći njezinu ljubav prema Domo¬ 
vini, a isto tako ljubav njezina 
supruga, prema patničkoj Hrvat¬ 
skoj. Njoj zahvaljujemo što nas je 
pobudila da u najtežim časovima 
koje je proživljavala Hrvatska svra¬ 
timo naš pogled i zavolimo tu muče¬ 
ničku zemlju. S Elenom smo molili, 
žrtvovali i suosjećali s Hrvat-skom. 
Ona je pridonijela približavanju 
Hrvatske Španjolskoj, i zato kada se 
bude pisala povijest naših odnosa, 
njezino ime ne smije se zaboraviti. 

I još nešto. Kroz svoju tešku, 
dugu i bolnu bolest dala nam je 
primjer kršćanske strpljivosti. Isti¬ 
na, mnogi su molili za nju, i ona je, 
kako je opetovano priznala, osjetila 
Božju milost utjehe. 

Sjećamo se, kako je iako teško 
bolesna s udivljenjem pratila na 
televiziji posjet Svetoga Oca Hrvat¬ 
skoj. Divila se odzivu, pobožnosti i 
ushićenju pobožnog naroda. Poseb¬ 
no je zapazila pohod Svetoga Oca na 
Stepinčev grob. A ona je bila iskrena 
štovateljica kardinala mučenika. U 



Istu sliku vidjeli smo na stoliću 
u bolnici. Uz istu sliku otišla je u 
vječnost. Žarko je željela posjetiti 
Hrvatsku, doživjeti njezine ljepote i 
pomoliti se na Kardinalovu grobu. 
Bog je odlučio drugačije. Znala nam 
je reći kako je kardinal Stepinac kao 
zagrebački nadbiskup usrdno molio 
u katedrali, kako bi strahote gra¬ 
đanskog rata prestale. 

Ona je željela kleknuti na nje¬ 
gov grob i zahvaliti mu se. Ovu njez¬ 
inu želju shvaćamo kao obvezu, a 
dotle vi, dragi hrvatski prijatelji, 
sjetite se na Kardinalovu grobu Ele¬ 
ne, sviju nas i naše domovine Špan¬ 
jolske. 

(Prikaz napisao Elenin prijetelj 
Španjolac, Madrid, svibanj, 1998.) 

Elena Martinez Jelavić rođena 
je 11. rujna 1931. u Madridu iz 
ugledne obitelji. Osniva obitelj sa 
sveučilišnim prof. dr. Duškom Jela- 
vićem, 5. rujna 1964. Umrla je 16. 
svibnja 1995. 


BIO SI SVJEDOK NAŠE 
AGONIJE 

Uspomeni kardinala ALOJZIJA STEPINCA 

u povodu 100. obljetnice pjegova rođenja 

Bio si simbol stradanja naših 
i svjedok naše agonije smrtne - 
postojan ko stanac kamen - 
u danima kad Crvena neman vladaše 
i htjede satrti naše duhovno biće 
i Križa uništiti znamen. 

Gledao si zatiranje našega roda 
ognjem i mačem , 
spaljena ognjišta 
i dima oblake guste... 

I mač Te samrtni stegnu 
kad Domaja zajauknu , 
i Bleiburško se polje 
krvlju zacrveni 

i jame se napuniše nevinim žrtvama; 
kad mnoge se majke zaviše u crninu , 
a kolibe odjeknuše plačem 
sred noći puste. 

I sam si postao žrtveno janje 
i predao sebe za otkup mnogih , 

Istinu braneći svetu. 

I tiho umirući u zatišju svome , 
uzdao si se u Gospodina , 
koji ima moć da promijeni 
sudbinu našu , 
žrtvu blagoslovi Tvoju , 
i Silu uništi kletu! 

I sad sred vječnoga Svjetla 
bdij nad Domajom našom 
koja podnese agoniju smrtnu , 
stradanja i razaranja 
od zle i tamne moći... 

Neka je utješi Višnji 
i snagu novu joj dade, 

Slobodu žuđenu , pravu... 

I naše nek rasvijetli noći! 

Bio si izagnan... 

A sada Tvoje tijelo počiva časno 
u svetištu katedrale Tvoje... 

Među nama si 

da nam snaga , putokaz i pomoć budeš.. 

I moli , da se jednom svi nađemo 
u okrilju Oca , 
koji nas ljubi 

sred vječne Hrvatske svoje! 

U noći od 28. na 29. siječnja 1998. 

S. MARIJA OD PRESV. SRC/ 


njezinoj kući, slika kardinala Ste- Lijepo molim primite ovaj novčani prilog s nakanom da na grob Sluge Bodjega Alojzija 


pinca zauzimala je najintimniji ku- Stepinca, o 100. obljetnici njegova rođenja, stavite 100 ruda kao znak moje zahvalnos- 
tić, i uz nju je uvijek bila svijeća, ti za primljena dobra na njegov zagovor i preporuku u njegov zagovor u daljnjem živ - 


ruža ili karanfil. 


otu. - Nadja Danica SCH. iz Harsefelda kod Hamburga u Njemačkoj. 

Časopis Sluga Bo^ji Alojzge Stepinac 
glasnik je Postulature za proglašenje 
blaženim i svetim kardinala Alojzija 
Stepinca te časopis svih njegovih 
štovatelja, Kristovih vjernika i ljudi 
dobre volje. 

God. 5 (1998) Broj 5 

Cijena: 5 kn; za inozemstvo 
3 DEM ili 3 USD 

Glasnik izlazi četiri puta godišnje s 
dozvolom crkvenih poglavara. 
Izdavač: Postulatura sluge Božjega 
Alojzija Stepinca, Kaptol 31 - 10000 
Zagreb 

Uređpje i odgovara: Dr. Juraj Batelja, 
Kaptol 31 - 10000 Zagreb 
Adresa uredništva: Postulatura sluge 
Božjega Alojzija Stepinca, Kaptol 31, 
10000 Zagreb, telefon: 4811781 

Sve što se u našem Glasniku navodi ili 
naziva “čudo", “svetost", “svetac" i 
slično, sve to, u duhu crkvenih propisa, 
treba uzeti i razumjeti u našem 
običnom ljudskom načinu izražavanja. 
0 svemu će tomu konačni sud izreći 
Crkva. 

Rješenjem Ministarstva kulture i prosv¬ 
jete Republike Hrvatske, br. 532-03-1- 
7-94-01, časopis “Sluga Božji Alojzije 
Stepinac ” oslobođen je plaćanja poreza 
na promet. 

Lektor: dr. Ante STAMAĆ 
Design: DNK 
Slog: LASER plus 
Tisak: Tiskara PULJKO 


KAZALO 


PAPINA RIJEČ 

Težak je, ali istovremeno sjajan, put vjernosti Isusu Kristu! 

RIJEČ UREDNIKA 

Bijaše sluga ponizan i vjeran.38 

STEPINČEVO ‘98 

Trodnevnica.41 

Kršćanstvo se uči na koljenima, a ne na akademijama. (Kard. F. Kuharić).42 

Pozdravne riječi vlč. Josipa Baloga.46 

Sa Slugom Božjim pred Presvetim sakramentom...46 

Bez misterija križa gubi se kršćanski identitet (Mons. Josip Bozanić).48 

Alojzije Stepinac, čovjek nade. (mons. Marin Srakić).51 

Živa vjera bila je temelj svega njegova postupanja! (Mons. Ivan Milovan).53 

Propovijed mons. Marka Culeja. 55 

Propovijed kard. Josepha Ratzinger.56 

U SUSRET TREĆEM TISUĆU EĆU 

Prisutnost i djelovanje duha svetoga u životu i nauku sluge Božjega 

Alojzija Stepinca (Celestin Tomić OFMConv.).59 

ŽIVOTOPIS 

Biografski podaci o Sluzi Božjem Alojziju Stepincu (J. Batelja).65 

SPOMEN - ZBIRKA KARDINALA STEPINCA 

Molitva za proglašenje blaženim Alojzija Stepinca.74 

SVJEDOČANSTVA 

Susreti sa Stepincem bili su prekretnica mog života, (Gojko Borić).75 

Pismo Ivana Kamenarića.78 

Priopćenje o. Vinka Pulišića.78 

Uz treću obljetnicu smrti Elene Martinez Jelavić.79 

Odbor za pripravu i proslavu 100. obljetnice rođenja Sluge Božjega 
AlojzijaStepinca 


li 

i 


i 



Mons. Alojzije Stepinac s rodbinom prigodom dijeljenja potvrde u župi Vrhovac 

ODBOR ZA PRIPRAVU I PROSLAVU 100. OBLJETNICE 
ROĐENJA SLUGE BOŽJEGA ALOJZIJA STEPINCA 


Dana 8. svibnja ove, 1998. godine navršava se 100. 
obljetnica rođenja Sluge Božjega Alojzija Stepinca, nad¬ 
biskupa zagrebačkoga i kardinala Svete Rimske Crkve. 

Naš je Nadbiskup prigodom te značajne obljetnice 
uputio svećenstvu, redovništvu i Kristovim vjernicima 
laicima pastirsko pismo, napominjući da je obljetnica 
rođenja kardinala Stepinca prigoda za duhovnu obnovu 
naše Nadbiskupije i cijele Crkve u hrvatskom narodu. Za 
uspjeh te obnove potrebno je “promotriti njegovu uzor¬ 
nu apostolsku osobu, njegovo životno djelo i njegovo 
patničko svjedočanstvo za čast i prava Božja kao i za do¬ 
stojanstvo i prava čovjekova na Bogu utemeljena.” 
{Najsvjetlijilik..., 3) 

Budući da će proslava spomenute obljetnice biti 
početak priprave za sam čin proglašenja blaženim kar¬ 
dinala Stepinca to će se tijekom cijele godine pastoralna 
nastojanja usmjeriti za osvjetljavanje duhovne baštine 
Sluge Božjega kao temelja za duhovnu obnovu svega 
Božjeg naroda jer je kardinal Stepinac “spasiteljski pu¬ 
tokaz i svjetionik za Crkvu u hrvatskom narodu” {Naj¬ 
svjetliji lik..., 35). 

Za uspješnu provedbu toga pastoralnog zadatka na 
Konzistorijalnoj je sjednici, održanoj pod predsjedanjem 
samoga Nadbiskupa 16. travnja ove godine, uspostavljen 
posebni odbor. Odboru je povjerena skrb za pripremu 
bogoslužja, tehnička služba, prijem hodočasnika, uskla¬ 
đivanje prometa, tiskanje plakata, spomen-sličica i dru¬ 
ge djelatnosti s time povezane. Osim toga je određeno: 

1. Da će za što bolju animaciju proslave svi župni 
uredi dobiti prigodni plakat koji neka se postavi na vidno 
mjesto u župnoj crkvi. 


2 . Braća svećenici neka pozovu vjernike da na samu 
100. obljetnicu rođenja Sluge Božjega hodočaste u 
Krašić, a svoj dolazak te broj vjernika koji će hodočasti- 
ti jave na sljedeće telefonske brojeve: 01/4814-707; 
01/4814708 ili na faks: 01/4814-710. 

3. U svakoj župi neka se kroz tri dana, početkom 
mjeseca svibnja ili kroz trodnevlje koje prethodi 8. svib¬ 
nju, unutar svibanjskih pobožnosti i misnih slavlja pro¬ 
govori Božjem narodu o Sluzi Božjemu, osobito na teme¬ 
lju spomenutog Nadbiskupova pastirskog pisma, te s 
vjernicima izmoli molitva za proglašenje blaženim Sluge 
Božjega Alojzija Stepinca. 

U vidu pastoralnog djelovanja za proslavu ove 
Stepinčeve godine, gospodin Nadbiskup je i na spomenu¬ 
toj Konzistorijalnoj sjednici pozvao braću svećenike i sav 
Božji narod da iskoriste ovu godinu kao izvrsnu priliku 
“za upoznavanje i prihvaćanje svete baštine našega Slu¬ 
ge Božjega”. Pozivajući se na okružnicu br. 1060/1998. 
objavljenu u Službenom vjesniku Zagrebačke nad¬ 
biskupije br. 1/1998., aktualizirao je poticaj da ovu 
Stepinčevu godinu iskoristimo te “s djecom, mladima, 
vjeručenicima, ministrantima i drugim skupinama vjer¬ 
nika hodočastimo Stepinčevu grobu u našoj katedrali i 
da pohodimo Krašić, njegovo rodno mjesto”. 

Preporučio je da se u svakoj župi i redovničkoj zaje¬ 
dnici pripreme euharistijska klanjanja, potakne vjernike 
na obiteljsku molitvu te na čitanje štiva o Sluzi Božjemu. 

“U Tebe se, Gospodine, uzdam!” bilo je biskupsko 
geslo nadbiskupa i kardinala Stepinca. Neka ono i nas, u 
ovoj značajnoj obljetnci za život naše Nadbiskupije, osm¬ 
jeli za vjernost Kristu i njegovoj Crkvi. 



Kardinal Franjo Kuharić pred¬ 
vodi svečano Euharistijska slav¬ 
lje u crkvi Presvetoga Trojstva u 
Krašiću na 38. obljetnicu pre- 
minuća Sluge Božjega Alojzija 
Stepinca 10. veljače 1998. 





















